
După aproape un an de zile de la mutarea 
Părintelui Cleopa la cele cereşti, apare volumul nouă 
din seria Ne vorbeşte Părintele Cleopa. Mulţumim 
lui Dumnezeu că ne-a descoperit şi alte cuvinte 
duhovniceşti ale Prea Cuvioşiei sale, înregistrate pe 
casete, pe care le-am adunat cu multă bucurie de la 
unii credincioşi şi de la ucenicii săi apropiaţi, spre 
folosul de obşte al tuturor. 

Sunt cuvinte sfinte, pline de duh şi înţelepciu- 
ne, care hrănesc sufletele şi mângâie inimile tuturor 
iubitorilor de Hristos, călugări şi mireni. 

De aceea ne străduim să le dăm la tipar, acum 
la sfârşit de mileniu, când lumea creştină se con- 
fruntă cu multe greutăţi materiale şi sufleteşti şi 
aşteaptă, mai ales de la mănăstiri şi de la duhovnici, 
sfaturi de suflet pentru începutul noului mileniu. 

Iată câteva dintre capitolele principale cuprinse 
în volumul de faţă al acestei lucrări: 

„Cuvânt la Naşterea Domnului", „Cuvânt la 
Soborul Maicii Domnului", ambele înregistrate în 
anul 1970; „Despre Anul Nou şi calendar", „O 
minune cu Sfânta Cruce", „Cuvânt despre Rai", 
„Cuvânt la Cina cea mare", „Despre rugăciune" şi 

Domnului, Dumnezeului şi Mântuitorului nostru 
Iisus Hristos. Ea pe toate le-a bucurat, cum a zis 
Arhanghelul Gavriil către păstori: Iată, vă bineves- 
tesc vouă bucurie mare (Luca 2,10). S-au bucurat 
cerul şi pământul de această primăvară şi înnoire a 
neamului omenesc. 

Dar oare de când a venit la noi această 
primăvară? încă de când a zis Dumnezeu către şarpe 
despre Eva: Aceasta îţi va zdrobi capul (Facere 3, 
15). Era o proorocie a lui Dumnezeu Tatăl, că prin 
femeie a căzut neamul omenesc, şi tot prin femeie. Ia 
plinirea vremii, se va zdrobi capul şarpelui, adică al 
satanei. 

Dar de ce se cheamă Hristos sămânţa femeii? 
Apostolii spun că Hristos din sămânţa femeii S-a 
născut. Pentru ce? Pentru că El nu este sămânţă de 
bărbat după trup. Căci zice dumnezeiescul Maxim 
Mărturisitorul în «Cuvânt teologic» la întruparea lui 
Dumnezeu sau în capetele cunoştinţei: „Sufletul 
Mântuitorului în persoana ipostasului s-a luat de la 
Duhul Sfânt, iar trupul din sângele Preasfintei şi 
Preacuratei Fecioare Măria" (Filocalia 2, p. 215, 
într. 15, Sibiu, 1947, trad. de Pr. dr. D. Stăniloae). 

Cam cu o mie cinci sute de ani înainte de 
venirea Domnului în trup, trăia în Mesopotamia, în 
ţara cea dintre două râuri, Tigru şi Eufrat, care se 
mai chema pe atunci "Poarta lui Dumnezeu", un 
mare vrăjitor pe care-1 chema Valaam. El era dintr-o 
regiune numită Petor (Numerii 22, 5). 

Tot în vremea aceea, poporul lui Israel era în 
nemernicia lui cea de patruzeci de ani, în pustie, şi 

ajunsese în pământul amoreilor. După ce 1-a bătut pe 
Sihon, împăratul amoreilor, trecuse în pământul 
Vasanului. Acolo 1-a bătut pe Og, împăratul lor, şi 
mare groază a băgat în popoarele de dincolo de 
Iordan şi din pământul lui Moab, care era dincoace 
de Iordan, deşi poporul încă nu trecuse Iordanul. 
împărăţia lui Moab, care era lângă poalele Muntelui 
Cârmei şi lângă Ierihon, avea pe atunci un împărat 

cu numele Balac. 

Şi acesta, când a văzut că poporul lui Israel 
- căruia îi ajuta Dumnezeu în vremea aceea, că era 
singurul popor ce se închina adevăratului Dumnezeu 
ia ţară după ţară şi popor după popor, şi a ajuns 
lângă hotarele lui, a fost cuprins de mare spaimă şi 
grijă. De aceea împăratul Balac a strâns boierii curţii 
sale din Madiam şi a zis: Poporul acesta mănâncă 
acum totul împrejurul nostru, cum mănâncă boul 
iarba câmpului (Numerii 22, 4). 

Deci, s&tuindu-se ei şi socotind că nu vor putea 
ţine piept unui popor care se arată aşa de puternic, au 
hotărât că nu este altceva mai bun de făcut decât să 
cheme în ajutor pe Valaam din Petor. Că la popoarele 
păgâne era mare credinţă în acest vrăjitor pe vremea 
aceea. Atâta credinţă aveau în acel mare vrăjitor, 
încât îl socoteau ca pe un dumnezeu. 

Şi a trimis Balac împăratul o delegaţie peste 
Eufrat în Mesopotamia, cu mari daruri şi cu mare 
cinste la Valaam din Petor, să vină să-i ajute cu 
farmecele sale, mai bine-zis cu puterea drăcească, să 
bată pe poporul lui Israel, că dacă nu, ţara lor va fi 
pierdută. 

Şi 1-a dus pe vârful Muntelui Peor şi acolo i-a 
făcut jertfelnice. Dar Valaam, după ce i-a vorbit 
Dumnezeu prin gura asinei, în loc să blesteme 
poporul lui Israel a început să proorocească cele 
despre naşterea Iui Iisus, zicând: Cât sunt de 
frumoase sălaşurile tale, Iacove, corturile tale, 
Israele!... o stea răsare din Iacov; un toiag se ridică 
din Israel şi va lovi pe căpeteniile Moabului şi pe 
toţi fiii lui Set îi va zdrobi. Din Iacov se va scula Cel 
ce va stăpâni cu putere... (Numerii 24, 5, 17-19). 

Şi astfel Valaam a proorocit de trei ori bine 
pentru Israel, despre steaua care trebuia să se arate în 
vremea naşterii Mântuitorului, şi că Acesta va da 
lovitura de moarte lumii păgâne şi idolatre şi va 
împăraţi peste toate popoarele lumii, până în veac. 
Apoi, sculându-se, s-a înapoiat în ţara sa. 

Acestea a proorocit pentru că Duhul lui 
Dumnezeu a umbrit pe Valaam vrăjitorul. 

Băgaţi de seamă că acestea s-au întâmplat cu 
1500 de ani înainte de venirea Mântuitorului, pe 
vremea lui Moise, când trăia Balac, împăratul Moa- 
bului. De atunci tradiţia aceasta era în tot pământul 
Persiei şi în pământul unde se află astăzi Irakul şi 
Iranul. 

Şi aşa, din tradiţie în tradiţie, a ajuns proorocia 
aceasta, pe care o istoriseşte dumnezeiasca Scriptură, 
până în vremea naşterii lui Iisus Hristos. Şi s-a arătat 
steaua în Egipt, în Persia şi în alte părţi cu doi ani 
mai înainte. 

Când au văzut magii o stea atât de mare, care 
nu-şi mai f^eca drumul ca şi celelalte, de la răsărit la 



apus, ci venea de la miazăzi la miazănoapte, ştiind şi 
proorocia lui Valaam, au putut cunoaşte despre 
steaua care va răsări din Iacov, din Israel, din 
protopărintele neamului evreiesc, împăratul care va 
zdrobi toate împărăţiile lumii şi va împăraţi în veac 
in împărăţia cea duhovnicească şi fără de sfârşit 

(conf. Luca 1,33). 

Dar cine erau magii care au pomit să se închine 
Mântuitorului? Să nu credeţi că erau vrăjitori ca 
Valaam din Petor. Nu. în Persia, magi se numeau cei 
mai mari filozofi şi astronomi, ghicitori în stele sau 
asirologi. Ei aveau cărţi vechi rămase de la Valaam 
şi de la alţi înaintaşi şi ştiau, din tradiţia de un 
mileniu şi jumătate, că se va arăta o stea neobişnuită, 
o stea fScându-şi drumul altfel, nu aşa cum i-a zis 
Ziditorul de la început, şi atunci Se va naşte un 
împărat care va împăraţi toată lumea. Şi pândeau, că 
erau astronomi, să vadă când va apărea steaua care 
să-şi facă drumul ei, nu aşa ca toate celelalte. 

Oare nu te-ai speria să vezi acum o stea că vine 
de la miazăzi spre miazănoapte? Acum ai zice că e 
satelit, că seamănă cu stelele, dar atunci nu erau 
sateliţi. Deci se ştia că acesta este un semn minunat 
nemaiîntâlnit. „Oare ce-i cu steaua aceasta? O fi 
steaua despre care a spus Valaam din Petor!" 

Şi de ce a apărut steaua cu doi ani mai înainte 
de naştere? A fost o rânduială dumnezeiască să se 
arate cu doi ani mai înainte, ca să aibă ei când se 
pregăti pentru o călătorie lungă, din Persia până în 
Ierusalim, căci trebuiau să meargă peste 1000 de km, 
şi pe atunci nu era atât de uşor ca acum. 

Şi cei trei mari filosofi şi magi au pornit cu 
cămilele încărcate cu hrană şi cu daruri, să-L găseas- 
că pe împăratul lumii. 

Patru au pornit, dar numai trei au ajuns. Unul 
din ei cu numele Artavan, fiind împiedicat de diavo- 
lul, n-a putut să vină să se închine Mântuitorului în 
Betleem, ci a ajuns mai târziu, când Hristos era 
răstignit pe Cruce. 

Iubiţi credincioşi, 

Dar cum s-a săvârşit această taină duhovni- 
cească? Nouă ne istoriseşte Evanghelistul Matei aşa: 
Iar naşterea lui Iisus Hristos aşa a fost: că logodită 
fiind Măria, mama Lui, cu Iosif, mai înainte de a fi ei 
împreună, s-a aflat având în pântece de la Duhul 
Sfânt (Matei 1, 18). 

Dar de ce a trebuit să se logodească cu bărbat 
cea Preasfântă şi Preacurată Fecioară, dacă a născut 
de la Duhul Sfanţ şi a fost cămara plină de toate 
darurile Sfanţului Duh? 

După cum arată dumnezeieştii Părinţi, Maica 
Domnului a fost logodită pentru două pricini. Prima, 
pentru că trebuia să fie minţit satana. Cu 700 de ani 
înainte de venirea Domnului, Proorocul Isaia, evan- 
ghelistul Vechiului Testament, a spus la capitolul 7, 
versetul 14: Iată, fecioara în pântece va lua şi va 
naşte fiu şi vor chema numele lui Emanuel, ce se 
tâlcuieşte, cu noi este Dumnezeu. 

Satana a înţeles, prin gura acestui prooroc, că o 
fecioară va zămisli în chip negrăit la plinirea vremii, 
prin lucrarea lui Dumnezeu, şi din ceasul acela a 



început să pândească pe toate fecioarele câte erau pe 
faţa pământului, să afle care din ele va naşte fără 
bărbat, ca să pună piedici planului mântuirii neamului 
omenesc. Căci, dacă o afla poporul având în pântece 
nefiind logodită, o ucidea cu pietre, după legea lui 

Moise. 

Dar satana s-a înşelat, că nu poate el niciodată 
să împiedice lucrarea lui Dumnezeu şi să întârzie 
laina mântuirii. Că zice dreptul Iov: El (Dumnezeu) 
destramă planurile celor vicleni... El prinde pe înţe- 
lepţi în isteţimea lor şi sfatul celor înşelători ies 

prost (Iov 5, 12-13). 

De aceea Dumnezeu Şi-a arătat înţelepciunea şi 
prudenţa, când a dat logodnic Fecioarei, ca să creadă 
toată lumea şi însuşi satana că este femeie ca toate 
femeile, şi el (satana) să nu bănuiască că ea este 
fecioara cea din veci aşteptată şi aleasă să nască pe 

Mesia. 

Iar a doua pricină a fost şi mai tainică. Sfântul 
Grigorie Teologul şi Marele Vasile spun că s-a dat 
logodnic fecioarei, ca nu cumva satana, cunoscând 
de la început taina mântuirii, să nu intre în luptă cu 
Hristos, (Marele Vasile, Tâlcuire la psalmul 44, şi 
Sfanţul Grigorie Teologul, Cuvânt la Naşterea Dom- 
nului). 

Căci Hristos trebuia să pătimească, să fie 
batjocorit, ocărât, schingiuit, răstignit şi la urmă să 
fie omorât, şi satana ştia că noi prin rănile Lui ne 
vom vindeca. Toate acestea erau prezise de Isaia, 
care a zis: Dar El a luat asupră-Şi durerile noastre şi 

cu suferinţele noastre S-a împovărat... şi prin rănile 
Lui noi toţi ne~am vindecat (53, 4-5). 

Iată ce trebuia să pătimească EI, conducătorul 
lumii, de la om! Şi dacă ar fi ştiut satana că această 
fecioară are să nască pe Hristos, nu avea oare să fugă 
departe de EI? Ar fi luat lui Hristos orice prilej de a 
fi ocărât şi batjocorit şi omorât, ca să nu se plinească 
în felul acesta mântuirea lumii, care trebuia să vină 
prin Cruce. 

Atunci satana n-avea să mai întărâte pe evrei, 
pe farisei, pe cărturari. N-avea să-1 mai facă vânzător 
pe Iuda; nu apela la Pilat, nici la Irod, să-L prigo- 
nească. Dar de ce? Ca nu cumva să biruie Hristos şi 
să ne' mântuim noi! Dar aşa, necunoscând taina, a 
început să-L prigonească chiar după botez, socotind 
că-i un drept sau un prooroc. 

Că auzi ce-I spune satana în Muntele Caranta- 
niei, căci nu ştia sigur cine este: De eşti Tu Fiul lui 
Dumnezeu, zi ca pietrele acestea să se facă pâini 
(Matei 4, I). Iar altădată, duhul necurat a strigat din 
îndrăcitul din ţinutul gherghesenilor: Ce ai cu mine, 
Iisuse, Fiul lui Dumnezeu Celui Preaînalt? (Luca 8, 
28). 

A spus acestea pentru că diavolul ştia scriptura 
care zice: Eu am zis: Dumnezei sunteţi şi toţi fii ai 
< c/ni Preaînalt (Psalm 81, 6). Deci satana îl socotea 
pe Mântuitorul ca pe un fiu al lui Dumnezeu după 
dar, asemeni proorocilor şi drepţilor către care a fost 
cuvântul lui Dumnezeu (Ioan 10, 35), neştiind că 
este Fiul lui Dumnezeu după fiinţă, Cel care va prăda 
iadul şi va omorî moartea. 



Dar cu câţi oameni nu se luptase el de atâtea 
mii de ani! Cu câţi patriarhi, cu câţi drepţi, cu câţi 
făcători de minuni, care au înviat şi morţii? El ştia că 
trebuia să vină proorocul prezis de Moise, dar nu ştia 
că va veni în persoana lui Hristos. Iată, deci, cele 
două pricini pentru care a pus Dumnezeu logodnic 
lângă Preacurata Fecioară Măria. 

Iubiţi credincioşi. 

Dar să mergem cu Evanghelia mai departe. Şi 
Iosif, când a văzut că Maica Domnului are în pân- 
tece, s-a întristat. El ştia că a luat pe această fecioară 
din mâna proorocului Zaharia, să-i păzească fecioria 
nestricată şi s-o păzească cu totul în învăţătura 
Sfintelor Scripturi. Şi când a văzut-o grea, a început 
a se spăimânta, a se mâhni cu gândul, cum cântă 
Biserica: M Spăimântatu-s-a Iosif..." şi "Nu te mâhni, 

Iosife...". 

S-a mâhnit Iosif, gândind cum se poate ca o 
fecioară de 15 ani, curată şi preasfântă, pe care a 
luat-o din Sfânta Sfintelor, pe care a hrănit-o Arhan- 
ghelul Gavriil 12 ani, încredinţată lui ca unui om 
bătrân şi văduv, cum se poate deci ca această cămară 
a tainelor, această floare a raiului şi a cerului, să fie 
acum grea? Cine a înşelat-o pe Măria? Cine a greşit 
cu dânsa? Cum de s-a încumetat cineva să se apropie 
de un vas al Duhului Sfanţ? 

Acestea erau întrebările pe care bietul şi dreptul 
Iosif şi le punea, mâhnindu-se după dreptate. Avea 
dreptul să se mâhnească, fiindcă toată grija de a o 
păzi era asupra sa. „Mă tem - gândea el - că de voi 

spune lui Zaharia aceasta, o să mă mustre, că de ce 
n-am păzit-o; iar dacă va afla poporul, pe dânsa o va 
ucide cu pietre. Da - îşi zicea el — , mai bine am s-o 
las în taină şi mă duc". 

Şi cugetând el acestea, iată îngerul Domnului i 
s-a arătat în vis, grăind: losife, fiul lui David, nu te 
teme a lua pe Măria, logodnica ta, că ceea ce s-a 
zămislit într-însa este de la Duhul Sfânt. Iar Iosif a 
primit aceste cuvinte ca şi cum însuşi Dumnezeu i-ar 
fi spus: „Nu te teme că a înşelat-o cineva! Nu te 
teme că de comoara aceasta a Duhului Sfânt s-a atins 
cineva să ţi-o fure! Nu. Este preasfântă, preacurată! 
Pentru dânsa am făcut cerul şi pământul şi am zidit 
toată făptura! Ia-o, şi nu te teme!" 

Şi aşa, întărit de înger, Iosif a luat-o! Şi zice 
mai încolo Scriptura: Şi n-a cunoscut-o pe ea până 
când a născut pe Fiul Său Cel Unul-Născut, Căruia 
I-a pus numele lisus (Matei 1, 25). De la acest 
cuvânt până când, pornesc neoprotestanţii de tot 
felul şi nu voiesc s-o laude şi s-o cinstească pe Maica 
Domnului. Ci zic: Auzi ce spune Scriptura: Şi n-a 
cunoscut-o pe ea până când..., ca şi cum ar da a 
înţelege că după aceea, după ce a născut pe Cel 
Unul-Născut, s-o fi cunoscut Iosif! 

Dar nebuni sunt şi slabi la minte toţi cei care 
cugetă asemenea cu dânşii. Să cerceteze Scriptura 
mai întâi şi să vadă ce înseamnă cuvântul până când. 
Şi atunci să vadă adevărul, care străluceşte mai mult 
decât soarele în Evanghelie şi în toate dumneze- 
ieştile Scripturi. 



Cuvântul "până când" înseamnă veşnicie, se 
spune în Dogmatica Sfântului Ioan Damaschin. Şi 
citind în scrierile dumnezeieştilor Părinţi, vedem 
tâlcuit că, atunci când auzim zicându-se în psalmul 
109: Şezi de-a dreapta Mea, până ce voi pune pe 
vrăjmaşii Tăi aşternut picioarelor Tale, să nu 
înţelegi că de la judecată înainte, de când va zdrobi 
Hristos toată vrăjmăşia şi pe diavolul şi pe cei 
potrivnici, nu va mai şedea de-a dreapta Tatălui, spre 
a împăraţi cu El peste toate veacurile, deoarece ştim 
bine şi este scris că împărăţia Lui nu va avea sfârşit 

(Lucal,33). 

Sau când auzim de soţia lui David, Micol, fata 
lui Saul cea mai mică, se zice că n-a avut copii până 
în ziua morţii ei (II Regi 6, 23). înseamnă că a născut 
după ce a murit? Câtă nebunie ar fi să crezi că a 
născut după ce a îngropat-o?! Deci a arătat veşnicia, 
că niciodată nu a mai născut. 

Sau despre corbul lui Noe ce zice? Şi nu s-a 
mai întors corbul în corabia lui Noe până ce a secat 
apa de pe pământ (Facerea 8, 7). Dar s-a întors 
vreodată, sau o să se mai întoarcă? Nu! Porumbelul 
s-a întors a doua oară, dar corbul nu s-a mai întors! 

Deci cuvântul până când înseamnă veşnicie! 
Aşa şi despre Maica Domnului. Când auzi că n-a 
cunoscut-o pe ea până când înseamnă că în vecii 
vecilor n-a cunoscut bărbat şi n-a cunoscut-o nimeni. 

Ce spune dumnezeiasca Evanghelie mai depar- 
te? Şi a luat pe Măria, logodnica sa, că a venit 
poruncă de la cezarul August, când domnea în Siria 

Quirinius, să meargă fiecare să se înscrie. Unde? în 
cetatea sa. 

Şi a venit Iosif cu Măria în cetatea Betleem. De 
ce au venit în Betleem? Betleemul era cetatea lui 
David, căci aţi auzit mai sus ce i-a spus îngerul lui 
Iosif, logodnicul Fecioarei: Iosife.fiul lui David... Şi 
fiindcă şi Iosif şi Maica Domnului se trăgeau din 
neamul şi din casa Iui David, după dreptate au venit 
în Betleem să se înscrie, cu toate că acum locuiau în 
altă parte. 

Betleemul, numit în vechime şi Efrata, se mai 
chema şi cetatea lui David, căci într-însa s-a născut 
şi s-a uns ca împărat marele strămoş al Mântui- 
torului, după trup. Dar s-a mai numit şi «Casa 
Pâinii», de către fericitul patriarh Iacov, care, 
păscându-şi turmele oilor sale pe acele locuri, mai 
înainte a văzut şi a proorocit că acolo avea să se 
pogoare şi să Se nască Pâinea cea vie care S-a 
pogorât din cer. Domnul nostru Iisus Hristos. 

Dar unde se află Betleemul? în Palestina. Este 
o cetate mică, la jumătatea căii între Ierusalim şi 
Hebron, unde s-a născut Sfântul Ioan Botezătorul şi 
unde Avraam a vorbit Ia stejarul Mamvri cu cei trei 
îngeri, mai bine-zis cu Sfânta Treime. Acolo era 
Betleemul! 

Dar de ce S-a născut Mântuitorul în Betleem? 
Era vreo proorocie că Betleemul va fi locul de 
naştere al Iui Iisus Hristos? Era. Proorocul Miheia a 
spus mai înainte cu vreo 4-500 de ani de venirea lui 
Hristos în lume: Şi tu, Betleeme, pământul lui Iuda, 



nicidecum nu eşti mai mic între miile lui Iuda, căci 
din tine va ieşi Povăţuitorul, Care va paşte pe 
poporul Meu Israel (Miheia 5, I; Matei 2, 6). 

Această proorocie au cunoscut-o şi arhiereii şi 
cărturarii, căci atunci când i-a întrebat Irod: „Unde 
va să se nască Hristosul", ei au răspuns: „în Betlee- 
mul Iudeii". Şi i-au spus proorocia aceasta. 

Deci când a venit Iosif în Betleemul Iudeii cu 
Maica Domnului, împlinindu-se nouă luni, tocmai 
atunci a sosit vremea de naştere. Şi atunci, aflându-se 
în Betleem, căutau un loc unde să poată naşte. 

Iubiţi fraţi, poate şi dumneavoastră şi noi am 
stat în una din nopţi afară, când cerul era înstelat şi 
stelele aşa de frumoase şi de strălucitoare, ca în 
timpul de iarnă de acum. Ce aţi face dacă aţi vedea 
deodată că stelele şi cerul tot vin şi vin şi vin spre 
pământ şi se apropie? Şi din ce se apropie mai tare, 
mai tare luminează; şi de atâta orbire şi de frică, 
negreşit, mai că v-ar ieşi sufletul! Ce s-ar întâmpla? 

Câtă spaimă ar fi! 

Sau dacă am vedea deodată în timpul zilei că 
soarele începe să vină către noi şi tot vine şi orbeşte 
lumea şi arde lumea cu razele sale şi miliarde de raze 
străpung văzduhul, arzând toate şi luminând toate! 
Câtă frică ar fi atunci şi cât cutremur să vezi stelele 
şi soarele venind spre pământ. 

Ei, dar nimic n-ar fi aceasta faţă de ce s-a 
întâmplat la naşterea lui Hristos. Că nu cerul, nu 
soarele s-a coborât atunci la noi, ci Ziditorul cerului 
şi al pământului. Cel ce a zidit soarele şi a pus 



20 



NE VORBEŞTE 



PĂRINTELE CLEOPA 



21 



lumina, razele şi căldura în el, şi a pus luminători pe 
tăria cerului. Acela a venit! 

Câtă spaimă, cât cutremur n-ar trebui să ne 
cuprindă pe noi gândind că Cel Care a făcut toate din 
nimic, a venit până la firea noastră. Şi n-a voit să 
vină să se nască în palatele cezarilor Romei sau la 
faraonii Egiptului, unde era numai aur, ci într-o iesle 
simplă, într-o peşteră. Era o peşteră cu iesle pentru 
vite, care avea cam 20-30 de picioare lăţime, unde se 
adăposteau vitele de căldura mare. Era peştera unde 
David închidea oile când era păstor. 

Deci Mântuitorul a voit să Se nască chiar în 
peştera unde David, strămoşul Său după trup, a trăit. 
N-a ales palatele din Roma, nici pe cele din Persia, ci 
peştera lui David, ca să-şi arate smerenia chiar de Ia 
început, de la naştere. 

Dar de ce S-a născut într-o peşteră? Pentru că 
ca este simbolul întunericului. El a venit să aducă 
lumină şi în temniţa iadului şi în lumea care era în 
noapte, că zice marele Apostol Pavel: întunericul 
veacului acestuia. Veacul de acum şi mai ales cel 
până la Hristos era o noapte lungă, în care lumea era 
oarbă, stătea în întunericul slujirii de idoli şi al 
păcatului. 

Şi S-a născut Hristos noaptea, la miezul nopţii 
şi în peşteră, ca să arate că El a venit să aducă 
lumină, să risipească întunericul. Unde? La peşterile 
de care a spus Isaia, căci zice: peşterile lor - vorbeşte 
de peşterile iadului - în veci cu întuneric sunt făcute. 
Şi a venit să risipească întunericul din peşterile 
iadului şi întunericul păcatului de pe faţa pământului. 



Dar de ce S-a născut Iisus Hristos la miezul 
nopţii? A venit să lumineze peşterile întunericului 
veacului aceluia, întunecat de atâtea mii de ani, 
pentru că Hristos era lumina cea adevărată, care 
luminează pe tot omul care va să vie în lume. El de 
la început era lumina lumii şi a venit să lumineze şi 
să strălucească în toate părţile cu razele soarelui 
dumnezeirii Sale. 

Dar ştiţi în care zi a săptămânii S-a născut 
Hristos? Poate vă întreabă cineva. Adu-ţi aminte din 
Sfânta Scriptură ziua în care a făcut Dumnezeu 
lumina, când a zis: «Să se facă lumină» şi a fost 
lumină! (Facerea 1, 3). Ziua întâi a săptămânii. 
Duminica sau "Ziua soarelui"! 

Duminica S-a născut Hristos; Duminica S-a 
botezat, cum arată Sfinţii Părinţi de la Soborul IV 
Ecumenic. Duminica a înviat din morţi (Matei 28, 1). 
Duminica a turnat Hristos din Duhul Sfanţ peste 
Sfinţii Săi ucenici şi Apostoli. Duminica Sfinţii 
Apostoli făceau Sfânta Liturghie. Tot Duminica s-a 
descoperit şi Apocalipsa, că Sfântul Evanghelist Ioan 
zice: Am fost în duh în zi de Duminică (1, 10). Iată 
dar, câte sunt legate de ziua Duminicii! 

De aceea a sfinţit Dumnezeu ziua Duminicii şi 
cu naşterea Sa, pentru că în ziua aceasta, cum v-am 
spus, a f&cut Dumnezeu lumina. Parcă ne-ar fi spus 
Mântuitorul: „Eu însumi am flcut lumina cea zidită 
atunci, şi am venit să aduc lumina cea sfinţită şi 
duhovnicească la toată lumea. Eu am adus lumină 
peste tot omul şi voi lumina peste tot omul care vine 

în lume ca lumina sfinţită. Eu am făcut lumina atunci 
când am făcut soarele şi lumina zilei, şi Eu am venit 
acum cu lumină gândită, ca lumină duhovnicească". 
Iată pentru care pricină Hristos S-a născut Duminica 
şi la miezul nopţii. 

Iubiţi credincioşi, 

Magii, când au ajuns în Iudeea, s-au dus la 
stăpânitorul Irod şi au întrebat unde este împăratul 
care S-a născut. Şi înţelegând Irod că în Iudeea şi 
anume în Betleem se va naşte Hristos, cu mare 
vicleşug le-a spus magilor; Mergeţi şi cercetaţi cu 
de-amănuntul despre Prunc şi, dacă îl veţi afla, 
vestiţi-mi şi mie, ca, venind şi eu, să mă închin Lui 
(Matei 2, 8). 

N-avea el de gând să-L cinstească, ci voia 
numai să afle unde este, ca să-L piardă. Dar cum v-am 
mai spus, planul lui Dumnezeu nu-1 poate opri 
nimeni. Nici dracii, nici îngerii, nici oamenii, nici 
popoarele, nimeni, nimeni. El înaintează veşnic cum 
este rânduit de Dumnezeu. 

S-au dus deci magii, după cum ştiţi, şi au aflat 
steaua deasupra peşterii din Betleem. Apoi s-au 
închinat cu mare bucurie şi cinste Domnului nostru 
Iisus Hristos, şi l-au adus daruri: aur, smirnă şi 
tămâie. Aur, ca unui împărat, tămâie, ca unui 
Dumnezeu şi smirnă ca unui mort (muritor). Şi luând 
înştiinţare în vis să nu se mai întoarcă la Irod, au 
pornit înapoi pe altă cale. 

Irod, văzând că a fost batjocorit, s-a umplut de 
mare furie şi de mare tulburare. Şi aducându-şi 




aminte de cele spuse de magi, că steaua s-a arătat cu 
doi ani mai înainte, a trimis ostaşi în Betleemul 
Iudeii şi în jur, să taie toţi pruncii de doi ani şi mai 
jos, că numai aşa va fi sigur de uciderea acelui 
împărat. Care este Hristos. 

Dar înainte de aceasta, îngerul Domnului se 
arătă lui losif în vis şi-i spuse: Scoală-te, ia pruncul 
şi pe mama Lui şi fugi în Egipt şi stai acolo până 
ce-ţi voi spune, fiindcă Irod are să caute Pruncul ca 
să-L omoare (Matei 2, 13). 

Aţi văzut purtarea de grijă a lui Dumnezeu 
pentru Fiul Său? Dar de ce i-a zis: "Fugi"? Oare S-a 
temut Hristos de Irod? De ce fuge Dumnezeu de om? 
Se teme oare de el? Doamne fereşte! De câte ori nu a 
trecut Hristos prin mijlocul fariseilor când au vrut 

să-L prindă? 

Aceasta a facut-o spre a ne da nouă pildă, ca să 
fugim din calea primejdiei când vedem că vine 
asupra noastră; pentru că zice Sfântul Ioan Gură de 
Aur: „Dacă vezi că vine primejdia, să n-ai cutezanţa 
şi mândria cugetului să stai în calea primejdiei. Dacă 
stai, va lua Dumnezeu darul de la tine, fiindcă te 
încrezi în tine. Dacă Dumnezeu vrea să pătimeşti 
martiriul şi să te încununeze, te găseşte duşmanul. 
Dar tu eşti dator să te păzeşti, să nu crezi că eşti mai 
tare decât Petru şi Pavel şi să stai în calea 

primejdiei". 

Dar câţi din drepţi n-au fugit şi nu s-au ferit? 
De câte ori n-a fugit David de furia lui Saul, care îl 
urmărea ca să-1 piardă? 



24 



NE VORBEŞTE 



PĂRINTELE CLEOPA 



25 



Sfanţul Atanasie cel Mare a fugit de furia 
arienilor; Emilian al Cizicului, treizeci de ani a 
umblat fugar; Teofilact al Nicomidiei, douăzeci şi 
opt; Ilarion cel Nou a stat la o văduvă bătrână şapte 
ani într-o grădină, într-un bordei; Sfanţul Nichifor, 
Patriarhul Constantinopolului, a stat doisprezece ani 
pe malul mării la un pescar, fiindcă îl urmărea Leon, 
împăratul iconoclast; Sfanţul Teodor Studitul două- 
zeci de ani a fost fugar şi de asemenea ucenicul său, 
Nicolae Mărturisitorul. 

Deci, vedem din vremea prigoanelor cum s-au 
ferit creştinii şi sfinţii, ca să nu aibă mândria să 
spună: „Mă duc la moarte!" Pentru că nu suntem 
pregătiţi de moarte, şi Dumnezeu, când vede că omul 
se reazemă pe puterile lui, îi ia darul Este mai bine 
să zicem: „Doamne, sunt păcătos, sunt neputincios şi 
fricos, de aceea fug. Dacă vrei să mă întăreşti Tu, 
Bcoate-mă; dacă nu, fug!" Ce spune Proorocul Isaia 
în cântarea a patra? Mergi, poporul Meu, încuie uşa 
ta, ascunde-te puţin, câtuşi de puţin, până va trece 
mânia Domnului (Isaia 26, 20). 

Auzi! Să ne ascundem puţin, câtuşi de puţin, 
până va trece mânia Domnului. Nu avem poruncă să 
ieşim în vileag, dar nici să ne lepădăm de Hristos 
când suntem descoperiţi. 

Şi Sfanţul Andrei al Cezareei, în tâlcuirea 
Apocalipsei, pentru prigoana cea mare care va fi 
către sfârşitul lumii pentru toată Biserica de pe faţa 
pământului, zice: „în vremea aceea va ajuta Bisericii 
lui Hristos pustia cea gândită şi cea simţită". Pustia 



;ea gândită este atunci când omul va ţine credinţa în 
laină şi se va ruga din inimă lui Dumnezeu să se 
pregătească pentru mucenicie şi pentru moarte. 

Iar pustia cea simţită vor fi codrii, munţii, dea- 
lurile, văile adânci, desişurile, care vor adăposti pe 
robii lui Dumnezeu şi îi vor acoperi. Aşa trebuie să 
facem. Negreşit, în toată vremea şi în tot locul, 
;ştinul trebuie să fie pildă, să mărturisească prin 
toată viaţa sa că este cu adevărat lumina lumii şi 
sarea pământului, să aibă mereu în minte cuvântul 
Apostolului: Cu inima se crede spre dreptate, iar cu 
•ura se mărturiseşte spre mântuire (Romani 10, 10). 
Dar şi aceasta să o învăţăm din Evanghelia de 
azi: că este bine, şi după Sfinţii Prooroci şi după 
Sfinţii Apostoli, să te fereşti din calea primejdiei 
când poţi. Când nu, stăm înaintea Domnului şi El va 
întări pe cele neputincioase şi va plini cele cu lipsă 
ale noastre. 

Iubiţi credincioşi, 

Iată ce s-a întâmplat. Sculându-se Iosif a luat 
Pruncul şi pe mama Lui şi au fugit în Egipt. Şi au 
stat acolo, după mărturia unor sfinţi şi a unor mari 
istorici, şapte ani, că Irod a domnit 13 ani, cum arată 
marele istoric evreu Iosif Flaviu. 

Şi S-a dus Mântuitorul în Egipt pentru două 
icini: prima ca să împlinească proorocia lui Osea: 
Din Egipt am chemat pe Fiul Meu (Osea 11,1; Matei 
2, 15), precum trebuia să plinească la vreme şi 
proorocia despre răstignire, hrănirea cu oţet, trestia şi 
toate celelalte. 

Dar şi pentru altă pricină s-a făcut aceasta: în 
secolele II-IV după Hristos au ieşit nişte erezii 
numite gnostice: montaniştii, arienii şi altele. Şi o 
seamă din ei au nălucit că Hristos S-a născut nu după 
fire, ci după nălucire. Deci, dacă nu S-ar fi ascuns 
Hristos, aceşti eretici ar fi nălucit că El nu ar fi fost 
şi om după trup, ci numai Dumnezeu, care după 
nălucire S-a întrupat. 

Dar dacă a fugit de sabia lui Irod, El a fugit ca 
om, ca să arate că poartă şi fire omenească şi că 
sabia l-ar fi tăiat. Deci a făcut aceasta ca să se 
folosească Biserica mai târziu. A fugit deci ca să 
împlinească proorocia care spune că din Egipt am 
chemat pe Fiul Meu şi ca să arate că purta trup şi S-a 
ferit cu firea Sa omenească de sabia lui Irod. 

Iar după ce au stat ei şapte ani în Egipt, Iosif, 
primind poruncă în vis, a luat Pruncul şi pe mama 
Lui şi a venit în părţile Galileii, în pământul lui 
Israel (Matei 2, 21-22). 

Şi ducându-se în Galileea, s-au aşezat în 
cetatea Nazaret. Dar de ce au venit tocmai la 
Nazaret? Ca să se împlinească Scriptura, care zice: 
...Nazarinean se va chema. Dar de la Sfinţii Părinţi 
aflăm că cuvântul nazarinean nu există în toată 
Scriptura. Atunci de ce se zice: Şi a venit şi a locuit 
în oraşul Nazaret, ca sa se împlinească ceea ce s-a 
spus prin prooroci, că Nazarinean Se va chema 
(Matei 2, 23)? 

Dar câte Scripturi nu existau mai înainte, de 
care ştim prin tradiţie? Iudeii au fost strămutaţi din 



locul lor şi o mulţime de cărţi canonice de-ale lor s-au 
pierdut, cum a fost şi Cartea înţelepciunii lui Isus, 
fiul lui Sirah, a lui Tobie şi altele care au intrat în 
canonul cărţilor Scripturii. Aşa se înţelege proorocia 
aceasta de "Nazarinean". Se bănuieşte că se află în 
cărţile lui Enoh, care a scris 19 cărţi, ce se aflau în 
corabia lui Noe când a venit potopul. Căci se ştia şi 
după potop de proorocia lui Enoh, de care aminteşte 
Sfanţul Apostol Iuda în Epistola sa sobornicească şi 
în cea de a doua a Sfântului Apostol Petru. 

Deci cuvântul "Nazarinean" nu-1 găseşti în 
toată Scriptura, dar s-a păstrat prin tradiţie, din 
proorociile lui Enoh. Aşa spun dumnezeieştii Părinţi. 
Dar mai avem oare şi altele din prorociile care 
s-au păstrat numai prin tradiţie şi nu sunt scrise? Da, 
avem. Iată ce spune Epistola a doua a Sfanţului 
Apostol Pavel către Timotei: După cum Iannes şi 
îambres s-au împotrivit lui Moise, aşa şi aceştia stau 
împotriva adevărului., şi celelalte (3, 8). 

Aţi văzut? Dar căutaţi la Numerii şi la Levitic, 
să vedeţi, găsiţi pe Iannes şi îambres în Scriptură? 

Am avut o discuţie cu adventiştii de la Fundul 
Moldovei, care ziceau că ei cred numai ce este scris. 
„Dacă voi credeţi numai ce este scris, vă rog să-mi 
arătaţi unde se scrie de Iannes şi îambres în 
Scriptură?" Au zis: „Nu este scris". „Şi de unde ştie 
Pavel, care nu spune minciuni? Voi credeţi în toate 
cele 14 epistole ale lui. De unde ştie el că Iannes şi 
îambres s-au împotrivit lui Moise?" Au răspuns: 
„Poate din tradiţie". „Nu "poate". Eu vă aduc vouă şi 

altele din Scriptură, care arată că tradiţia este mai 
veche decât Scriptura. Şi Scriptura nu este altceva 
decât o tradiţie veche întreagă, scrisă. 

V-am dat pilda cu lannes şi Iambres. Unde 
vedeţi în Scriptură că aşa i-a chemat? în ea se spune 
numai că vrăjitorii lui Faraon s-au împotrivit lui 
Moise până la a treia plagă (Ieşire 7, 11, 22; 8, 7), 
până ce a dat Moise în tot pământul muşiţă, dar nu 
spune cum îi chema pe vrăjitorii care s-au împotrivit 
lui. 

Aşadar, fraţii mei, din predica de azi, pe lângă 
altele, să vă rămână cu osebire în minte, întâi, că 
suntem datori să ne ferim în vreme de primejdie, 
după a noastră putere; iar al doilea, că unele 
proorocii despre Mântuitorul le-au adus Sfinţii 
Evanghelişti din Sfânta Tradiţie, care este mai veche 
decât Sfânta Scriptură. Aşa este aceasta care zice că 
Mântuitorul Se va chema „Nazarinean". 

Aceasta s-o ştiţi despre Naşterea Mântuitorului 
lisus Hristos. Mai înainte de toate să daţi slavă 
milostivirii şi bunătăţii celei negrăite a Mântuitorului 
nostru lisus Hristos şi Preacuratei şi Preasfintei 
Fecioare Măria, care a slujit la Naşterea Lui, că ne-a 
învrednicit pe toţi să mai ajungem încă o dată 
Naşterea Domnului şi să prăznuim înnoirea neamului 
omenesc prin taina venirii cea în trup a lui 
Dumnezeu Cuvântul. 

Cu aceasta închei şi rog pe Bunul Dumnezeu să 
ne ajute să nu uităm cele ce le-am spus şi cele ce aţi 
auzit. Amin! 

CUVÂNT LA 
SOBORUL MAICII DOMNULUI 

(26 Decembrie 1978) 

Toate praznicele dumnezeieşti care se rânduiesc 
„e Biserică în cursul anului sunt taine dumnezeieşti şi 
fapte din viaţa Mântuitorului lisus Hristos. Iar astăzi, 
la naşterea Lui, prăznuim o taină care este taina 
tainelor. O taină ascunsă din veci şi îngerilor şi 
oamenilor. Căci nici îngerii nu ştiau cum Dumnezeu, 

Care este împăratul slavei şi al luminii celei neapro- 
iate şi a toată zidirea, va săvârşi o taină ca aceasta. 

când a venit Mântuitorul în lume să Se jertfească 

pentru mântuirea lumii şi să întemeieze Biserica, 
atunci şi ei s-au învăţat. 

N-au ştiut că se va face vierme, că aşa se 
numeşte omul de Duhul Sfanţ: Eu sunt vierme şi nu 
om. N-au ştiut că Se va smeri, Se va face om, Se va 

pogorî până la noi! 

Acum au învăţat îngerii cum că cele dimpotrivă 
pe cele dimpotrivă le surpă prin puterea lui Dumnezeu, 
că prin blestem vine binecuvântare, căci spune 
Scriptura: Blestemat este tot cel spânzurat pe lemn. 
Se răstigneşte Hristos pe Cruce pentru noi şi aduce 
binecuvântare la toată lumea. Prin moarte aduce 
viaţă, iar prin smerenia Lui, înălţarea noastră. Prin 
jertfa Lui, înnoirea noastră şi prin pătimirea Lui, 

nepătimirea noastră. Astfel, vedem că prin cele 
dimpotrivă pe cele dimpotrivă le vindecă. 

Dar şi altfel lucrează Dumnezeu. Cu cele 
asemenea, pe cele asemenea le vindecă. Cu rana Lui 
vindecă rana noastră, cu moartea Lui vindecă 
moartea noastră, cu ascultarea Lui aduce ascultarea 
noastră, cu plecăciunea Lui, ridicarea noastră, cu 
nestricăciunea Lui pricinuieşte nestricăciunea noastră, 
cu smerenia Lui, smerenia noastră (Sfanţul Grigore 
de Nyssa, Cuv. 8 la Cântarea Cântărilor). 

Deci, pe cele dimpotrivă cu cele dimpotrivă le 
vindecă şi cu cele asemenea pe cele asemenea le 
pricinuieşte, fiindcă prin întruparea lui Dumnezeu 
toate câte erau potrivite firii omeneşti s-au răsturnat, 
cum arată dumnezeiescul Ioan Gură de Aur, căci 
Hristos a răsturnat logica lumii celei căzute. 

Omul putea să cugete că prin moarte, Hristos 
putea să aducă moartea, dar El a adus viaţa; că prin 
blestem va aduce blestem, dar El a adus binecu- 
vântare. Căci se zice că prin El se vor binecuvânta 
foaie seminţiile şi limbile pământului. Deci tot ce era 
logic şi firesc pentru mintea omenească cea căzută, 
s-a răsturnat prin taina iconomiei în trup. 

Dar nici începătoriile, nici îngerii n-au înţeles 
în ce chip a lucrat Domnul nostru Iisus Hristos la 
mântuirea neamului omenesc, prin atâta smerenie şi 
pogorâre. 

Spun Sfinţii Părinţi că îngerilor Ii s-a părut că 
Mântuitorul, când era pe Cruce, Şi-a ieşit din firea 
Sa, că adică nu mai este Dumnezeu, ci pătimeşte ca 
om. Şi erau gata să creadă că se stinge Acela despre 
care ştiau că este Mântuitorul lumii, văzându-1 aşa de 






smerit pe Cruce, aşa de rănit, aşa de batjocorit, şi aşa 
de nebăgat în seamă de toată lumea care era în jurul 

Lui. 

Dar să revenim la sărbătoarea de astăzi, căci 
am văzut în ce chip taina iconomiei în trup sau a 
Naşterii Domnului, n-a fost înţeleasă nici de îngeri şi 
nici de oameni. 

Astăzi este soborul Maicii Domnului. 

Care a fost pricina pentru care Biserica lui Iisus 
Hristos, mireasa Mielului, a pus a doua zi de Crăciun 
să se serbeze Soborul Maicii Domnului? îndată după 
Naşterea Domnului avem Soborul Maicii Domnului, 
pentru că în ea se cinstesc mai ales persoanele legate 
de Naşterea Lui: Maica Domnului, fericitul Iosif 
logodnicul. Sfântul Iacov fratele Domnului, Sfântul 
Prooroc David şi ceilalţi. 

Cei ce au alcătuit sinaxarul anului n-au fost 
oameni neînvăţaţi, oameni de rând, ci sfinţi mari. Ei 
s-au întrebat: „Prin cine s-a făcut mântuirea neamu- 
lui omenesc? Prin Domnul nostru Iisus Hristos. Dar 
prin cine a lucrat Dumnezeu şi care au fost vasele 
alese de Dumnezeu la taina aceasta a mântuirii 
lumii? întâi Iisus Hristos, al doilea Maica Domnu- 





Vedem deci că mai înainte de veci s-a prevăzut, 
sfatul Preasfintei Treimi, planul mântuirii neamu- 
lui omenesc prin întruparea lui Dumnezeu-Cuvântul 
intr-o fecioară. De aceea v-am spus că întruparea 
-a făcut după voia cea mai înainte povăţuitoare. 

Nici satana, nici heruvimii, nici îngerii, nici 
sfinţii n-au cunoscut taina aceasta a sfatului 

Preasfmtei Treimi, că Dumnezeu la plinirea vremii 
Se va face om din fecioară. 

Şi zice dumnezeiescul Părinte Maxim: „Cum 
de n-au ştiut îngerii taina cea din veac ascunsă şi de 
îngeri neştiută, de vreme ce proorociile despre 
venirea Iui Mesia s-au făcut prin îngeri?" Căci 
bunăvestirea Maicii Domnului s-a făcut prin îngeri 
(Luca 1,28). 

Şi tot acelaşi sfanţ părinte arată apoi, că într-a- 
devăr ştiau îngerii. Dar ce ştiau? Că Se va naşte 
Mesia, dar nu ştia nimeni în ce chip. Taina a fost 
ascunsă până la Hristos, ba este ascunsă şi astăzi şi 
va rămâne ascunsă în veacul veacului. Rămâne 
neştiut în ce chip Dumnezeu Cel neîncăput şi nescris 
împrejur de toate zidirile sale şi de toate cerurile, a 
încăput în pântecele unei fecioare, ca să fie 
desăvârşit Dumnezeu şi să Se facă om; ca în acelaşi 
timp să stea împreună cu Tatăl pe scaun şi în 
pântecele fecioarei şi să le umple pe toate. 

Vedeţi cum la taina înomenirii lui Dumnezeu- 
Cuvântul, pentru împlinirea planului mântuirii 
neamului omenesc, slujeşte Maica Domnului ca vas 
ales şi faţă aleasă dintre toate popoarele pământului? 

Căci zice dumnezeiescul Maxim Mărturisi- 
torul: „Precum grădina se face ca să sădim pomi şi 
pomii se sădesc pentru grădină, aşa Maica Domnului 
S-a făcut de Dumnezeu mai înainte şi s-a întocmit 
planul ca din ea să Se nască Hristos la plinirea 
vremii". 

Dar şi prin Isaia s-a spus cu 700 de ani mai 
înainte: Iată, Fecioara va lua în pântece şi va naşte 




de 



Im şi vor chema numele Lui Emanuel, adică cu noi 
rsie Dumnezeu (Isaia 7, 14). 

Deci Maica Domnului a fost o persoană aleasă 
de Preasfânta Treime, din toate popoarele 
pământului, ca cea mai curată şi mai sfântă fecioară, 
din neam arhieresc şi împărătesc, din neamul lui 
Aaron după mamă şi din neamul lui David după tată, 
aleasă din două seminţii de frunte după trup, iar după 
duh, cum Unul Dumnezeu ştie, ca să slujească la 
mântuirea neamului omenesc. 

La Buna Vestire Arhanghelul Gavriil i se 
hină ei de la început: Bucură-te, ceea ce eşti plină 
de dar. Mărie, Domnul este cu tine (Luca 1, 28). 

Maica Domnului a fost cea mai aproape de 
Mântuitorul. Ea L-a purtat nouă luni în pântece, L-a 
născut în iesle, L-a hrănit cu lapte un an de zile, L-a 
purtat în braţe şi de câte ori nu L-a sărutat pe Acela 
care a făcut cerul şi pământul? De câte ori nu L-a 
mângâiat, de câte ori nu L-a îmbrăţişat, de câte ori n-a 
plâns de bucurie, pentru că ea nu era numai o 
fecioară preasfântă şi preacurată, ci era şi proorocită, 
ştia că Acela pe Care L-a născut în peşteră nu 
este numai om, ci este şi Dumnezeu, Ziditorul ei. 
Care a zămislit-o şi pe dânsa în pântecele maicii sale. 
Gândiţi-vă câtă bucurie era în inima ei când îşi 
dădea seama că ea poartă în braţe pe Acela care ţine 
în palma Lui cerul şi pământul! 

La locul din Scriptură unde păstorii au vestit 

cuvântul cel grăit lor de înger despre Prunc (Luca 2, 

10-18) şi unde Simeon bătrânul i-a proorocit în 

serică că prin inima ei va trece sabie la patima 

Mântuitorului (Luca 2, 35), ce se zice? Iar Măria 
păstra toate aceste cuvinte, punându-le în inima sa 
(Luca 2, 19). 

Maica Domnului n-a avut dureri la naştere, căci 
numai ea a născut fără dureri. Pentru că acolo unde 
n-a fost înainte dulceaţă de nuntă, nici durere n-a fost 
mai pe urmă. Ea a născut de la Duhul Sfanţ, fără 
durere, dar a avut dureri la răstignirea Mântuitorului. 
Atunci a trecut sabie prin inima ei şi de trei ori a 
leşinat, văzând pe Fiul ei însângerat, batjocorit şi 
bătut, ştiind mai ales cine este El, Care a venit să 
mântuiască lumea şi cu rana Lui să vindece rana 
neamului omenesc. 

. Este o părere a unor teologi mari ai Bisericii 
Răsăritului, că atâta valoare are Maica Domnului în 
cer şi pe pământ, încât dacă, Doamne fereşte. 
Dumnezeu ar fi pierdut toate cele nouă cete de 
îngeri, toată lumea cea văzută şi nevăzută şi toate 
popoarele lumii, El nu ar fi avut atâta scârbă ca dacă 
ar fi pierdut-o pe Maica Domnului. 

Aşa teologhisesc mulţi sfinţi, între care şi 
Sfântul Nicodim Aghioritul, pentru că planul mântu- 
irii neamului omenesc era prevăzut să se împlinească 
numai la venirea Mântuitorului prin Maica Domnu- 
lui. Atâta valoare are Maica Domnului, încât covâr- 
şeşte toate puterile cele de sus şi cele de jos. 

Maica Domnului este al doilea cer sau a doua 
lume, cum zice Sfântul Ioan Damaschin. Printr-însa 
s-a înnoit neamul omenesc şi ea este împărăteasa 
tuturor îngerilor şi a tuturor sfinţilor şi Maica noastră 
a tuturor popoarelor pământului şi a tot sufletul 
necăjit şi întristat care o cheamă în ajutor. 






Ştiţi oare, în ziua Judecăţii, cine are să fie de-a 
dreapta Mântuitorului? Maica Domnului! Iar de-a 

f Stânga Lui, Sfanţul loan Botezătorul, îngerul întâi- 
latător al tuturor sfinţilor. 

Deci aceste două persoane sfinte sunt cele mai 
mari din ceruri după Preasfânta Treime. 
£ Câtă durere, câtă nebunie, câtă orbire, câtă 

rătăcire, câtă nepăsare, câtă negrijă şi câtă ruşine va 
i~\ pentru popoarele pământului care n-au cunoscut-o 
şi n-au cinstit-o! Că ea, fiind de-a dreapta Mântuito- 
rului, câtă slavă nu va avea atunci, ca una care L-a 
purtat pe Mântuitorul în pântece şi L-a născut şi L-a 
alăptat şi L-a purtat în braţe şi toată viaţa a fost lângă 

rEl şi pururea L-a păzit de primejdii şi pururea L-a 
iiscultat şi a suferit la patima Lui mai mult decât 
Oricine, că inima ei a fost însângerată. 
Mare ruşine o să aibă aceia în ziua Judecăţii. 
Câtă slavă şi cinste nu are ea acolo sus, iar noi 
păcătoşii pe pământ ne lenevim s-o chemăm în 
ajutor, pentru că nu ştim câtă durere o să aibă 
sufletul nostru în ceasul morţii. Arunci o să vedem 
cât poate Maica Domnului să ne uşureze şi să ne 
scoată din ghiarele dracilor care vor veni să ne arate 
toate câte am greşit cu cuvântul, cu lucrul şi cu 

gândul. 

De aceea fericiţi şi de trei ori fericiţi sunt 
creştinii aceia din casa cărora nu lipseşte icoana 

t Maicii Domnului şi au candelă la icoana ei, şi citesc 
în fiecare zi măcar un acatist sau un paraclis al 
Maicii Domnului. Amin. 

DESPRE ANUL NOU ŞI 

DESPRE CALENDAR 

(31 decembrie 1970) 

Părinţilor, fraţilor şi iubiţi credincioşi. 

Fiindcă slujesc cu nevrednicie mâine Sfânta 
Liturghie, m-am gândit că-i bine ca privegherea din 
seara aceasta s-o mai împodobim şi cu cântări şi cu 
cuvinte sau cu predici, ca să nu pară prea lungă. 

Mâine Biserica iui Hristos cea dreptmăritoare 
de Răsărit prăznuieşte trei sărbători: Anul Nou, Tă- 
ierea împrejur cea după trup a lui Hristos Mântui- 
torul şi Sfanţul Ierarh Vasile cel Mare, arhiepiscopul 
Cezareei Capadociei. Şi pentru că mâine nu se poate 
cuprinde într-o predică tot ce ar trebui spus despre 
aceste trei praznice, m-am gândit ca în seara aceasta 

să mă ocup în cuvântul meu de însemnătatea Anului 
Nou. 

Cum s-a ajuns la noi creştinii ortodocşi să se 
prăznuiască Anul Nou la 1 ianuarie? Iată prin ce 
împrejurări s-a ajuns Ia aceasta şi ce însemnătate are 
Anul Nou. 

Să ştiţi, fraţilor şi părinţilor, că Dumnezeu a 
făcut lumea aceasta primăvara şi a terminat-o, cum 
aţi auzit, în şase zile. Nu se ştia pe atunci ce-i acela 
calendar, că nici nu era zidit omul, iar după ce 1-a 
zidit, omul era deocamdată în rai. 



o 



După mărturia unor teologi, Adam şi Eva au 
siat în rai numai 7 zile, alţii zic că 7 ani, alţii 70, iar 
alţii 700 de ani. Toţi sunt pentru cifra 7, dar nu se 
ştie exact cât au stat ei în rai. 

Lui Dumnezeu, când a făcut lumea cu cuvântul, 
nu l-au trebuit ciocane şi hârleţe şi sapă şi mistrii ca. 
iă o facă. El a zis şi s-au făcut El a poruncit şi s-au 
■jdit (Psalm 148, 5). Dar a pus lumii acesteia nişte 
legi veşnice; toate se rotesc în ceasul universului cu 
o precizie înspăimântătoare şi pentru îngeri, nu 
numai pentru oameni. Pentru ce? Pentru că este 

I lucrul lui Dumnezeu Atotţiitorul! 
Şi când a făcut Dumnezeu lumea, soarele era la 
zenit, adică în mijlocul cerului. Dar stihiile lumii 
tăcute de El - pământul, planetele şi stelele - nu stau 
nemişcate nici o clipă, ci mereu se mişcă. Toate se 
mişcă în cerc. Ele veşnic se întorc de unde au plecat! 
Aşa se mişcă stelele, aşa soarele şi luna şi toate 
tlanetele şi tot ce a făcut Dumnezeu. Tuturor le-a 
pus lege să se mişte, şi nu la întâmplare, ci cu mare 
rânduială, încât s-au uimit şi cei mai învăţaţi oameni 
ai lumii din antichitate şi au cunoscut pe Dumnezeu 
din zidiri, fără să-L cunoască din Scripturi, şi au 
strigat: „Mare eşti, Doamne, şi minunate sunt 

lucrurile Tale!" 

Aşa a fost cazul şi mai târziu cu Isaac Newton, 
si mai apoi cu Kepler şi cu ceilalţi mari astronomi, 
care, din mişcarea universului, au înţeles că este o 
mână, este un centru de îndrumare care le poartă pe 
toate acestea cu atâta precizie. 

Mişcarea regulată în cerc a stelelor ne dă 
calendarul. Dar prin ce 1-a întemeiat Dumnezeu în 

chip deosebit? L-a întemeiat prin cei doi ochi ai 
lumii: soarele şi luna. După ei a făcut să se orienteze 
toată suflarea, până la sfârşitul lumii. Şi aţi auzit că 
se vorbeşte în Pascalie de crugul soarelui şi de 
crugul lunii. 

Şi de ce am luat istoria aşa de departe? Ca să 
vedeţi cum a ajuns Anul Nou Ia noi. Când s-au făcut 
primele calendare din epoca străveche, pe timpul lui 
Nimrod, împăratul ninivitenilor, ei nu se orientau ca 
noi după calendare cu 12 luni, că nu ştiau. Ei 
aşteptau mişcarea astrelor cereşti, a crugului soarelui 
sau al lunii, şi ştiau că a trecut un an din crugul 
soarelui. 

Mai târziu s-a mai deşteptat lumea. Aşa, vechii 
haldei, popor mai vechi decât evreii, au fost mari 
astronomi. Ei au împrumutat mult civilizaţiei egipte- 
nilor, apoi aceştia elinilor şi aşa mai departe, până a 
'Mins în părţile noastre ale Europei. Aceia au 
Observat şi alte mişcări pe cer, nu numai mişcarea 
soarelui şi a lunii, şi treptat au început să alcătuiască 
un fel de calendar pe pământ, după calendarul 
i 'i ului sau după calendarul soarelui sau al lunii. 

Calendarul ceresc, fiind opera lui Dumnezeu, 
mi rămâne nici o iotă în urmă şi nu poate să se 
clintească, pentru că zice: ...poruncă apus şi nu va 
trece (Psalm 148, 6). El nu poate să rămână în urmă. 
Iar calendarele făcute de oameni până acum au fost 
mii şi zeci de mii; în fiecare epocă, după mintea 
oamenilor de atunci. Au fost calendare de umbră, 
calendare de soare, calendare de nisip, calendarele 
faraonilor Egiptului şi altele. 






Au fost o mulţime de calendare la egipteni şi la 
popoare mai vechi ca egiptenii, cum au fost de pildă 
asirienii. Erau calendare fructifere. Când se coceau 
portocalii, şi asta se întâmpla de două ori pe an, 
socoteau că s-a împlinit un an. A fost calendarul 
Nilului, care s-a practicat sute de ani, căci Nilul se 
revărsa periodic, de două ori într-un an. Dar Nilul, 
din cauza ploilor de la Ecuator, se revărsa uneori mai 
înainte cu două luni, altă dată mai târziu, şi aşa mai 
departe. Ei ştiau că atunci când s-a făcut orezul sau 
s-a revărsat Nilul de două ori, este anul nou. 

Dar ştiinţa n-a fost mulţumită cu calendare din 
acestea. Şi nici nu trebuia să fie sau să se ia după 
lucruri de acestea care n-au mers regulat. De aceea 
jamenii au vrut să facă alte calendare, mai bune, ca 
să se apropie mai mult de calendarul cerului, de 
calendarul pe care L-a făcut Atotţiitorul Dumnezeu. 

Primii care au început să facă aceste calendare 
au fost egiptenii. Ei au făcut prima dată calendarul 
de 12 luni, măcar că luna avea câte 28-30 de zile, 
anul având numai 354 de zile. Poporul iudeu, care a 
fost în robia egiptenilor 430 de ani, când a ieşit din 
robia lor, a împrumutat calendarul egiptean, căci 
altul mai bun nu se găsea în acea vreme, şi l-au 
folosit pe el 1500 de ani, până la împăratul Iulius 
Cezar, cu circa 44 de ani înainte de venirea 
Mântuitorului. Dar până la acea dată calendarul 
folosit rămăsese foarte mult în urmă. De aceea 
romanii, vrând să-şi facă un calendar mai bun, au 
trimis - pe vremea lui Iulius Cezar - pe învăţatul 
Sosigene în toate părţile lumii să vadă care calendar 

este mai aproape de calendarul ceresc, care se potri- 
veşte mai mult cu calendarul dumnezeiesc. 

Şi acela, fiind însărcinat de împăratul Iulius 
Cezar, a cercetat toate calendarele de pe Valea Nilu- 
lui, din Palestina, de prin Africa şi 1-a găsit tot pe ai 
evreilor mai aproape, fiindcă era luat de la egipteni. 
Dar lipseau 1 1 zile şi 6 ceasuri faţă de mişcările 
astrelor de pe cer. Deci i-a mai adăugat încă 1 1 zile 
şi 6 ceasuri. 

La început toate popoarele, respectând tradiţia 
după care începutul lumii a fost în martie, începeau 
anul de atunci, indiferent ce calendar ar fi avut ele. 
Aşa au socotit şi egiptenii şi evreii şi romanii. Mai 
apoi romanii au adăugat lunile ianuarie şi februarie şi 
au stabilit începutul anului Ia I ianuarie. 

Ei aveau obiceiul ca în ziua de 1 ianuarie să ia 
impozite de la popor, schimbau pe dregători, plăteau 
salariile Ia muncitori, la militari, îi avansau pe unii 
din aceştia la grade mai mari. Tot Ia 1 ianuarie aveau 
şi cele mai mari festivităţi şi cu acest prilej făceau 
mare zarvă de cântece şi jocuri, cum le vedeţi până 
acum. 

Că de la romani şi de la păgâni vin obiceiurile 
acestea de a umbla din poartă în poartă şi a fluiera şi 
a cânta şi a face câte şi mai câte, cum le vedeţi până 
astăzi. Şi aşa se fac în această zi petreceri în loc de 
simte slujbe de mulţumire lui Dumnezeu şi de cerere 
a ajutorului Lui. Că nu de la Biserica lui Hristos vin 
acestea, ci de la popoarele păgâne, căci romanii le-au 
împrumutat de la egipteni şi egiptenii de la asirieni şi 









Rşa mai departe. Obiceiurile acestea nu sunt creşti- 
neşti, ci păgâneşti, fiindcă şi noi ne tragem din po- 
poare păgâne, căci şi romanii şi dacii au fost păgâni. 

Din anul de 354 de zile s-a fScut calendarul de 
165 de zile. Şi la patru ani înmulţind cele 6 ceasuri 
mic treceau în plus în fiecare din aceşti ani, mai erau 
24 de ceasuri, deci mai puneau o zi. Aşa s-a născut 
unul bisect, adică trei ani de câte 365 de zile, iar al 
patrulea (bisect), de 366. 

I Dar lumina credinţei lui Iisus Hristos a strălucit 

la Roma şi în Imperiul Roman, la sud de Dunăre, iar 
de acolo a trecut şi la daci, dincoace de Dunăre, mai 
ales după ce Dacia a fost cucerită de Traian şi 
mulţime de colonişti din Peninsula Balcanică au 
inundat ţara strămoşilor noştri. Şi aşa a ajuns 
creştinismul cu lumina credinţei dincoace de Dunăre 
şi a început să înflorească aici Biserica lui Hristos. 

Dar prin aceşti colonişti au venit la noi şi 
obiceiurile acestea de Ia 1 ianuarie. Aceste obiceiuri 
au trecut de la ei la noi, precum şi calendarul de 12 
luni. Astfel am ajuns şi noi românii să prăznuim ziua 
de 1 ianuarie, ziua anului nou civil. 

Vi le-am spus acestea pe scurt, pentru că nu vi 
Ic pot arăta acum mai pe larg. Oamenii s-au obişnuit 
de la început să pună semne câţi ani au trecut de la 
zidirea lumii. Biblia nu spune aceasta, căci ea nu se 
ocupă de cronologie. Ea este o carte de morală, de 
sfinţenie, plină de Duhul Sfânt. Prin ea se arată că 
există Dumnezeu, că El este Creatorul lumii, se arată 
legile date de El întregului univers, se arată că El 
pedepseşte păcatul şi răsplăteşte virtutea, că cei ai 

Lui sunt drepţi, sfinţi, iar ceilalţi sunt păcătoşi şi vor 
lua plată după faptele lor şi osândă dincolo. De 
acestea se ocupă Biblia. 

Şi au făcut oamenii însemnări de la zidirea 
lumii, socotind că atâţia ani sunt de la Adam, şi toţi 
ceilalţi au auzit de la unul. Dar nimeni nu ştie precis 
câţi ani sunt de la Adam. Unii zic că Hristos a venit 
în lume la 5508 ani de la facerea lumii, alţii au spus 
alţi ani. Cronologii nu se învoiesc la ce an a venit 
Hristos în lume, pentru că nimeni nu ştie exact când 
a făcut Dumnezeu lumea şi câţi ani sunt de la zidirea 
lumii. 

Nimeni nu ştie când a zidit Dumnezeu lumea, 
decât Cel ce a zidit-o! Aşa spunea Marele Vasile. 
Dar oamenii au stabilit un fel de epoci, de ere. Unele 
le-au pus în legătură cu diferite evenimente: era 
alexandrină, de când Alexandru cel Mare a avut 
război cu perşii; era romană, de Ia fondarea Romei, 
apoi era martirilor, de la începutul creştinismului 
până pe vremea lui Diocleţian. Dar de abia din 
vremea împăratului Justinian, de la anul 527, au 
început să se numească anii de la Hristos. 

Aşa am ajuns şi noi să prăznuim Anul Nou, să 
se înceapă anul de Ia 1 ianuarie după tradiţia rămasă 
nouă de la Roma. Şi sunt calendare diferite şi astăzi. 

Sunt popoare care au calendarul cu doi ani, cu 
trei ani înainte, sau cu şase. Dar calendarul cel mai 
aproape de calendarul luni-solar este calendarul pe 
care-1 avem noi ortodocşii. El este îndreptat de 
conferinţa interortodoxă din Constantinopol din anul 
1923, la 15 noiembrie, din timpul Patriarhului Mele- 
tie al V-Iea şi este cel mai aproape de calendarul 



eresc. Abia în 42.000 de ani el rămâne cu o zi în 
urmă. Noi după calendarul acesta ne călăuzim şi el 
este aprobat de toată Biserica. 

Iar calendarul gregorian pe care 1-a îndreptat 
l'apa Grigore al IX-lea în anul 1583, prin marele 
filosof şi astronom Lilio, rămâne la 3600 de ani cu o 
A şi o noapte în urmă; deci el rămâne mai mult în 
urmă ca al nostru din punct de vedere ştiinţific. 

* 

^^ Dar vreau să vă spun că, începând de la Anul 
Nou, grija noastră cea mai mare trebuie să fie alta. 
Cel mai mare lucru este să ne înnoim viaţa, să luăm 
aminte, cu fiecare an nou să lăsăm câte un păcat care 
ne stăpâneşte cine ştie de când şi să punem în locul 
lui o virtute. Să iertăm greşelile celor ce ne-au 
supărat, să-i iertăm pe toţi, să începem Anul Nou cu 
inima curată şi cu credinţă în Dumnezeu. Să nu 

r [începem la crâşmă cu beţie, cu fluiere, cu câte şi mai 
câte petreceri. Că dacă începi bine din ziua întâi, 
fiindcă ziua bună se arată de dimineaţă, aşa o să-ţi 

r meargă tot timpul! 
Du-te prin sate acum, în noaptea aceasta. Este 
iadul pe faţa pământului! Iată cum ştiu oamenii să 
mulţumească lui Dumnezeu că le-a mai dat un an de 
f viaţă. Dar vine moartea la om şi-1 strânge de gât, de 
nu mai poate spune nici preotului ce a făcut, că i-a 
legat limba! Cât ar mai vrea el atunci să-i mai dea 
Dumnezeu un ceas. Dar nu-i mai dă! Este rânduit: 
când ţi-o veni ceasul, te ia şi te duce. Ai vrea să te 
rogi: „Doamne, mai dă-mi un minut!" Dar nu-ţi mai 
dă! Ai avut destule! Dumnezeu este prea drept! Ţi-a 

dat vreme, dar n-ai vrut să te îndrepţi, să te pocăieşti, 
să plângi, să te rogi! Ţi-a dat atâţia ani de viaţă şi 
n-ai avut nici o grijă. Şi atunci vei vedea că nu mai 
este pocăinţă în timpul morţii. 

Deci, să ne gândim că, trecând un an de zile, 
foarte mult trebuie să plângem lui Dumnezeu că n-am 
făcut nimic bun şi să-I mulţumim că ne-a ajutat cu 
mila şi cu îndurarea Lui să trecem iarăşi 365 de zile 
şi să ajungem până azi. 

Toţi trebuie să mulţumească. Toată zidirea lui 
Dumnezeu. Căci viaţa şi fiinţele şi toate vremurile 
sunt în mâna lui Dumnezeu. Tocmai acum trebuie să 
mulţumim Iui Dumnezeu, ca să nu vină urgia 
Domnului peste noi! 

Aşteptăm mila lui Dumnezeu, dar odată n-ar să 
mai fie timp, căci vine moartea pentru fiecare! Vine 
dreptatea lui Dumnezeu, de care nu poate scăpa 
nimeni! Nu pot scăpa nici împăraţii. Unde sunt 
împărăţiile? Unde sunt faraonii Egiptului? Unde sunt 
sultanii turcilor? Unde sunt craii Germaniei? Unde 
sunt împăraţii de care se cutremura lumea? Unde 
sunt cetăţile? Unde sunt oraşele? Unde-i oraşul 
Pompei şi unde este Cartagina şi oraşele vechi care 
s-au dărâmat de cutremur? 

Unde sunt cetăţile lumii? Unde sunt puternicii? 
Unde sunt cei învăţaţi? Unde sunt filosofii? Unde 
sunt cei care au purtat sceptru şi ale căror capete 
străluceau ca soarele? Unde sunt? Praf, pământ şi 
pulbere s-au făcut. Aşa-i dreptatea Iui Dumnezeu şi 
vai de noi şi de noi dacă cheltuim vremea în zadar. 
Marele Apostol Pavel spune: Răscumpăraţi vremea, 
că zilele rele sunt (Efeseni 5, 16). 






Vom cere să mai trăim un minut şi n-ar să ne 
mai dea Dumnezeu! Pentru că trecem fără griji viaţa 
aceasta şi ne încurcăm cu grijile veacului, de parcă 
am fi nemuritori. Fum suntem! în toată ziua Biserica 
ne spune: Omul ca iarba; zilele lui ca floarea 
câmpului, aşa va înflori (Psalm 102, 15). I-a spus 
Dumnezeu lui Isaia, pentru toţi: Tot trupul este iarbă 
şi slava omului ca floarea ierbii; uscatu-s-a iarba şi 
floarea ei a căzut. Şi iarăşi zice Duhul Sfânt în 
psalmi: Zilele lui ca umbra trec; că s-au stins ca 
fumul zilele mele. Şi iarăşi: Anii lor ca pânza unui 
păianjen s-au socotit; şi iarăşi: Zilele mele ca umbra 
s-au plecat şi eu ca iarba m-am uscat. 

Pentru cine vorbeşte aici Duhul Sfănt? Pentru 
noi! Să avem urechi, să nu fim surzi. Să nu ne 
astupăm urechile, că visuri suntem sub soare. 
Oricine ar fi, praf şi pulbere este! Nimic nu rămâne 
veşnic pe pământ. Unde sunt puternicii de care se 
cutremura lumea până ieri? Du-te şi vezi-i în gheenă, 
um îi muncesc dracii. Du-te şi întreabă-i acolo: „Cu 
e v-aţi ales din viaţa aceasta?" Unde a rămas 
tăpânirea, unde ştiinţa, unde puterea popoarelor? I-a 
luat moartea, după dreptate, şi-i ţine în legături până 

în ziua Judecăţii de Apoi. 

împăratul Alexandru Macedon era mare filo- 
sof; învăţase filosofia despre suflet şi moarte de la 
acel mare filosof din antichitate, Aristotel, opt ani de 
ile. Şi tot îl cinsteau ai lui, dar el avea cuvântul 
acela: „Dacă-i moarte, nu-i nimic!" 

Dar odată, tot îl lăudau: 

- Măria ta, cât stăpâneşti! Cât de mare eşti!... 

- Măi, dacă credeţi că am stăpânire, veniţi cu 
mine la malul mării (şi marea era tulbure în ziua 
aceea. Vărsa valuri şi se agita). Uite, ca să vedeţi ce 
putere am: Mare, îţi poruncesc să stai pe loc! 

Dar marea zvârlea valuri peste el. 

- Aţi văzut? Aţi zis că am putere! Aţi spus că 
eu împărătesc. Un val de apă tot acum mă îneacă. Nu 
a ascultat deloc de mine. Cum ziceţi că am putere, 
dacă un val de apă nu ascultă de mine? 

El era om care cunoştea că omul nu poate 
nimic flră Dumnezeu! 

Când era să moară, l-au întrebat generalii lui: 

- Măria ta, din ce să-ţi facem mormântul? Din 
marmură? Din aur? Din pietre scumpe de iachint, de 
hrisolit, de onix, de ametist sau de rubin? Toate 
pietrele scumpe i le-au spus. Iar el le-a răspuns: 

- Dacă-i moarte, nu-i nimic! Să nu-mi faceţi 
mormântul meu din aur şi din alte pietre scumpe, ci 
să-mi faceţi mormântul şi sicriul de granit. Să nu 
cumva să mă îmbrăcaţi în haine aurite, ci simplu, ca 
un simplu om. Şi să lăsaţi Ia sicriu două găuri: una în 
stânga şi alta în dreapta. 

- Dar de ce asta? 

- Pe acolo să-mi scoateţi mâinile goale, ca să 
vadă toţi că nimic n-am luat cu mine după moarte. 

Să veghem cum petrecem timpul înaintea Dom- 
nului. Căci negreşit vom muri şi ne va cere socoteală 
cc-am vorbit în fiecare clipă şi ce-am gândit şi ce-am 
lucrat. 

Aceasta v-o spun pentru Anul Nou! Să mul- 
ţumim Preasfintei Treimi şi Preacuratei Maicii 



>mnului, care mijloceşte pentru toată lumea, că 

nc-a învrednicit să mai trecem un an. Să ne hotărâm 
în inima noastră să punem început bun şi să petrecem 
de aici înainte cu Dumnezeu, creştineşte. Să ne 
împăcăm cu Dumnezeu mai înainte de a ne răpi 
moartea. Amin! 




O MINUNE CU SFÂNTA ICOANA 
A MÂNTUITORULUI 

Am să vă spun o istorioară, ca să vedeţi că 
taina Crucii s-a mai repetat uneori şi în chip văzut. 
Iată ce s-a întâmplat. 

într-o casă oarecare bolea un biet creştin sărac 
şi era aproape de moarte. Neavând cui să vândă casa, 
a lăsat-o cu chirie unui evreu pentru un timp, 

spunându-i: 

- Uite, rămâi în casa mea, că eu acum mor şi la 
urmă va rămâne la nişte nepoţi ai mei. 

Când a murit creştinul acela, a rămas în casa 
aceea o icoană a Mântuitorului lisus Hristos. Evreul 
acela, nefiind cu ură către creştini, a lăsat icoana pe 
perete şi îşi vedea de treburile lui. Dar a venit într-o 
zi la dânsul alt evreu şi i-a zis: 

- Cum stai tu, măi, cu icoana în casă? Uite 

icoana lui Hristos! 

Iar el a răspuns: 

- Aşa am găsit casa când am venit şi n-am 
răznit să iau icoana de la locul ei, că am auzit că 

accla-i lucru sfânt. Este Hristos! 

Insă evreul acela, fiind rău şi necredincios, a 
cerul icoana, şi nu s-a lăsat până ce nu i-a dat-o. Şi a 
luat icoana Mântuitorului de acolo, a dus-o la el 
acasă, departe, a chemat şi pe alţii şi le-a zis: 

- Să facem şi noi cu icoana lui Hristos, cum au 
făcut părinţii noştri! 

Şi au pus icoana pe un stâlp şi au răstignit-o cu 
cuie. Unde erau mâinile Mântuitorului pictate au 
bătut cuie şi după ce au pus sfânta icoană acolo au 
început a o lovi în faţă, bătându-şi joc de ea. Unii îl 
scuipau, alţii strigau: Hoo, coboară-Te de pe cruce! 
Şi în fel şi chip ziceau. După cum au făcut părinţii 
lor, aşa au făcut şi icoanei Mântuitorului, ca să facă 
măcar simbolic din ceea ce au făcut părinţii lor, să Ie 
urmeze răutatea. Iar unul din ei a zis: 

- Eu am auzit că unul L-a împuns cu suliţa în 
coastă! 

Şi în batjocură, cum râdeau ei acolo, au luat o 
suliţă şi au împuns icoana. Dar deodată, când au 
împuns-o, a început să curgă sânge mult, încât i-au 
cuprins spaima pe toţi, şi au fugit la şcoala lor şi au 
spus rabinului: 

- Iată ce am făcut noi! Am răstignit icoana lui 
Iisus Hristos şi, când am împuns-o, a curs sânge! 

Şi a venit învăţătorul lor, rabinul, şi a văzut 
adevărul. Apoi a zis: 

- Vedeţi? Acum s-a stabilit mai tare şi mai clar 
decât toate că părinţii noştri au fost ucigători de 
Dumnezeu Cel Viu şi de Omul Iisus Hristos! Deci, 
dacă a curs sânge din icoana aceasta uscată de lemn, 
suntem toţi vinovaţi de sângele Lui şi trebuie să ne 
botezăm! 



Şi, ducându-se la şcoală cu icoana însângerată, 
s-au botezat toţi aceia, toată şcoala lor, şi mult popor 
evreiesc a trecut la dreapta credinţă, văzând sângele 
lui Hristos curgând din Preasfântul Său Trup 
zugrăvit pe icoană, după atâtea sute de ani de la 
răstignirea Sa pe Golgota. 



ALTĂ MINUNE, 
CU SFÂNTA CRUCE 



dică Evanghelia cu râvnă, mai ales cei catolici. Un 
biet misionar a reuşit într-o comună să convertească 
I la credinţa creştinească vreo câteva familii din 
hinduşii aceia, credincioşi ai lui Brahma Krişna. Şi 
aceia convertindu-se la creştinism, misionarul a 
ridicat în satul lor o troiţă, o cruce a lui Hristos 
sculptată în lemn, cu Mântuitorul, în mărime 
naturală, şi a împodobit-o frumos. 

Cei ce crezuseră în Hristos se închinau la 
crucea Mântuitorului răstignit şi la acea sfântă troiţă. 
Iar ceilalţi păgâni, care erau mulţi, după cum sunt şi 
astăzi, au pornit cu ură mare asupra acelor puţini 
creştini şi-i băteau şi-i ucideau, martirizându-i pentru 
că au crezut în Hristos. 

Ba, s-au dus la acea troiţă unde era Hristos 
răstignit şi au început a-L batjocori şi a-L scuipa pe 
Mântuitorul de pe cruce, bătându-L cu ciomegele şi 
ungându-I crucea cu murdării. Iar când erau în toiul 
acestor batjocuri. Mântuitorul de pe cruce a întors 

faţa la dreapta, spre ei, şi a zis: „De ce Mă batjoco- 
riţi?" 

Când au văzut ei că Cel pe care îl scuipau S-a 
întors cu faţa ca un om viu şi i-a întrebat de ce ÎI 
batjocoresc, câţiva au murit de frică, iar ceilalţi au 
dat fuga la învăţătorii lor, din legea sanscrită, păgâ- 
nă, şi au spus: 

- Veniţi să vedeţi o minune! Noi L-am batjo- 
corit pe Hristos şi am văzut cu ochii noştri cum a 
întors faţa şi a zis către noi: „De ce Mă batjocoriţi?" 

Şi au mers cu toţii şi, când au văzut şi în- 
văţătorii lor că Mântuitorul stă cu faţa întoarsă, s-au 
speriat şi toţi s-au botezat, şi mare cutremur i-a 
cuprins pe locuitorii din ţinutul acela. Şi acolo unde 
a fost stanţa troiţă, se află azi o catedrală mare. Iar 
acea cruce dumnezeiască cu Mântuitorul care şi -a 
întors faţa, a fost şi este până astăzi în altarul acelei 
catedrale. 

Şi aşa Mântuitorul a băgat groaza în cei ce-L 
batjocoreau, numai ca să-i întoarcă pe dânşii la calea 
pocăinţei. 

Deci, fraţii mei, dacă numai atât semn de la 
Crucea lui Hristos a fost în stare să facă pe oameni 
sa moară de vii, să-i întoarcă Ia pocăinţă şi să 
trezească atâtea suflete, ce va fi oare când va veni 
Mântuitorul pe norii cerului şi când Crucea Iui Hris- 
tos, adusă cu slavă multă de milioane şi milioane de 
arhangheli şi îngeri, va străluci de milioane de ori 
mai tare decât soarele? 






CUVÂNT DESPRE RAI 

Oare cum aş putea eu, nepriceputul şi cu totul 
neiscusitul, să zugrăvesc prin cuvinte patria noastră 
cea veche din care am căzut? Dacă dumnezeiescul şi 
marele Apostol Pavel ne spune că: Cele ce ochiul n-a 
văzut şi urechea n-a auzit şi la inimă de om nu s-au 
suit, acelea a gătit Dumnezeu celor ce-L iubesc pe 
Eh apoi cum o limbă de ţărână şi o minte întunecată 
de păcate se va pricepe a spune cele nespuse? 

Dar, fiindcă nu este bine nici a tăcea despre 
acea fericire şi frumuseţe, voi îndrăzni a aduce prin 
cuvânt, din cele ce ne-am învăţat din Sfânta Scriptură 
şi din învăţăturile Sfinţilor Părinţi, o umbră oarecare 
; ( acelor neumbrite şi veşnice veselii, ca prin cele 
prea mici să suim înţelegerea noastră după putere la 
cele prea mari şi cu prea minunată frumuseţe 

împodobite. 

Sfânta Scriptură ne spune despre rai că 

este aşezat de Dumnezeu spre răsărit: Şi a sădit 

Dumnezeu rai în Eden spre răsărituri. N-aţi auzit ce 

.pune Isaia? Răsărit este numele Lui. N-aţi auzit ce 

•.pune Psaltirea? Dumnezeu S-a suit peste cerurile 

ierurilor, spre răsărituri. 

Sfanţul Vasile cel Mare înţelege raiul, după el 

si după toţi sfinţii, ca o desfătare, căci Eden înseamnă 

raiul desfătării. Aici trebuie să înţelegem o desfătare 

vrednică de Dumnezeu, desfătare care este potrivită 
sfinţilor. 

Mai departe, arătând despre acele nespuse 
duhovniceşti veselii, zice: Acolo pornirile râuri/or 
veselesc cetatea lui Dumnezeu (Psalm 45, 4). Sfinţii 
Părinţi ai Bisericii au spus că raiul este îndoit, adică 
este alcătuit şi din cele simţite şi din cele gândite, 
văzut şi nevăzut, după cum omul este format din 
trup şi suflet. Raiul îl înţelegem şi trupeşte dar îl 
tâlcuim şi duhovniceşte. în rai va fi o desfătare 
duhovnicească desăvârşită a celor cinci simţuri ale 
omului. 

Raiul nu-i împărăţia cerurilor. Raiul este locul 
unde a stat Adam şi unde stau drepţii până la 
judecata de apoi. O stare provizorie. Nu-i hotărât să 
stea drepţii acolo pentru totdeauna, că de la judecată 
înainte, sufletele drepţilor nu se mai duc în rai, ci în 
împărăţia cerurilor. 

Iar deosebirea între cer şi rai este negrăit de 
mare, pentru că atâta iubire a avut Dumnezeu de 
neamul omenesc, încât în locul raiului i-a dat 
împărăţia cerurilor. Satana 1-a scos pe Adam din rai, 
iar Dumnezeu, venind pe pământ şi suferind pentru 
neamul omenesc, nu-1 mai bagă în rai pe omul care 
face voia Lui şi poruncile Lui şi se teme de El, ci în 
ceruri. In Evanghelie ce s-a zis? „Fericiţi cei săraci 
cu duhul, că acelora este împărăţia raiului?" Nu, ci 
altfel: „împărăţia cerurilor". Sau zice: „Fericiţi cei 
i/goniţi pentru dreptate, că acelora este împărăţia 
raiului?" „Nu, ci împărăţia cerurilor". 

„Iată dar - zice Sfântul Vasile -, a pierdut omul 
raiul, iar prin mila lui Dumnezeu cea negrăită, a 



câştigat cerul". Că unde a prisosit păcatul, zice 
Apostolul Pavel, acolo darul a prisosit. 

împărăţia lui Dumnezeu nu este mâncare şi 
îtură, ci dreptate, pace şi bucurie în Duhul Sfanţ. 
Iar ca să intre cineva în împărăţia cerurilor trebuie să 
se nască din apă şi din Duh, să fie nevinovat ca 
pruncii, să rabde multe scârbe în viaţă şi să se 
silească în toată viaţa la lucrul poruncilor Domnului. 
Raiul, ca cineva să-1 poată descrie, nu se poate. 
Niciodată nu poate să descrie cineva frumuseţile 
raiului. Nici oamenii, nici îngerii. Auziţi pe 
Apostolul Pavel: Ceea ce ochiul n-a văzut şi urechea 
n-a auzit şi la inimă de om nu s-a suit. Aceasta a 
pregătit Dumnezeu celor ce-L iubesc pe Dânsul. 

Marele Vasile, arătând pe cât este nouă cu 
putinţă despre rai, zice aşa: „Omule, dacă-ţi închipui 
că raiul este mâncare şi băutură şi veselie şi grădină 
şi flori şi cântări şi păsări şi palate de aur, nu te 
opresc. Măcar aşa să-ţi închipui, dar râvneşte la rai, 
adică să doreşti raiul. Că dorind raiul, te laşi de 
păcat. închipuie-ţi şi tu cum vrei, dar orice vei 
închipui tu despre rai, nu este ceea ce îţi închipui tu, 
că raiul este mai presus de minte". 

Apoi zice: „Deci ispiteşte-te ca prin învăţăturile 
acestea să vii întru înţelegerea raiului aceluia şi să 
ajungi şi tu la zorile dumnezeieştii lumini. De eşti 
trupesc şi mare îndulcire socoteşti din cele simţite, să 
ai acea închipuire a Raiului celui trupesc şi saturarea 
cea prea dulce, şi să te sârguieşti către acestea, fiindcă 
acolo vei afla desfătarea neîncetată! Dar mai bine 
decât îndulcirile cele trupeşti, suie-te cu gândul către 

frumuseţea îngerilor şi învaţă-te cu de-amănuntul 
roadele dreptăţii!" 

Sfântul Vasile cel Mare vorbeşte în Hexaime- 
ron despre rai, zicând: „Acolo sunt livezi prea dulci 
la vedere, cu multă şi negrăită verdeaţă şi foarte fru- 
mos împodobite. Acolo floarea nu străluceşte puţină 
vreme şi apoi lipseşte, ci îndelungată vreme şi este o 
mireasmă a Duhului Sfânt, pe care omul nu o poate 
spune. 

Buna lor mireasmă este fără de saţ, frumoasa lor 
culoare de-a pururea străluceşte şi puterea vânturilor 
nu Ie slăbeşte. Lunile cele noi nu le veştejesc, înghe- 
ţurile nu le îngheaţă, arsura soarelui nu le usucă; ci un 
duh măsurat, care dă oarecare subţire şi dulce suflare, 
uşor şi cu dulceaţă suflă asupra lor, neîmpilat de 
vreme şi neveştejit în veac, păzind sporul lor. Iar 
frumuseţea sadurilor celor de acolo este şi ea vrednică 
de facerea şi sădirea Celui ce le-a sădit". 

Şi după multe, zice: „Care cuvânt va putea să 
arate mulţimea dulceţii şi frumuseţii aceleia?... Acolo 
sunt şi neamuri de nenumărate feluri de păsări, care 
prin floarea aripilor şi prin dulcea viersuire a glasuri- 
lor, aduc o dulceaţă negrăită, încât oamenii cei drepţi 
de acolo se desfatează şi se îndulcesc prin toate simţu- 
rile: pe unele văzându-le, pe altele auzindu-le". Mai 
departe zice: „De eşti duhovnicesc şi cugeti mai mult 
decât la îndulcirile trupeşti, urcă-te cu gândul către 
frumuseţile îngerilor şi învaţă-te roadele dreptăţii ce 
suni în ei. Vezi râurile lui Dumnezeu cele pline de 
ape, ale căror porniri veselesc cetatea lui Dumnezeu şi 
a căror meşter este singurul Dumnezeu". 



Dar, într-adevăr, raiul în care a stat Adam era 
îndoit. Avea o parte simţită şi una gândită, fiindcă în 
rai erau pomi din care se putea mânca. Ceea ce spune 
Sfânta Scriptură: pomul cunoştinţei binelui şi răului, 
se poate închipui că a fost într-adevăr pom. 

Dar de ce-i spune pomul cunoştinţei binelui şi 
răului? Ştiţi voi ce înseamnă pomul cunoştinţei 
binelui şi răului, din care a mâncat Adam, şi de ce se 
cheamă aşa? Iată ce spune Sfanţul Ioan Gură de Aur 
despre acest pom: „Pomul cunoştinţei binelui şi rău- 
lui din rai se chema aşa pentru că două lucruri mari a 
arătat el după ce au gustat Eva şi Adam dintr-însul: 

A arătat binele şi răul". 

A arătat cât de bine era dacă nu mânca din 
pom, că Adam, care a stat 700 de ani în rai, s-a 
desfătat acolo de atâtea bunătăţi - şi de cele simţite 
şi de cele gândite, că auzea şi îngerii în ceruri şi îi 
vedea cum îl laudă pe Dumnezeu. Iar atunci când 1-a 
scos afară din atâta dulceaţă şi frumuseţe, a cunoscut 
cât de bine era dacă nu mâneam din pom. Şi iarăşi, a 
cunoscut şi răul: „Cât de rău este, şi ce mare răutate 
ne-a ajuns pe noi, fiindcă am mâncat din pom". 

Iată ce înseamnă pomul cunoştinţei binelui şi 
răului. A cunoscut cât de rău a făcut că a călcat 
porunca lui Dumnezeu şi cât de bine era dacă nu o 
călca şi nu mânca din pom. Aşa se tâlcuieşte pomul 
cunoştinţei binelui şi răului după Sfinţii Părinţi. 

Dar să continuăm despre rai. Marele Vasile 
spune acolo: „Păsările raiului nu mai mor ca cele de 
pe pământ şi nu mai îmbătrânesc, că sunt pline de 
Duhul Sfânt. Acolo cele patru stihii care sunt pe 

pământ: aerul, apa, pământul şi cerul, sunt atât de 
împodobite de Dumnezeu, cum nu se poate vorbi. 
Cele patru anotimpuri ale anului: primăvara şi vara, 
toamna şi iarna, aşa de frumos sunt îmbinate unele 
cu altele, încât nu se mai satură omul în veacul 
veacului de a trăi acolo. 

Acolo niciodată nu este silă a vânturilor şi 
nepotrivire a anotimpurilor. Acolo nu-i nici prea frig, 
dar nici prea cald. Nu-i nici prea mare vânt, dar nici 
să nu fie deloc. Nu-i niciodată acolo ploaie prea 
multă, dar nici să nu fie. Deci cele patru stihii, cele 
patru anotimpuri, sunt îmbinate în aşa fel, încât pro- 
voacă o negrăită plăcere la cele cinci simţiri ale omului. 

Gustul. Poamele din rai au atâta dulceaţă şi 
atâta felurime de gusturi, încât omul nu mai poate 

pofti nimic peste dulceaţa lor. 

Auzul. Cântările de acolo care desfatează nu 
gustul, ci alt simţ al omului, auzul, atâta frumuseţe 
au, încât o mie de ani se pare un ceas în rai, cum 
citim şi în Mântuirea păcătoşilor. 

Pipăitul cel îndoit, înăuntru şi în afară, acolo 
mâţa frumuseţe are şi atâta blândeţe în zidiri, încât 
niciodată spini nu există, lucru aspru nu există, lucru 
care să te ardă nu există, lucru care să te otrăvească 
nu există, aşa încât pipăirea şi cea dinăuntru şi cea 
din afară este fără nici o vătămare. 

Mirosul. Atâta mireasmă a Duhului Sfânt este 
acolo şi florile acelea atâta mireasmă au, încât nu 
mai poţi să-ţi închipui că ar mai exista altceva în 
lume să miroasă mai frumos ca acelea. 

Vederea. Iar vederea se desfatează întru atâta 
frumuseţe (Gan-Eden, adică veşnică desfătare), încât 



mi poate omul nici într-un fel să mai cugete că ar 
putea vedea ceva mai frumos ca acolo. 

Se desfatează cele cinci simţiri ale omului de 
nu pot mai mult. Ai văzut ce spune în Psaltire: 
Pornirile râurilor veselesc cetatea lui Dumnezeu. 
Jtiţi voi ce înseamnă pornirile râurilor? Râurile 
I )uhului Sfânt se varsă în rai şi veselesc cetatea lui 
Dumnezeu - raiul şi sufletele -, încât nu poate omul 
să spună cu limba asta de ţărână ce mângâiere a 
Duhului Sfânt vine acolo. 

Pornirile râurilor, pornirile darului Duhului 

Slănt care se varsă în rai, atât veselesc inima şi mintea 

omului, încât el nu mai poate cugeta, nici cu inima, 

foci cu mintea, nimic mai presus decât acele mângâ- 

nri ale darului Duhului Sfânt. Şi acesta-i raiul, dacă-ţi 

iţi închipui aşa, dar nu împărăţia cerurilor. 

V-am spus că omul este îndoit, o parte văzută 

ţi una nevăzută. Raiul este şi simţitor, ca omul să 

poată gusta şi cu trupul şi cu vederea dulceţile lui; şi 

[ânditor, pentru că sufletul omului acolo nu este 

imptedicat să vadă cerul sau dănţuirile arhanghelilor 

(i ale îngerilor sau să audă cântările din cer. între 

ii tea văzută şi cea nevăzută este mare legătură. 

în rai Dumnezeu a spus lui Adam să lucreze 
\iitl şi să-l păzească. Dar ştiţi ce lucrare era aceea? 
niicabă pe Sfanţul Nil Ascetul. Era lucrarea rugă- 
ciunii şi păzirea minţii. Raiul cel cuvântător din 
•.nlletul lui! A lucra raiul este totdeauna a fi în 
rugăciune necontenită cu Dumnezeu, asemenea cu 
nu'orii, căci Adam îi auzea rugându-se şi cântând lui 
I Mimnezeu; iar a-1 păzi este de a-şi păzi mintea, să nu 
llunece cumva spre gândire împotriva lui Dumnezeu. 

închei aici prin cuvintele Sfântului Vasile ce 
Mare: „învaţă-te, omule, ca din nişte învăţături ca 
acestea să vii întru înţelegerea Raiului şi să ajungi la 
zorile dinaintea luminii, unde răsare lumina cunoş- 
tinţei şi unde raiul desfătării s-a sădit". Amin. 



MĂRIA 
PARTEA CEA BUNĂ Şl-A ALES 

La toate praznicele Maicii Domnului se citeşte 
Evanghelia cu Marta şi Măria. Dumnezeieştii Părinţi 
care au alcătuit sinaxarul, fiind plini cu Duhul lui 
Dumnezeu, au rânduit această Evanghelie, în care se 
arată că Maica Domnului, Măria cea Preasfântă şi 
Preacurată partea cea bună şi-a ales (Luca 10, 42). 

Care este partea cea bună în viaţa creştinului? 
Necontenita rugăciune. Toată fapta cea bună trebuie 
să o însoţim cu rugăciune, cum arată marele Apostol 
Pavel în Epistola întâi către Tesaloniceni, unde zice: 
Neîncetat vă rugaţi (5, 17). 

Dar chiar Mântuitorul în Evanghelie zice: Luaţi 
aminte, privegheaţi şi vă rugaţi (Marcu 13, 33). Şi 
dumnezeiescul Apostol Petru spune: Privegheaţi, că 
potrivnicul vostru, diavolul, ca un leu umblă, cău- 
tând pe cine să înghită (I Petru 5, 8). Şi dumne- 
zeiescul Prooroc David de asemenea ne spune: Bine 
voi cuvânta pe Domnul în toată vremea, pururea 
lauda Lui în gura mea (Psalm 33, 1). 

Ai auzit pentru ce s-a citit Evanghelia aceasta? 
Ca să ne înveţe că Maica Domnului şi-a ales partea 

i bună, partea Măriei. Căci Mântuitorul, când 
Muia alerga să-i facă mâncare şi să-i gătească masa, 
necum a mustrat-o cu pilda Măriei: Marto, Marto, 
vjyeşti şi spre multe te sileşti; dar un lucru trebu- 
ite. Care? Acela pe care-1 avea Măria, că stătea Ia 
ioarele Domnului. Căci Măria - zice -partea cea 
hună şi-a ales, care nu se va lua de la dânsa (Luca 
10,38,42). 

Dacă am avea şi noi partea Măriei în viaţa 

nstră, dacă am sta la picioarele Domnului ca 

uica Domnului în Sfânta Sfintelor, dacă am petrece 

4M mgăciune şi în gândire de Dumnezeu ca dânsa, nu 

|ţi ;ir hrăni pe noi oamenii, ci îngerii şi serafimii din 

Dar noi punem nădejdea numai în pieptul nostru 

,i ni priceperea noastră. Dar auzi ce spune proorocul 

Icre inia: Blestemat este omul care se reazimă pe 

hi "(ele sale şi şi-a pus nădejdea în trupul său. 

Auzi ce spune: „Cel ce se reazimă pe mâinile şi 

i" picioarele sale, animal este, că are patru picioare, 

mii două". Auzi? Blestemat este omul care se reazimă 

fi* braţele sale şi a întărit braţele trupului său. Mai 

m <■; Nebun este acela care sărută mâinile sale şi 

/< <■ că acestea m-au hrănit pe mine. 

RTe-au hrănit mâinile tale? Dar dacă Dumnezeu 
dădea un junghi, îţi dădea o boală, dacă ai fi căzut 
ţi-ai fi rupt o mână sau un picior şi dacă nu-ţi 
dea ţie Dumnezeu sănătate şi viaţă, ai fi putut face 
i cu mâinile şi picioarele tale sau cu priceperea 
In? Aşa este că nu? De aceea Scriptura numeşte 
Hcbun pe acela care-şi sărută mâinile sale, zicând că 
stea l-au hrănit. 



60 



NE VORBEŞTE 



PĂRINTELE CLEOPA 



61 



Nu-i adevărat! Dumnezeu ne hrăneşte, că zice: 
Aruncă spre Domnul grija ta şi El te va hrăni (Psalm 
54, 25). Să nădăjduim întâi în Dumnezeu şi aşa, 
lucrând cu cinste şi cu dreptate, să muncim, să 
lucrăm, că zice iarăşi Scriptura: Cel ce nu lucrează, 
să nu mănânce (II Tesaloniceni 3, 10). Deci lucrul 
nostru să fie împletit cu gândirea la Dumnezeu, cu 
Sfânta Scriptură, cum era al Maicii Domnului în 
Sfânta Sfintelor. Lucrul nostru să fie aşa de uşor, 
încât să nu ne strice mintea de la rugăciune, de la 
gândirea la Dumnezeu. Aşa arată dumnezeieştii 
Părinţi. 

De ce părăsim noi gândirea la Dumnezeu, 
citirea Scripturilor, mergerea la biserică, meditaţia şi 
cugetarea la gheenă şi la moartea care vine pe 
neaşteptate? „Pentru că ne aruncăm în marea cea 
(ulbure a veacului acestuia, ne aruncăm în nemăr- 
ginire, ca să moştenim veacurile şi vine moartea şi 
ne strânge de gât", cum zice dumnezeiescul Părinte 
Efrem Şirul. 

Are obiceiul satana, o, monahule, şi tu, creştine, 
să-ţi dea lăţime şi lungime, ca să scoată mintea din 
gândirea de Dumnezeu şi să te ducă la pierzare! 

Fraţilor, să muncim cu dragoste; să lucrăm, dar 
să avem pe Dumnezeu în minte. Nimeni nu poate să 
stea degeaba. Să lucrăm, să mergem la muncă, să 
asudăm, că aşa avem poruncă noi de la început, căci 
zice: Cu sudoarea frunţii îţi vei câştiga pâinea ta 
(Facerea 3, 19). 

Dar în sudorile noastre şi în osteneli, pe ogoare 
şi în fabrici, în birouri, în întreprinderi şi oriunde ar 





h, să avem pe Dumnezeu în minte. Să avem pe 
llristos, şi cu Dânsul pe toate le putem. Auzi ce 
.pune Apostolul Pavel: Toate le pot în Hristos, Cel 
Ce mă întăreşte! Iar fără de El, nimic nu putem face! 

Auzi ce zice Hristos: Rămâneţi întru Mine şi 
Eu intru voi... căci jără de Mine nu puteţi face nimic 

iloan 15,4-5). 

Când te duci la prăşit, omule, şi ai luat sapa pe 
umăr, ia şi pe Hristos în minte: „Doamne, Iisuse 
Hristoase, Fiul lui Dumnezeu, miluieşte-mă pe mine 
păcătosul (păcătoasa)". Dacă lucrezi în atelier şi ai 
pus mâna pe ciocan, pe bomfaier, pe ferăstrău, baţi 
pe nicovală, sau dacă eşti zidar sau tâmplar, sau 
orice meşteşug ai; de câte ori dai cu ciocanul, zi şi 
"Doamne Iisuse!" 

Când te-ai dus la secerat, la pădure cu bon să 
tai lemne, sau lucrezi în fabrică sau oriunde eşti, 
lucrează cu toată inima, cu toată dragostea, dar nu 
uita că ai pe Dumnezeu, Care singur poate să-ţi ajute 
şi poate să te păzească! Câte primejdii nu sunt! Auzi 
că pe unul 1-a omorât un butuc, pe altul 1-a lovit 
maşina, pe altul 1-a prins motorul, peste unul a căzut 

un copac şi a murit... 

La urechile noastre vin asemenea veşti zilnic. 
Dar de ce? Pentru că n-a plecat la lucru cu rugă- 
ciunea în minte! Dacă pleca cu rugăciunea în minte, 
avea pe îngerul care-1 păzea. Căci îngerul pururea ne 
păzeşte. Auzi ce zice proorocul: Străjui-va îngerul 
Domnului împrejurul celor ce se tem de El şi-i va 
izbăvi pe ei (Psalm 33, 7). 

Deci, când plecăm la treabă, să avem pe 
llristos în minte; şi când venim de la treabă iar, şi 

când ne odihnim iar. Şi când ne sculăm din somn, 
prima simţire, primul cuvânt acesta să fie: "Slavă 
Ţie, Dumnezeul nostru, slavă Ţie!" "împărate ceresc, 
Mângâietorule, Duhul Adevărului"... şi celelalte. 

Auzi ce spune Gheorghe Sinaitul? Este un drac 
înaintemergător care are o ceata nenumărată pe faţa 
pământului. Merg aceşti draci de dimineaţă şi-i 
învaţă pe oameni, când s-au sculat din somn, mai 
întâi să pună mâna pe treabă: „Lasă rugăciunea mai 
la amiază! Mănâncă bine, bea bine şi hai la treabă!" 

Nu-i bine! întâi să cerem ajutorul lui 
Dumnezeu şi apoi, cu Dumnezeu în minte, să 
mergem la muncă cinstită şi curată. Să nu furaţi de la 
nimeni; să nu furaţi nici de la stat, nici de la alţii, că 
nu vă îmbogăţiţi cu furatul, ci mai tare sărăciţi. Era 
un cuvânt al cuiva: „Munceşte omul cu dreptate, şi-i 
ia dracul jumătate din avere; dar averea câştigată pe 
nedrept, o ia dracul cu tot cu stăpân!" 

Nu. Nu fura, că nu te îmbogăţeşti. Mare foc 
bagi în casă la tine dacă ai luat un ban al Bisericii, 
sau dacă ai luat banul sau osteneala cuiva. Şi dacă 
vei aduce la biserică milostenie din cele furate, câine 
împuţit aduci lui Dumnezeu! Deci să lucrezi cu 
cinste, cu dreptate, cu sfinţenie şi să munceşti cu 
toată dragostea unde te-a pus statul sau unde te-a pus 
dregătoria sau instituţia care te adăposteşte. Să 
munceşti, dar să ai şi pe Dumnezeu în minte. 

Fă semnul Sfintei Cruci când pleci la lucru. 
Când vii, la fel. Când stai la masă, fa rugăciune; 
când te scoli, rugăciune; şi dacă nevinovata rugă- 
ciune va povăţui viaţa voastră şi a noastră, vom avea 



.uţină asemănare şi noi cu petrecerea Maicii Dom- 
mlui în Sfânta Sfintelor, vom petrece în gândire de 
Dumnezeu şi ni se va spune şi nouă în ziua judecăţii 
că partea cea bună ne-am ales. 

Iar dacă lăsăm rugăciunea, citirea dumneze- 
ieştii Scripturi, mergerea la biserică, facerea de bine 
şi toate acestea şi punem' nădejdea numai în munca 
noastră, suntem cei mai nenorociţi oameni de pe faţa 
pământului. 

Să muncim cu dragoste, cu hărnicie, dar să nu 
uităm că avem un Dumnezeu, Căruia trebuie să ne 
rugăm neîncetat şi când muncim şi când suntem 
acasă şi când ne odihnim. Pururea să fie Legea Lui 
în mintea noastră, ziua şi noaptea. Pururea să avem 
gândirea şi rugăciunea spre Dumnezeu, şi atunci 
darul Lui va întări braţele noastre şi mintea noastră şi 
trupurile noastre şi vom fi sănătoşi şi vom putea 
izbuti şi la muncă şi la osteneala de toate zilele. Dar 
numai cu Dumnezeu şi prin Dumnezeu! Amin. 



CUVÂNT 
LA CINA CEA MARE 

Părinţilor, fraţilor şi iubiţi credincioşi, 

Aproape din tot cuvântul şi din tot versetul 
Sfintei Evanghelii de astăzi, se pot trage o mulţime 
de învăţături, şi nu va fi vreme să o tâlcuim cu de-a- 
mănuntul. Dar vom arăta puţine din ele, ca să vedeţi 
câtă comoară de învăţături cuprinde Sfânta Scriptură. 



i 

Un om oarecare a făcut cină mare. 

Cine este Omul acesta? Acesta este însuşi 

Dumnezeul părinţilor noştri. De fapt în Evanghelie îl 

auzim pe Mântuitorul numindu-Se adeseori Fiul 

Omului, căci din iubirea de oameni cea negrăită şi 

minunată a venit Ia noi şi S-a făcut om. 

Dar de ce spune că a venit să facă cină şi nu 
prânz? 

Prânz se numeşte de obicei masa de amiază, iar 
cina este masa pe care o iau oamenii seara. 

Prin venirea Sa, Mântuitorul a pregătit cină, 
căci a venit în zilele mai de pe urmă; nu de la 
începutul lumii. Doar auzim pe marele Apostol Pavel 
zicând: Pe noi, apostolii cei mai de pe urmă (cei mai 
de apoi), ne-a ales Dumnezeu ca pe nişte osândiţi, şi 
celelalte. 

Deci cina este venirea lui Hristos în lume, este 
taina iconomiei în trup şi mântuirea neamului 
omenesc. 

De ce este mare cina aceasta duhovnicească a 
Lui Dumnezeu? Căci zice: Un om oarecare a /acut 
cină mare; nu aşa, cum s-ar întâmpla, ci mare. El o 
numeşte mare, pentru că mare este taina creştinătăţii. 
Aţi auzit cum cântă biserica: „Cu adevărat, mare este 
taina creştinătăţii. Dumnezeu S-a arătat în trup, a 
venit în lume...", şi celelalte. 

Numeşte cină mare taina aceasta a venirii lui 
Dumnezeu printre oameni, pentru că taina iconomiei 
în trup, sau a întrupării lui Dumnezeu Cuvântul, nu 
este supusă înţelegerii nici minţilor raţionale din 
ceruri ale îngerilor, nici celei a oamenilor. Taina 






iconomiei în trup pururea rămâne taină, necuprinsă 
de vreo minte de înger sau de om (Sfântul Nicodim 
Aghioritul, Paza celor cinci simţiri, p. 368-379). 

Deci taina iconomiei în trup, sau cum Se naşte 
Dumnezeu din Fecioară şi fecioara rămâne iarăşi 
Fecioară, fără să se strice peceţile fecioriei, rămâne 
necuprinsă de vreo minte în veacul veacului. Nimeni 
nu ştia că Mântuitorul, fiind de o mărime cu Părin- 
tele Său, era întreg în pântecele Fecioarei, şi cum un 
Dumnezeu nemărginit şi necircumscris încape întreg 
într-o fecioară. 

Dar ce mai spune Sfânta Evanghelie? 
La această cină mare a trimis Dumnezeu să 
cheme pe mulţi. 

Dar de ce n-a zis pe toţi? Căci zice: Şi a trimis 
în ceasul cinei omul acela pe sluga sa ca să cheme 
pe cei mulfi. 

Dar ştim din Sfânta Scriptură că Dumnezeu 
voieşte ca toţi oamenii să se mântuiască şi la cunoş- 
tinţa adevărului să vină. Evanghelia ne dă o pildă, şi 
toate pildele Mântuitorului nostru Iisus Hristos au 
două înţelesuri: unul după literă şi altul după duh. 
Căci Mântuitorul nostru, venind în lume a vorbit mai 
mult în pilde, potrivit celor proorocite de la Duhul 
Sfânt, care cu o mie de ani mai înainte a spus prin 
gura lui David: Deschide-voi în pilde gura mea 

(Psalm 77, 2). 

Pilda înseamnă mai întâi o închipuire a unor 
adevăruri şi al doilea arată ce lucru este închipuit de 
dânsa. Deci, după înţelesul literei a spus Mântuitorul 
că a chemat pe mulţi şi nu pe toţi. 

Oare ar încăpea în gândul dumneavoastră dacă 
v-aş spune că cineva a făcut o cină mare şi a chemat 
pe toţi oamenii din lume? Mai ales că aici Dumnezeu 
Se ascunde sub chipul unui om oarecare. Ce aţi 
spune? Nu se poate. A chemat omul acela la cină o 
mie, zece mii, o sută de mii, dar toată omenirea n-a 
putut s-o cheme. Deci când a zis că a chemat pe 
mulţi, a spus după slovă. Deci cuvântul acesta 
"mulţi", arată de fapt pe toţi, după înţelesul cel 
închipuit prin pildă. 

Ce s-a întâmplat după aceasta? 
A chemat Dumnezeu pe oameni la cină, dar 
mulţi au început a respinge chemarea. Dar cine era 
sluga pe care a trimis-o omul acela să cheme Ia cina 
sa cea mare? Acesta este Iisus Hristos, care de bună 
voia Sa, din iubirea Sa cea negrăită pentru neamul 
omenesc şi către Dumnezeu, Părintele Său, slugă S-a 
tăcut pentru noi. Căci auzim zicând în Evanghelie: 
N-a venit să I se slujească, ci ca să slujească 
multora (Matei 20, 28). 

Slugă S-a făcut Dumnezeu Cuvântul şi 
Părintelui Său şi neamului omenesc din iubirea Sa de 
oameni cea negrăită, căci ascultător S-a jacut Părin- 
telui Său până la moarte, şi încă moartea de cruce! 
Pentru aceasta Dumnezeu L-a proslăvit pe Dânsul şi 
I-a dat Lui nume care este mai presus de tot numele, 
ca în numele lui Iisus Hristos tot genunchiul să se 
plece, al celor cereşti, al celor pământeşti şi al celor 
de dedesubt (Filipeni 2, 8-9). Pentru negrăita Sa 
smerenie L-a înălţat Părintele Său ca să stea de-a 
dreapta slavei şi, ca om, să fie de un scaun, de o fire 
şi de o putere cu El. 








Şi ce a făcut sluga? S-a dus să cheme la cină, 
nar în ceasul ei. în legea veche era obiceiul ca 
nunei când făcea cineva praznic la amiază sau seara, 
B trimită oameni mai înainte cu câteva ceasuri sau 
i u o zi chiar, ca să poftească pe invitaţi. 

Dar aici, când trimite el să cheme pe invitaţi? 
ând începe masa, în ceasul cinei. Spune că a 
chemat pe mulţi. Cine au fost aceştia? Tot neamul 
omenesc. După cum s-a scris. Dumnezeu voieşte ca 
toţi oamenii să se mântuiască (Isaia 45, 22; Matei 18, 
M;Ioan3, 17; I Timotei 4, 10). 

Când a venit Mântuitorul să slujească neamului 
omenesc, spre mântuire, ca o slugă a Părintelui 
ceresc, întâi a chemat neamul evreiesc, căci spune: 
Nu sunt trimis decât către oile cele pierdute ale 
casei lui Israel (Matei 15, 24). Mai întâi s-a dus la ei 
ca să nu aibă cuvânt în ziua judecăţii, că Iisus, care, 
după firea omenească se trage din Avraam, din 
bavid, din neamul evreiesc, a chemat mai întâi pe 
păgâni. Nu! Mai întâi a venit să cheme oile cele 
pierdute ale casei lui Israel. 

Dar cum ştim că pe ei i-a chemat întâi? 
[ Apostolul Petru, în Ierusalim, predică în ziua 

întâi şi cred trei mii, iar în ziua a doua se adaugă încă 

cinci mii. 

Dar cine erau aceştia care au crezut primii în 

Evanghelie? Evreii. 

Cei dintâi credincioşi ai Bisericii din Ierusalim, 
întemeiată de apostoli, de Iacov, de Petru şi de Ioan, 
stâlpii Evangheliei, au fost mai mult evrei. In 
Proschinitarul Ierusalimului se scrie: „...am avut în 

Ierusalim 15 arhierei, 15 patriarhi tăiaţi împrejur". 
De la Iacov, fratele Domnului, şi până aproape de 
Marele Constantin, au fost în Biserica clin Ierusalim 
arhierei tăiaţi împrejur, adică din neamul evreilor, 
care mai ţineau încă tăierea împrejur. 

Deci, într-o perioadă au fost în Ierusalim numai 
patriarhi şi arhierei evrei şi biserica din Ierusalim era 
alcătuită mai mult din evrei. După aceea a trimis 
Dumnezeu pe Pavel la neamuri, departe de Ierusa- 
lim. De aceea spune că i-a chemat întâi pe evrei, ca 
să n-aibă răspuns în ziua Judecăţii. 

Iar mai apoi, zice dumnezeiasca Evanghelie, a 
trimis în ceasul cinei să cheme şi pe alţii. 

Cel dintâi chemat a zis: Ţarină mi-am cumpă- 
rat şi mă duc s-o văd. Rogu-te să mă ierţi. 
Ce este ţarina? 

Hristos ne-a spus în pilda cu semănătorul, pe 
care a tâlcuit-o ucenicilor: Cel care seamănă sămân- 
ţa cea bună este Fiul Omului Ţarina este lumea; 
sămânţa cea bună sunt fiii împărăţiei; iar neghina 
sunt fiii celui rău (Matei 13, 36-38). 

Iată ce este ţarina. Deci când auzim în Evan- 
ghelia de astăzi că cel dintâi a pus pricină de refuz că 
şi-a cumpărat ţarină, se înţelege că s-a legat de lumea 
de acum. Cel care nu vrea să meargă la cina Marelui 
împărat, la împărăţia Cerurilor, zicând că şi-a cum- 
părat ţarină, este tot omul care-i legat cu inima de 
lumea aceasta în care se lucrează toată fărădelegea şi 
păcatul. Acesta este omul care nu vrea să meargă Ia 
cina lui Dumnezeu, când glasul conştiinţei îl 
cheamă, ci cumpără mereu ţarina aceasta, adică 
slujeşte acestei lumi şi răutăţilor din ea. 



Dar de ce spune că a cumpărat-o şi nu spune că 
este a lui? Pentru că atâta stăm pe lumea aceasta, de 
când ne naştem şi până murim. O cumpărăm când 
deschidem ochii şi o vindem înapoi când murim, 
când închidem ochii. Aşadar nu-i a noastră. Aici am 
găsit-o, aici rămâne. 

Deci, când îi auzim pe omul acela că şi-a 
cumpărat ţarină şi n-a mers la cina lui Dumnezeu, să 
ştim că el este om lumesc, care se leagă cu inima de 
lucrurile cele deşarte şi stricăcioase ale lumii şi nu 
ascultă de chemarea conştiinţei, ca să meargă pe 
calea poruncilor lui Iisus Hristos. Acela şi-a cumpă- 
rat slujirea cea rea a lumii. 

Al doilea a zis: Mi-am cumpărat cinci perechi 
de boi şi mă duc să-i încerc. Rogu-te să mă ierţi. 

Care-s perechile de boi şi cum le încearcă 
omul? 

Perechile de boi sunt cele cinci simţiri pe care 
le avem toţi şi care sunt în câte două organe. Avem 
doi ochi cu care vedem, două urechi cu care auzim, 
două nări cu care mirosim, două organe cu care 
gustăm: limba şi cerul gurii; două organe ale 
pipăitului, cel dinafară şi cel dinlăuntru. Căci simţim 
fierbinţeala şi răceala şi în afară, dar şi înăuntru. Tot 
aşa simţim asprimea şi durerea până la inimă, dar le 

simţim şi în afara. 

Deci cele cinci perechi de boi sunt cele cinci 

simţuri ale noastre: vederea, auzul, mirosul, gustul şi 

pipăitul. 

Dar cum le cercăm noi şi cum nu mergem la 

cina marelui împărat? 

Prin aceea că pironim mintea şi inima noastră 
în aceste cinci simţuri şi nu vrem să ascultăm de 
glasul conştiinţei, ca să mergem la cina marelui 
împărat. Iată vă dau o pildă. Astăzi e miercuri sau 
vineri, sau timp de post, şi trebuie să postesc, sau am 
canon de la duhovnic şi trebuie să postesc până la 
ora cinci sau până seara. Dar eu mă duc prin piaţă şi 
văd nişte plăcinte care-mi plac sau nişte cornuri sau 
altceva de mâncare şi mă las biruit de pofta ochilor şi 
a pântecelui şi mănânc înainte de vreme. 

Am încercat o pereche de boi! Care? Gustul. 

Glasul conştiinţei mi-a spus: „Omule, azi e zi 
de post, ai canon de la duhovnic". „Da, voi posti 
poimâine. Azi mănânc că mi-e foame". Am încercat 
o pereche de boi ! 

înţelepciunea ne învaţă aşa: Ochii tăi cele 
drepte să vadă şi urechile tale cele drepte să audă. 
Iar Duhul Sfânt ne spune: Doamne, abate ochii mei 
de la deşertăciuni (Psalm 1 18, 37). 

Eu ştiu că trebuie să păzesc vederea, pentru că 
vederea este simţire împărătească la om, iar ochii 
sunt cele două mâini ale sufletului, cum spune 
Marele Vasile, cu care omul ia păcatul de la distanţă. 
Dacă nu păzim ochii, nu putem păzi nici mintea, căci 
mare legătură au ochii cu mintea. Iar Scriptura ne 
spune să păzim gândirea, dar noi n-o păzim; ne 
ducem acolo unde e distracţie, la televizor, la meci, 
la cinema şi la necuraţii. Şi aşa, mai încercăm o 
pereche de boi. Care? Vederea. Şi astfel nu ascultăm 
de glasul care ne opreşte de la aceasta, ca să ne 
ducem Ia cina marelui împărat, la împărăţia cerurilor. 




Dar să vedem mai departe. Zice Sfânta Scriptu- 
ră: Urechile tale cele drepte să audă. Trebuie să 
asculţi numai predicile, numai cuvântul lui Dumne- 
zeu, numai cântările bisericeşti şi numai cele ce sunt 

necesare vieţii. 

Dar noi ce zicem? O voi face aceasta mai 
târziu, căci acum este nuntă şi cântă lăutarii! N-auzi 
cum cântă de frumos? Unu-i cu mandolina, altu-i cu 
scripca, altul cu toba! 

Şi aşa am mai încercat o pereche de boi. Cele 
două urechi au încercat şi perechea aceasta. Auzul. 

Sfânta Carte spune să umbli îmbrăcat în haine 
simple, că Sfântul loan Botezătorul a umblat în piele 
de capră şi Ilie Tesviteanul cu cojoc; iar patul nostru 
să fie tare, nu moale, că: Vai - zice Isaia - de cei ce 
dorm pe saltele şi pe paturi moi, că uită de 
Dumnezeu! Dar eu vreau să am haine moi, blănuri, 
iar patul meu să fie moale, cu plapumă de mătase, cu 

saltea de lână, nu de paie! 

Şi iată, am mai încercat o pereche de boi! 

Care? Pipăitul. 

Glasul lui Dumnezeu îmi spune: „Omule, să 
trăieşti cu cele strict de trebuinţă vieţii". Dar eu 
vreau podoaba trupului şi moleşeala lui. Vreau băi! 
Vreau să-i fac baie viermelui acestuia care este tină 
şi merge în iad, dar nu se pocăieşte. Numaidecât 
vreau să-1 duc Ia băi şi nu la băi simple, ci cu 
săpunuri frumos mirositoare. Şi aşa se aduce în 
suflet toată moliciunea şi toată răutatea dracilor, de 
la vederea goliciunii omului şi de la această nebăgare 
de seamă, mai ales când trupul este sănătos. Am mai 

încercat şi această pereche de boi, a pipăitului (Fapte 
17,27). 

Ce ne-a mai rămas? Mirosul. 
In post, bucătăria noastră trebuie să miroasă a 
zarzavat, a ceapă şi a cartofi copţi, nu a carne, a 
brânzeturi şi a grăsimi. Că pierduţi suntem dacă 
voim să miroasă a dulce în zilele de post în bucătăria 
noastră. „Nu se mănâncă azi - miercurea sau vine- 
rea - brânză, ouă şi carne!" „Ei, taci din gură! Nu ce 
bagi în gură spurcă pe om, ci ce iese din gură!" Ştie 
ca sectarul să tălmăcească Scriptura pentru pântecele 
lui! Dar nu aşa se tâlcuieşte. Şi bagă omul friptură în 
pântece şi mănâncă gras. 

Şi foloseşte mirosuri de săpun şi parfumuri şi 
se fardează pe obraz, că din om se face măscărici! 
Nu lasă frumuseţea pe care i-a dat-o Dumnezeu. Se 
vopseşte şi la buze, încreţeşte părul, face manichiura. 
Face toate blestemăţiile cele ce învaţă satana pe 
oameni. Şi se parfumează, ca să miroasă pe drumuri 
şi să zică lumea: „Asta-i cucoana cutare, ăsta-i domnul 
cutare! Dar frumos mai miroase după dânşii". 

Dar acestea duc la putoarea gheenei şi la iad. 
Că atâta putoare este acolo, încât toate putorile din 
lume de le-ai strânge la un loc, n-ai putea aduna cât 
un miligram din oceanul acela de putoare. 

Vrei să miroşi pe drumuri şi să sminteşti şi pe 
Jilţii? Nu uita putoarea aceea din iad şi poate te vei 
îndrepta şi vei urî parfumurile. 

Dumnezeu spune: „Da, să umbli în haine 
curate, să mergi la biserică, să te speli cu săpun care 
nu miroase, să te cureţi şi să te îngrijeşti, dar să nu 

irosi a parfumuri, că putoare şi vierme este omul 
upă moarte". Dacă mergi pe la cimitire, când se 
ezgroapă vreun mort, ai să vezi în ce putoare stă 
trupul acolo. Dacă-1 dezgropi după 7-8 zile, miroase 
mai rău decât toate putorile lumii. Iţi arată Dumne- 
zeu ce eşti! 

Deci aşa încearcă omul cele cinci perechi de 
oi: când coboară mintea cu voia sa la cele cinci 
i mi ir! şi vrea să le desfateze pe toate. 

Dar dacă aceia au pus aceste pricini, ce-a făcut 
sluga din Evanghelie? Mergând înapoi la Domnul 
Său, a zis: „Doamne, am chemat pe aceştia la cină şi 
s-au scuzat, cum vezi". Atunci S-a mâniat Domnul 
acela care făcuse cina. Şi mâniindu-Se că cei chemaţi 
au dat aceste pricini şi n-au venit, a zis către slugă: 
„Ieşi pe la răspântii şi pe la uliţele cetăţii şi adu-i aici 
pe săraci, pe orbi şi pe şchiopi". 

Ce înseamnă răspântiile drumurilor? Dacă mergi 
singur pe un câmp şi dai deodată de două drumuri, 
unul care face la dreapta şi altul care face la stânga, 
şi dacă n-are cine să-ţi spună care-i drumul cel bun, 
stai la răspântie şi nu ştii încotro s-o iei. „Oare ce să 
lac? S-o iau la dreapta sau la stânga?" Dacă nu ţi-ar 
arăta cineva calea cea bună, ai greşi. 
L Aşa a fost când Mântuitorul a venit în lume 
pentru cina Părintelui Ceresc; a găsit lumea aceasta 
la o răspântie. Şi spune Scriptura: „Veţi umbla în 
calea limbilor şi a popoarelor şi în întuneric şi în 
umbra morţii". 

j Erau atâtea popoare pe pământ care nu-L ştiau 

pe Dumnezeu şi care se închinau la mii de zei. 

Fiecare avea dumnezeul lui şi pentru fiecare păcat îşi 
crea un dumnezeu, după plăcerea Iui. întreaga 
omenire era la o mare răspântie, la o mare răscruce. 
Şi a venit Mântuitorul să arate că este un singur 
drum şi un singur Dumnezeu, Care a făcut lumea şi 
toate cele din ea. 

Dar a mai spus: Mergeţi şi pe uliţele cetăţii! 

Cine merge mai adesea pe uliţe? Poporul de 
obşte. Fie că merge să vândă sau să cumpere, să-şi ia 
hrană pentru copii, fie pentru alte treburi. Poporul de 
obşte umblă mai mult pe uliţe decât cei mai învăţaţi, 
care stau la birou, la divanuri, la locuri înalte. Ei sunt 
cei din casă, cum spune altă Evanghelie: Doi vor fi 
în casă; unui se va lua şi altul se va lăsa. Căci între 
ci sunt şi buni şi răi. Va lua Dumnezeu pe cei buni 
pentru împărăţie, iar pe cei răi îi va lăsa să se 
muncească în gheenă. 

Dar cei ce umblă pe uliţe sunt săracii şi oame- 
nii de obşte. I-a spus să cheme pe cei de pe uliţe 
pentru că Hristos nu face deosebire de om, mare sau 
mic. Căci spune Pavel: în Iisus Hristos nu este 
iudeu, nu este elin, nu este stăpân, nu este slugă. Şi 
iarăşi: Vezi, frate, chemarea noastră, că dintre cei 
chemaţi la noi, nu sunt mulţi de neam mare. 

A ales Dumnezeu pe cele simple ale lumii ca să 
ruşineze pe cei înţelepţi şi cele de neam slab şi 
neputincios, ca să dea de ruşine pe celelalte. Aşa 
face înţelepciunea lui Dumnezeu, ca să nu se laude 
omul cu înţelepciunea sa şi să nu se sprijine pe 
puterea sa. înţelepciunea vrea ca Dumnezeu să Se 
laude întru toate, să-Şi arate puterea în cei slabi şi în 






cei neputincioşi, în cei nebăgaţi în seamă şi în cei 
puţini, ca să cunoască oamenii că puterea Lui este 
cea care lucrează, cum zice Apostolul Pavel: Ca 
mulţimea puterii să fie a lui Dumnezeu, nu a 
noastră. 

I-a spus Hristos să cheme orbii. Care orbi? 
Orbii la minte. Căci poate fi cineva orb cu ochii 
hupului, dar foarte înţelept la minte şi cu duhul. Dar 
«cela nu-i orb, ci adevăratul orb este cel cu păcate, şi 
ncela se lipseşte de cina marelui împărat. Căci a zis 
Mântuitorul la vindecarea orbului: Am venit în lumea 
aceasta ca cei ce au ochi să nu vadă (fariseii, 
cărturarii şi făţarnicii, care nu vedeau decât cu ochiul 
zavistiei), iar cei orbi să vadă lumea (Ioan 9, 39). 

Şi a mai zis: Cheamă-i pe cei betegi, adică pe 
cei bolnavi, dar nu cu trupul, ci cu sufletul. Că 
Mântuitorul a spus: N-au trebuinţă cei sănătoşi de 
doctor, ci cei bolnavi, adică cei bolnavi sufleteşte. 
Pentru aceasta a venit El în lume. 

Şi a mai zis: Cheamă şi şchiopii. Care şchiopi? 
Credeţi că numai cei ce umblă în cârje sunt şchiopi? 
Şchiopii adevăraţi sunt cei ce şchiopătează în legea 
lui Dumnezeu. Căci a zis marele Ilie Tesviteanul, 
rând 1-a mustrat pe Ahab: „Nu eu sunt, împărate, 
cel ce aduce nenorocire peste Israel, ci tu şi casa 
părinţilor tăi aţi părăsit poruncile Domnului... Până 
când veţi şchiopăta de amândouă picioarele?" (III 
Regi 18, 18-21). 

De aceea spune Evanghelia că sluga lui 
Dumnezeu [Iisus Hristos] chema pe cei care şchiopă- 
lau din calea poruncilor lui Dumnezeu, că erau 

şchiopi cu sufletul, nu cu trupul. Şi după ce i-a 
chemat pe aceştia, sluga a dat de veste stăpânului: 
Stăpâne, am făcut cum ai zis, am chemat şi pe cei 
orbi şi pe cei betegi şi pe cei şchiopi şi mai este loc. 
Ce înseamnă: "mai este loc?" 

V-am spus că a chemat mai întâi neamul 
evreiesc şi a întemeiat Biserica din Ierusalim. Dar 
mai era loc. Pentru cine? Pentru popoarele păgâne. 
Căci iată ce au spus dumnezeieştii Apostoli când au 
văzut că Dumnezeu, prin Apostolul Petru, le-a 
chemat şi pe acestea la credinţa cea în Iisus Hristos: 
Aşadar şi păgânilor le-a dat Dumnezeu pocăinţă 
spre viaţă (Fapte 11, 18). 

Era loc pentru toate popoarele lumii, că în rai şi 
în împărăţia cerurilor este mare lărgime. Dumnezeu 
cheamă toate popoarele lumii. Căci spune proorocul 
Isaia: Pământul va fi plin de cunoştinţa Domnului, 
ca marea de apă (Isaia 11,9; Avacum 2, 14). Dar şi 
Ieremia spune: Toate neamurile, toate popoarele Mă 
vor cunoaşte până la urmă şi Mi se vor închina 
(31,34). 

Deci trebuie să vină toate popoarele care se vor 
mântui până la urmă. Şi pământul va fi plin, întreg 
de cunoştinţa Domnului. Căci zice proorocul: Nimeni 
nu va mai întreba în ziua aceea: cunoaşteţi pe 
Domnul? Că toţi Mă vor cunoaşte, de la mic la mare 
(Isaia 40, 5; 66, 18). Va veni o perioadă când tot 
Irupul are să cunoască şi să vadă slava Domnului. 

Şi dacă a zis sluga că mai este loc t ce a zis 
Stăpânul? Ieşi la drumuri şi la garduri şi adu-i 
aicea, să se umple casa Mea! 




Sluga a spus că mai este loc, iar Părintele 
Ceresc îşi arată negrăita Sa iubire de oameni, zicând: 
„Adu-i aici pe toţi! Vreau să Mă bucur în veacul 
veacului. Vreau să se umple împărăţia cerurilor până 
la margini, cu tot sufletul pe care l-am creat. Adu-i 
aici, să se umple casa Mea. Aceasta va fi bucuria 
Mea cea desăvârşită. Eu i-am zidit pe toţi şi vreau ca 
toţi să stea cu Mine şi să cineze cu Mine în veacul 
veacurilor aici, în împărăţia cerurilor". 

Şi i-a zis slugii să iasă la drumuri şi la garduri. 
Dar de ce la drumuri? Fiecare om are în viaţa sa, 
drumul său. Pe atunci unii oameni mergeau pe calea 
rătăcită a închinării la idoli, alţii în calea filozofiei 
veacului de atunci. Erau foarte multe căi în viaţa 
popoarelor lumii. Acestea erau drumurile lor. De 
aceea a zis: Ieşi la drumurile lor! Du-te şi întoarce-i 
din drumurile lor greşite şi adu-i la cina cea mare! 

Dar de ce a spus: şi la garduri? Gardul este 
simbolul păcatului, fie că-s la curte, fie că-s la 
moşie, fie ca-s la grădină. Gardurile au rostul de a 
despărţi o grădină de alta, un ogor de altul, o casă de 
alta, o livadă de alta. Aşa şi păcatul ne desparte pe 
noi de Dumnezeu, Ziditorul nostru, şi pe unul de 
altul. Când a zis: "la garduri", a zis: „Ieşi la cei 
căzuţi în păcate, care s-au despărţit de Mine şi între 
ci prin păcatele şi răutăţile lor, şi adu-i aici, ca să se 
umple casa Mea". 

Dar ce mai spune dumnezeiasca Evanghelie? 
Zic vouă că nici unul din cei chemaţi, nu va gusta 
din cina Mea. Aţi văzut? Din cei ce şi-au găsit scuze 
în păcate şi n-au vrut să vină, nici unul nu va gusta 
din cina Domnului. 

Acum este momentul să vorbim ceva şi despre 
pricinile date ca scuze. Vai de noi, păcătoşii. Con- 
ştiinţa noastră este sluga lui Dumnezeu, Care ne 
cheamă la cina Marelui împărat. Ea pururea ne 
cheamă la Dumnezeu şi noi pururea găsim pricini ca 
să nu răspundem. Vezi pe omul înconjurat de averi? 
Oricât ar avea omul de mult, şi mai mult vrea. „Am 
de arat, am de semănat, am treabă cu oile, am treabă 
cu boii, vreau să-mi fac casă nouă, am de măritat 
fete, am de însurat feciori, am de făcut cutare lucru". 
Şi zăbovindu-se în toate acestea, în toate 
lucrurile lumii celei deşarte şi stricăcioase, nu 
răspunde conştiinţei, adică slugii lui Dumnezeu din 
el, care-1 cheamă la cină. S-a încurcat în multe 
pentru toată viaţa. Legat de grijile lumii pune pricină 
ca nu poate merge Ia biserică, la rugăciune, la citire 
şi la toată lucrarea faptei celei bune. Găseşte tot felul 
de pricini şi nu merge la cina Marelui împărat, nu-şi 
găseşte vreme de un ceas pe zi pentru rugăciune. De 

ce? Toată grija lui o cheltuieşte cu grijile veacului de 
acum! 

Unul dă ca pricină, când trebuie să postească: 
„Nu pot, sunt neputincios, m-a dezlegat doctorul să 
mănânc bine. Dacă postesc în Postul Mare, în Postul 
Crăciunului, dacă ţin lunea, miercurea şi vinerea, ca 
toţi creştinii, mă topesc de foame". 

Dă drept pricină neputinţa şi nu vrea să pos- 
tească. Conştiinţa îţi spune: „Omule, adu-ţi aminte 
că nu numai cu pâine va trăi omul, ci şi cu tot cuvân- 
tul care iese din gura lui Dumnezeu. Nu-ţi aminteşti 
ce spune Apostolul Petru? Bine este a întări inimile 
voastre cu darul, iar nu cu mâncările întru care nu 



este mântuire. Largă este calea pântecului şi pe toţi îi 
duce la gheenă. Omul dă ca pricină neputinţa şi se 
ţine de ea. Dar ce e pricina sau scuza? Iată ce ne 
învaţă Sfanţul Isaac: Pricina sau scuza este o voinţă 
a păcatului şi înainte-mergătoare a lui, scuza este 
punte spre păcat (Cuvântul 26). 

Unul vrea să facă milostenie, dar găseşte ca 
pricină: „N-am de unde să fac; n-am nici un ban!" 
Altul vrea să lase tutunul, dar găseşte ca pricină: „Nu 
pot, că m-am obişnuit cu dânsul". Unul vrea să lase 
rachiul sau beţia, că-1 distruge. Răspunde: „Nu pot, 
că aşa m-am deprins!" Altul vrea să meargă la 
biserică. Dar zice: „Nu pot, că am treabă astăzi. 
Trebuie să mă duc în cutare loc, am cutare treburi de 
făcut". 

El n-a auzit cuvântul: Să nu abaţi inima mea 
spre cuvinte de vicleşug, ca să tăgăduiesc răspun- 
surile cele din păcate. Cu oamenii cei ce lucrează 
fărădelege; şi nu mă voi însoţi cu aleşii lor (Psalm 

140,4-5). 

Găseşte mereu pricini. Vrea să facă omul 
păcatul, dar frica lui Dumnezeu îl opreşte. Insă după 
ce a găsit o pricină, îl face. Căci cel ce râvneşte la 
muiere străină, cel ce păcătuieşte şi face fărădelegi şi 
curveşte, zice: „Am firea fierbinte, sunt om sănătos 
şi nu-mi ajunge o femeie". Strică şi casa celuilalt, îşi 
strică şi sufletul lui şi al aceluia cu care păcătuieşte, 
pentru că a pus pricină neputinţa, că nu poate să se 

înfrâneze. 

Vai de noi şi de noi, că a ajuns gheena acum 
lângă noi. Pricina merge înaintea păcatului, este 

înainte-mergătoare. Punte către păcat s-a făcut prici- 
na, fiindcă a lipsit din om frica de Dumnezeu. 

Ce spune Duhul Sfânt: Zis-a călcătorul de lege 
ca să greşească întru sine: nu este frica lui Dumne- 
zeu înaintea ochilor lui (Psalm 35, 1). 

Omul ar posti, ar merge la biserică, ar face 
milostenie, s-ar închina, ar ţine curăţia cu soţia sa 
după legea căsătoriei, s-ar împăca cu fratele său, ar 
lăsa tutunul, beţia, înjurăturile, ar lăsa zgârcenia, 
otrava nemilostivirii şi ura către fratele său, toate 
le-ar lăsa, dar nu-1 lasă pricina închipuită de el. 
Găseşte pricină şi zice: „Dar cum să-1 iert eu pe 
celălalt, dar eu sunt cineva, şi apoi m-a şi supărat". 
Pune vină pe celălalt, nu pe sine, şi, găsind pricina 
aceasta, nu-1 iartă pe acela şi, legat de satana, orbit şi 
prins cu inima în ghiarele lui, se duce în focul 
gheenei, dacă moare fără să ierte. 

Mânia omului se împarte în trei: Este o mânie 
care vine şi trece repede. Aceasta nu este periculoasă 
ca celelalte. Aceasta-i ca focul de câlţi; se aprinde şi 
se stinge. Căci zice Scriptura: Măniafi-vă şi nu 
greşiţi... (Psalm 4, 4). După ea îşi cere îndată omul 
iertare. Este apoi al doilea fel de mânie: pizma, care 
ţine minte răul două-trei zile, sau mai mult. Şi în 
sfârşit este zavistia, care ţine uneori toată viaţa. ÎI 
ţine uneori satana legat pe om, de nici pe patul de 
moarte nu-1 iartă pe fratele său. Această zavistie îl 
face pe om mai rău decât dracul, cum spune Sfântul 
loan Gură de Aur. 

Deci unul ca acesta dă pricină: „Nu pot să-1 
iert, că el m-a nedreptăţit". Şi stă întunecat ca un 



drac şi stă cu satana în inimă şi nu aude Scriptura 
care zice: Soarele să nu apună întru mânia voastră 
(I 'Ieşeni 4, 26). îl ţine satana şi-i zice că-i drept, că 
are dreptate să nu ierte şi să nu ceară iertare, pe 
motiv că nu este el vinovat. 

Vai de noi şi de noi de credem că scăpăm de 
gheenă pentru aceste pricini. N-auzi ce spune Duhul 
Sfânt: Să nu abaţi inima mea spre cuvinte de 
vicleşug, ca să tăgăduiesc răspunsurile cele din 

păcate (Psalm 140,4). 

Dar, va zice careva: „Părinte, sunt şi pricini 

binecuvântate". 

Să vedem care ar fi aceste pricini binecu- 
vântate. Să vă dau un exemplu: Spune dumnezeiasca 
Scriptură în porunca a cincea: Cinsteşte pe tatăl şi pe 
mama ta, ca să-ţi fie ţie bine şi să trăieşti ani mulţi 
pe pământ. Dar această poruncă din decalog n-are 
putere când te cheamă Dumnezeu la pocăinţă şi la 
mântuire şi n-ai voie să mai asculţi pe tatăl şi pe 
mama ta şi pe sora ta, dacă nu te lasă să posteşti, să 
mergi la biserică, să te rogi, să te mântuieşti, să duci 
viaţă cinstită. Dacă tatăl şi mama te opresc de la 
acestea, nu-i mai poţi asculta, că ei sunt cei mai mari 

vrăjmaşi. 

Căci spune Hristos în Evanghelie: Tot cel ce 

vine la Mine şi nu urăşte pe tatăl şi pe mama sa, sau 

pe sora sa, sau pe fratele său, sau pe prietenul său, 

sau pe însuşi sufletul său, nu poate să fie ucenic al 

Meu (Luca 14, 26-27). Şi mai spune Iisus Hristos: 

N-am venit să aduc pe pământ pace, ci sabie (Matei 

10, 34-36), ...căci vor fi doi contra trei într-o familie 

şi trei contra doi (Luca 12, 52). 

Deci cei ce ascultă cuvântul lui Dumnezeu 
trebuie să fie contra firii? Nu, căci firea noastră 
adevărată o găsim când iubim pe Dumnezeu. Numai 
în Dumnezeu trebuie să-i iubim pe părinţi şi pe fraţi. 
Porunca întâi din decalog cere: Să iubeşti pe 
Dumnezeul tău din toată inima şi din tot cugetul tău, 
din toată puterea ta (Deuteronom 6, 5). Deci cere 
toată fiinţa omului. 

Pe Dumnezeu trebuie să-L iubim din inimă, 
adică din suflet, cu simţămintele, cu partea sentimen- 
tală a sufletului nostru; din cuget, adică cu mintea 
sau cu partea cugetătoare; şi din virtute, adică cu 
trupul, deci cu toate cele ale noastre. Deci porunca 
întâi din decalog cere de la noi o dragoste nemărgi- 
nită faţă de Dumnezeu. 

Numai după Dumnezeu sau în Dumnezeu 
trebuie să iubim pe aproapele ca pe noi înşine. în 
cazul când eu vreau să mă mântuiesc, să merg după 
Hristos, dar tata nu vrea, sora nu vrea, mama nu 
vrea, femeia nu vrea, copiii nu vor, nu trebuie să 
ascult de ei. în acest caz am poruncă să-i urăsc şi să-L 
iubesc pe Dumnezeu. Nu trebuie să mă despartă de 
dragostea lui Dumnezeu nici părinţii, nici înălţimea, 
nici adâncimea, nici puterile cele de sus, nici cele de 
jos. Când e vorba de ascultarea de Dumnezeu şi de 
dragostea Lui, cine iubeşte mai mult vreo zidire 
decât pe Ziditorul, ori mamă, ori tată, ori ţarină, ori 
vie, ori moşie, ori copii, ori viaţa de aici, acela se 
înşeală şi va fi lepădat de la Dumnezeu cu totul şi nu 
a ales cărarea care duce la cina marelui împărat. 

Dar de ce să-L iubim pe El mai presus de 

Mai întâi pentru că El este Ziditorul lumii 

văzute şi nevăzute. 

Al doilea, pentru că este Ziditorul omului. El a 
dat omului viaţa şi mintea, voinţa şi raţiunea, lumina, 
auzul, vederea şi tot ce îi trebuie pentru viaţa de 
acum şi pentru cea de dincolo. 

Al treilea, fiindcă poartă de grijă de toate 

fiinţele din cer şi de pe pământ. 

Al patrulea, pentru că ne iubeşte şi este 
Preasfânt, Preadrept şi nu urăşte pe păcătosul care 
vine la pocăinţă. 

Al cincilea, pentru că ne-a pregătit nouă 
împărăţie fără de sfârşit pentru puţinele fapte bune ce 
le putem noi face în zece sau douăzeci sau o sută de 
ani pe pământ şi care sunt o nimica toată faţă de 

viaţa veşnică. 

Al şaselea, trebuie să iubim pe Dumnezeu din 
toată inima şi să renunţăm la toate ale lumii pentru 
că El este o fiinţă prea desăvârşită, prea bună şi prea 
îndurată, care nu voieşte să ne ducă în munca 
iadului. A făcut iadul cu munci pentru diavoli, dar nu 
1-a făcut pentru oameni, căci zice: Duceţi-vă de la 
Mine, blestemaţilor, în focul cel veşnic care este 
gătit diavolilor şi îngerilor săi. N-a făcut iadul 
pentru noi, ci pentru draci, iar dacă ne facem şi noi 
răi asemenea dracilor, ne facem vinovaţi de gheenă. 

Iar al şaptelea, trebuie să-L iubim din toată 
inima, din tot cugetul şi din toată puterea, căci El 
este stăpân suprem peste toate. Stăpânul lumii celei 
văzute şi nevăzute. Iar din dragostea cea nemărginită 
către noi, a trimis pe Mântuitorul, Fiul şi Cuvântul 

Cel Unul Născut, în lume, să Se îmbrace cu firea 
noastră - afară de păcat - să vestească mântuirea 
neamului omenesc, să ne cheme la cina cea mare a 
împărăţiei cerurilor, ca să petrecem acolo împreună 
cu El în vecii vecilor. 

Dar vai de noi şi de noi, când conştiinţa ne 
spune să facem o faptă bună sau să lăsăm răul: 
„Lasă-te de tutun, lasă rachiul, lasă jocurile, lasă 
petrecerile, Iasă înjurătura, lasă ura pe fratele tău, 
lasă luxul, lasă femeia străină, lasă păcatele cu care 
te-ai îndeletnicit, Iasă zgârcenia, lasă nemilostivirea. 
Iasă aducerea aminte a răului", iar noi nu vrem, ci 
găsim fel de fel de pricini cu mintea noastră şi 
socotim că aceste pricini sunt binecuvântate. 

V-am spus că atunci când este vorba de 
ascultarea lui Dumnezeu şi de dragostea Lui, chiar 
pricinile binecuvântate n-au nici o putere. Toate cad 
în acest caz. 

Avraam a primit poruncă: Du-te de j unghie pe 
fiul tău (Facere 22, 1-15). A aşteptat Avraam o sută 
de am ca să-1 aibă şi când să se bucure de el, a primit 
poruncă să-1 junghie. Şi s-a dus. Pentru ce? Ca să 
asculte de Dumnezeu, fiindcă îl iubea din toată 
inima. Şi văzând Dumnezeu Ia Avraam atâta 
lepădare de sine, atâta iubire, i-a spus cu jurământ: 
„Ayraame, Avraame, fiindcă n-ai cruţat pe fiul tău, 
cu jurământ îţi spun că întru tine voi binecuvânta 
toate popoarele pământului prin credinţă". Căci toţi 
suntem fiii lui Avraam, dar după credinţă, nu după 
trup. Căci Avraam prin credinţă s-a îndreptat. Pentru 
că zice Scriptura că a crezut Avraam lui Dumnezeu şi 
i s-a socotit lui aceasta spre dreptate (Facerea 15, 6). 

Deci, iată că trebuie să lăsăm toate pricinile pe 
care ni le aduce satana în minte, când vrem să facem 
O faptă bună. Căci toate sunt pricini omeneşti şi 
drăceşti, pricini care îndeamnă la păcate. Niciodată 
să nu căutăm pricini când trebuie să urmăm calea 
poruncilor lui Iisus Hristos. Toată pricina care ni se 
face spre neascultarea lui Hristos şi a poruncilor Sale 
şi a dragostei lui Dumnezeu, de la satana este sau de 
la păcatul din noi, şi nici o îndreptare nu vom avea în 
ziua morţii şi a judecăţii. Amin. 



CUM SĂ PRĂZNUIM 
DUHOVNICEŞTE 

Dumnezeu ne învaţă cum se cuvine a petrece 
sărbătorile Sale, zicând: Mei un lucru trupesc nu vei 
face într-însele (Deuteronom 5, 14; Levitic 23, 3). 

Voiţi să ştiţi şi să înţelegeţi care sunt lucrurile 
trupului şi faptele lui? întrebaţi pe marele Apostol 
Pavel şi el vă va spune, zicând: Iar faptele trupului 
sunt cunoscute ca unele ce sunt: preacurvie, desfrâ- 
nare, necurăţie, destrăbălare, închinare la idoli, 
fermecătorie, vrajbe, certuri, zavistii, mânii, gâlcevi, 
dezbinări, eresuri, pizmuiri, ucideri, beţii, chefuri şi 
alte asemenea (Galateni 5, 19-21). 

Vrei să ştii şi care sunt asemenea cu cele de 
mai sus? Ascultă dar faptele omului fSră de 
Dumnezeu, care le face împotriva legii Atotţiitorului: 
dănţuirile cele nebuneşti, umblarea pe la ghicitori. 

plimbările cele nepermise, pierderea vremii în deşert 
prin cârciumi şi restaurante, pe la clăci, pe la nunţi, 
ascultarea şi vederea tuturor acelora care vestesc ţie 
cele ce dărâmă morala şi sfinţenia vieţii tale şi nu 
folosul cel duhovnicesc pentru mântuirea sufletului. 

Aşadar, acestea şi cele asemenea sunt răutăţile 
pe care le vesteşte Dumnezeu şi le pedepseşte cu 
munca veşnică, de le vom lucra în toate zilele vieţii 
noastre. Căci de vom sărbători făcând aceste fărăde- 
legi, îl vom auzi pe Dumnezeu zicând: Sărbătorile 
voastre le urăşte sufletul Meu. Şi în alt loc zice: 
Urât-atn, lepădat-am sărbătorile voastre şi nu voi 
mirosi jertfele voastre (Isaia 1, 14). 

Vezi că nu le zice acestora sărbători ale Sale, ci 
ale voastre? Adică ale voastre sunt, că voi păgâneşte, 
nu creştineşte, le păziţi. Nu sunt sărbătorile Mele, 
praznicele Mele, ca sărbătorile voastre cele pângărite 
şi ca nelegiuirile voastre. Sărbătorile Mele sunt sfinte 
şi duhovniceşti; deci cu sfinţenie şi duhovniceşte 
trebuie prăznuite. 

Dar vei zice: cum se prăznuieşte duhovniceşte? 
De vrei să înţelegi aceste lucruri, ascultă: 

- Cel ce în zi de sărbătoare şi de praznic mare 
Iasă lucrul din mâinile sale şi merge la biserică, se 
împacă cu toţi cei ce au fost supăraţi din familie sau 
din vecini şi în biserică ascultă dumnezeiasca slujbă 
cu evlavie şi cu frică de Dumnezeu, unul ca acela 
duhovniceşte prăznuieşte. 

- Cel ce în posturi şi în zile de sărbătoare 
petrece în curăţie cu soţia sa, duhovniceşte prăznu- 
ieşte. 

- Cel ce învaţă pe altul să nu lucreze cele rele 
şi să ierte pe cel ce a greşit, acela duhovniceşte 

prăznuieşte. 

- Cel ce citeşte dumnezeieştile Scripturi şi 
miluieşte pe săraci în zi de sărbătoare, acela duhov- 
niceşte prăznuieşte. 

- Cel ce învaţă pe cel neştiutor calea cea bună a 
lui Dumnezeu şi mângâie pe cei întristaţi, pe cei ce 
au căzut în oarecare primejdii şi scârbe, şi-i ajută cu 
tot ce se poate, unul ca acela duhovniceşte prăznuieşte. 

- Cel ce în zi de sărbătoare se duce să cerce- 
teze pe cei bolnavi şi pe cei bătrâni şi neputincioşi şi 
le ajută în nevoia lor, acela duhovniceşte prăznu- 
ieşte. 

- Cei ce învaţă în zi de sărbătoare pe copiii lor 
sau pe alţii să fie cuminţi, să înveţe rugăciuni către 
Preabunul Dumnezeu, să nu fure şi să nu facă altfel 
de rău, toţi aceia duhovniceşte prăznuiesc şi cu 
bucurie de Dumnezeu petrec sfintele sărbători ale 

Lui. 

lată, fraţii mei, prin aceste puţine cuvinte v-am 
făcut cunoscut de ce trebuie să ne ferim în praznicele 
şi sărbătorile noastre şi cum trebuie să prăznuim 
duhovniceşte, ca nişte adevăraţi creştini şi fii ai 

Bisericii lui Hristos. 

Iar dacă cineva şi după ce a auzit aceste 
învăţături, împotrivă va lucra, unul ca acela nu va 
avea cuvânt de răspuns în ziua morţii sale şi la 
înfricoşata judecată a lui Hristos. 






DUMNEZEU ESTE 

TOTUL ÎNTRU TOATE 

ŞI ÎNTRU NIMENI, NIMIC 

M-am pomenit astă vară cu un grup de teologi 
catolici de prin Franţa. Şi discutând noi aşa, m-au 
întrebat despre treptele rugăciunii şi despre energiile 
necreate ale Duhului Sfânt. 

După ce le-am vorbit de treptele rugăciunii, am 
trecut la energiile necreate. Şi m-au întrebat: 

- In ce constă, părinte, energiile necreate? 

- Fiţi atenţi! După Dogmatica Sfântului Ioan 
Damaschin: «Dumnezeu este totul întru toate şi întru 
nimenea nimic». 

- Cum este asta, părinte? 

- De acum gândiţi-vă voi. 

- Ori este totul întru toate, ori în nimeni nu-i 
nimic. Ca dacă în nimeni nu-i nimic, cum este totul 
intru toate? 

- Atâţia teologi aţi venit la moş Costache. Cine 
v-a adus aici? Arătaţi-mi voi de aici drumul şi cum 
este totul întru toate şi întru nimenea nimic? Sunteţi 
atâţia teologi! Un prost aruncă o piatră într-o baltă şi 
nu pot s-o scoată o mie de deştepţi. Voi s-o 
scoateţi... Nu s-au priceput. 

Şi le-am dat a doua temă pentru a deschide uşa 
d.scuţ.ei cu teologia energiilor necreate. «Dumnezeu 
din toate tuturor se cunoaşte şi din nimic nimănui». 

- Şi asta-i încuiată din amândouă părţile! au zis 



ei. 




- Treaba voastră, dacă vreţi să discutăm lucruri 
uşa de înalte! 

Au stat şi s-au gândit: 

- Cum vine asta, măi? «Tuturor din toate se 
cunoaşte şi din nimic nimănui» şi iarăşi: «Dumnezeu 
este totul întru toate şi în nimeni nu-i nimic». Se uitau 
unul la altul. 

- Măi fraţilor, eu nu ştiu carte. Vorbesc şi eu ce 
ştiu. Mie mi-a dat mila lui Dumnezeu memorie, să 
|in minte prin câte cărţi am trecut. Dar, fiindcă aţi 
venit atâţia teologi, ce să vă fac? Cu două doctorate, 
cu trei, mămucuţă, ce era aici! 

De abia acum v-am dat cheia. Să descuiem 
cuvântul. V-am spus că «Dumnezeu este totul întru 
toate şi în nimeni nu-i nimic». Hai să pornim de aici. 
ici este o taină mare. Care? 

Trebuia să le explic cum, pentru că lor li-i 
ciudă că n-au energiile necreate ale Duhului Sfânt. 
Că a fost discuţia cea mare cu Varlaam şi Achindin, 
in secolul XIV, cu problema isihastă, pentru că nu se 
pot descurca în cele mai grele probleme ale teologiei 

Iară acestea. 

Uite cum este: In lumea minerală, adică lu- 
mea care n-are viaţă ca: soarele, luna, stelele, pă- 
mântul, pietrele şi tot ce există ca lume minerală. 
Dumnezeu este totul întru toate ca şi Creator, că El 
Ic-a făcut cu una din energiile Sale, cu puterea Sa 
cea atotlucrătoare, şi întru nimenea nimic după 
fiinţă, că de fiinţa Lui nu se atinge lumea minerală. 

Toate le-a creat prin cuvânt: El a zis şi s-au 
jacut; El a poruncit şi s-au zidit. Dar puterea Sa cea 
creatoare nu se atinge de fiinţa Lui. Aşa-i totul întru 
toate ca şi Creator al lumii văzute şi nesimţitoare, şi 
întru nimenea nimic după fiinţă. De fiinţa Lui nici 
heruvimii nu se ating, nici serafimii. Fiinţa lui 
Dumnezeu este inaccesibilă minţilor raţionale din cer 
şi de pe pământ. 

In lumea vegetală, adică tot ce-i verde sub cer: 
păduri, codri, munţi, dumbrăvi, câmpii, văi, dealuri, 
grădini, recolte; tot, tot, tot ce este, care creşte şi 
scade şi înverzeşte. Dumnezeu este totul întru toate 
ca dătător de suflete Jară de simţiri, viaţă a firii, şi 
întru nimenea nimic după fiinţă. 

- Asta cum este? 

- Iată cum este: Copacul care îl vezi că creşte, 
iarba, florile şi toate plantele, toate cresc şi scad, 
deci au viaţă, dar au suflete fără de simţiri. Cum fără 
de simţiri? Eu iau toporul şi tai copacul. îl doare? 
Nu-1 doare, că n-are suflet cu simţire. Eu iau o coasă 
şi cosesc iarba de aici. O doare? N-o doare. Dar are 
viaţă? Are, căci creşte şi scade. Ele au suflete fără de 
simţiri, au viaţa firii, cum o numesc Sfinţii Părinţi. 
Toate câte cresc şi scad au viaţa firii, au suflete fSră 
de simţiri, că nu au durere. 

Deci Dumnezeu, în lumea vegetală, este dătă- 
tor de suflete Jară de simţiri, cu energia puterii Sale 
cea atotlucrătoare, dar nu se atinge de fiinţa Lui 
nimic, eă întru nimenea nu-i nimic după fiinţă. 

în lumea animalelor, tot ce-i dobitoc, adică 
animal sau fiare din pădure, târâtoare, şerpi, toţi 

ii din apă, toate păsările cerului, toate albinele, 
muştele, ţânţarii şi furnicile, tot ce există viu sub cer. 
Dumnezeu este Atotcreator al lor şi le-a dat suflete 
cu simţiri, dar jară de minte. 

| Le-a dat Dumnezeu suflete cu simţiri, că un 

miel dacă îl tai, îl doare, un viţel sau o pasăre şi toate 
fiarele din lume, toate târâtoarele şi toţi peştii au 
viaţă, au suflete cu simţiri, dar fără de minte. 
Atunci a făcut comentar unul bătrân: 

- Aici parcă ar fi ceva de vorbit. 

- Da. Vorbiţi, că de aceea aţi venit aici! 

- Aţi spus că dobitoacele, păsările, toate vieţui- 
loarele din apă, din aer şi de pe uscat au suflete cu 
simţiri, dar fără de minte. Dar Isaia zice aşa: 
( unoscut-a boul pe cel ce l~a dobândit pe el şi asinul 
ieslea domnului său, iar Israel nu M-a cunoscut pe 
Mine. Şi apoi şi papagalul, când vorbeşti, vorbeşte 
după tine; câinele este foarte deştept, iar calul are o 
inteligenţă nemaiîntâlnită. Şi iarăşi zice Scriptura: 
( unoscut-a rândunica şi turturica vremea ei sub 
\oare - când să plece şi când să vină - iar Israel nu 
M-a cunoscut pe Mine. 

- Şi ce zici cu asta? 

- Vezi? Aici ar da de înţeles că au şi ele un fel 
Hc minte: câinele, papagalul, calul, delfinul, turturica 
|$i rândunica şi boul şi asinul şi celelalte târâtoare. 

- Dacă ziceţi aceasta, huliţi pe Dumnezeu şi vă 
împotriviţi Duhului Sfânt! 

Se uitau toţi unii la alţii. 
I - Când auzim pe Duhul Sfânt că ne spune clar: 

fo omul în cinste fiind, n-a priceput. Âlăturatu-s-a cu 

dobitoacele cele fără de minte. Şi dacă Duhul Sfanţ 
spune că sunt fără de minte, de unde spui dumneata 
că au minte? Cui te împotriveşti? Mie? Dumnezeu a 
spus că dobitoacele n-au minte. 

- Dar ce au, părinte? 

- Stai că-ţi spun ce au! Sfântul Efrem Şirul, 
când vorbeşte de cele zece puteri ale omului - cinci 
în partea văzută, cele cinci simţiri: văzul, auzul, 
mirosul, gustul şi pipăitul, de care se serveşte trupul, 
şi cinci puteri nevăzute ale sufletului: mintea, gândul 
care izvorăşte din minte, ca raza din soare, cugeta- 
rea, alegerea şi hotărârea — , vorbeşte şi de a 
unsprezecea putere a omului, care este instinctul sau 
priceperea firească. 

Această putere, a unsprezecea, care nu face 

parte din minte, ci din instinct, a dat-o Dumnezeu la 
toate vieţuitoarele de sub cer şi din ape şi din aer şi 
de pe pământ, ca să-şi întreţină viaţa, să se păzească 
de duşmanii lor, să ştie la ce vreme să vină şi să plece. 

Aceasta-i pricepere firească. Şi calul şi câinele 
şi papagalul şi măgarul şi boul şi oricare vezi că au 
pricepere, aceasta nu-i minte, este a unsprezecea 
putere a omului: priceperea firească sau instinctul, 
prin care ele ştiu să-şi apere viaţa, cunosc pe stăpânii 
lor, ştiu să se păzească de primejdii, ştiu să se 
hrănească, ştiu să se ferească. Aceasta le-a dat 
Dumnezeu şi lor pentru viaţa de aici, dar nu-i minte, 
este pricepere firească. Dacă vom zice că-i minte, 
cădem în cealaltă extremă, împotriva Duhului Sfanţ. 

Le-am arătat acestea după Sfinţii Părinţi. Deci 
acestea toate au suflete cu simţiri, au instinct, 

pricepere firească, dar nu au minte, şi de aceea nici 
nu se ating de fiinţa lui Dumnezeu. Dumnezeu este 
totul întru toate ca dătător de suflete cu simţiri, însă 
fără de minte, dar în nimeni nu-i nimic, că de fiinţa 
Lui nu se atinge. 

Apoi am trecut la om. Când am ajuns la om, 
am vorbit cele trei cuvinte ale Marelui Vasile din 
Hexaimeron, despre facerea omului. 

Omul este sâmburele universului. în om sunt 
adunate cele patru lumi: lumea minerală, lumea 
vegetală, lumea duhurilor şi, mai presus de lumea 
duhurilor, icoana Sfintei Treimi, dumnezeirea. 

Dumnezeu este totul întru toate în om, şi în 

nimeni nu-i nimic, la fel ca şi în celelalte zidiri. Pe 

om 1-a făcut suflet cuvântător. Are minte, are voinţă, 

are imaginaţie, are mânie, are poftă, are alegere, are 

discernământ, are hotărâre, are voie liberă. Toate 

puterile pe care le arată Sfântul loan Damaschin în 

Dogmatică. 

Da. Dumnezeu este totul întru toate şi în om, 

dar nimic nu este în om din fiinţa lui Dumnezeu. 
Omul se face fiu, dar nu după fiinţă ca Hristos, ci 
după dar. Are darul punerii de fii în baia naşterii de a 
doua şi a înnoirii Duhului Sfânt. Prin botez am 
căpătat darul punerii de fiii şi ne-am făcut fiii lui 
Dumnezeu după dar. 

Omului i-a dat suflet cu simţiri, i-a dat şi 
pricepere, i-a dat şi minte şi 1-a făcut şi dumnezeu, 
dar nu după fiinţă, ci după dar, căci spune la psalmi: 
Eu am zis: Dumnezei sunteţi şi toţi fii ai Celui 
Preaînalt (89, 6). Şi Apostolul Pavel zice: Aţi luat 

darul punerii de fii şi al înfierii în baia naşterii de-a 
doua şi al înnoirii Duhului Sfânt în Botez. 

Deci omul se împărtăşeşte şi de minte şi de 
pricepere şi de cele zece puteri şi de viaţă şi de toate. 
Dar de fiinţa lui Dumnezeu nu se atinge, că este fiul 
lui Dumnezeu după dar, nu după fiinţă. Şi aşa, în 
felul acesta, şi în lumea oamenilor, a întregilor 
popoare. Dumnezeu este totul întru toate ca dătător 
de suflete cu simţiri, dătător de minte, de imaginaţie, 
de memorie, de toate puterile sufletului, dar în 
nimenea nimic, după fiinţă. Că de fiinţa lui nu se 
ating nici heruvimii. 

Băteau toţi din palme! Era o răpăială aici! Mă 
chiorau cu bliţurile acelea! 



DRAGOSTEA FAŢĂ DE ZIDIREA 
LUI DUMNEZEU 

- Ce folos află zidirea din partea mea, îna- 
intea lui Dumnezeu, dacă eu îi ofer din dragostea 
mea? Are ea vreun folos înaintea lui Dumnezeu? 

- Iată ce este, frate Ioane! Zidirea aceasta nu 
simte că o iubim noi, că n-are raţiune şi nici 
sentiment. Două puteri are sufletul nostru. Ai văzut 
la Sfântul Ioan Damaschin în Dogmatică: „Cele 
două părţi domnitoare ale sufletului: mintea şi 
sufletul". Creierul, care este sălaş al minţii, este 
unealta raţiunii şi inima este locul sentimentului, a 
simţirilor duhovniceşti. Zidirile nu simt că le iubim 
sau le urâm şi nici n-au suflet cu durere. 

Să ştii mata că patru sunt felurile vieţuitoarelor 
din lume, după Sfinţii Părinţi. Aşa! Ţine minte: 
îngerii au minte şi duh, oamenii au trup, minte, duh 
şi suflet; animalele au trup şi suflet, dar suflet cu 
simţire, că dacă îl tai, îl doare, nu-i aşa? Iar ierburile 
şi copacii şi tot ce este vegetal de pe pământ au viaţa 
firii, suflet fără de simţiri. înţelegi? N-are raţiune şi 
nici sentiment, ca să simtă că-1 iubeşti sau că-1 urăşti. 
Şi nici dacă ai tăiat cu coasa florile sau ai doborât un 
copac în pădure, nu simt ceva. Ele au numai viaţa 
firii; cresc şi scad, fără să aibă dureri. 

Şi atunci, dacă am iubi pe oricare dintre cele 
patru feluri de vieţuitoare, care coboară de la 
Dumnezeu în jos, ele ne pot sui pe noi, care suntem 
fiinţe raţionale şi avem minte, cuvânt şi duh, în 
chipul Sfintei Treimi, pe treptele urcuşului 
duhovnicesc, către Dumnezeu. 

Toată zidirea - auzi ce spune Apostolul Pavel 
- suspină până azi, aşteptând slobozenia slavei fiilor 
lui Dumnezeu. Că zidirea este sub păcat de când a 
fost corupt Adam, stăpânul zidirii, în rai. 

în Hronograf am găsit de ce a pus Dumnezeu 
numele lui Adam de patru litere. Adam înseamnă: 
răsăritul, apusul, miazăzi şi miazănoapte. 

Aceste patru litere le-a pus Dumnezeu în 
Adam, pentru că în el trebuia să facă o putere care să 
stăpânească cele patru părţi ale lumii: răsăritul, 
apusul, miazăzi şi miazănoapte. Iar Hristos când 
vine, vine cu crucea, formată tot din patru. El vine ca 
să sfinţească cele patru părţi ale lumii simţite şi să 
binecuvinteze toate popoarele lumii. 

Adam avea o mireasmă în rai, ca stăpân al 
tuturor făpturilor, încât leii, leoparzii şi balaurii, 
când îl miroseau, veneau şi-i lingeau picioarele. 
„Stăpânul!" A pierdut această mireasmă când 1-a 
scos din rai, spune Sfanţul Isaac Şirul, şi acum leul 
vrea să-1 omoare, balaurul să-1 muşte, celelalte să-i 
facă rău. Şi a rămas - fiindcă a rămas o scânteie a 
darului lui Dumnezeu când s-a corupt firea în rai - 
cum ar rămâne o scânteie în cenuşă, prin care s-a 
ridicat Adam înapoi prin învierea Mântuitorului. De 
aceea o seamă de animale încă se tem de om şi cele 
mai multe îl urăsc pe om, căci atunci când a căzut el 
din ascultarea Ziditorului şi ele s-au abătut din 
ascultarea lui. 

Dar şi acum un om duhovnicesc poate fi ca 
Adam înainte de cădere, cum a fost Sfanţul Ghera- 
sim de la Iordan, căruia i-a slujit leul 60 de ani sau 
Sfanţul Antonie şi alţii, care luau aspide şi şerpi în 
mână sau unii care stăteau cu urşii, cum a fost 
Sfântul Ioanichie cel Mare. 

Ai văzut că aceşti sfinţi, cum v-am vorbit în 
treptele urcuşului duhovnicesc, s-au îndumnezeit 
după dar? S-au fiicut dumnezei şi atunci animalele şi 
balaurii li se supuneau din nou şi toate le slujeau. 

Ai văzut ce spune în Limonar: Unul dormea în 
peşteră cu leul şapte ani de zile. Când venea cineva îi 
zicea leului: „Stai pe loc, să nu vatămi pe cineva!" Şi 
a întrebat altul: 

- Părinte, cum stai cu leul? Nu te temi că te va 
mânca? 

- Nu! Am să vă spun. De şapte ani dorm cu el, 
spate la spate, să ne încălzim. Şi el îmi păzeşte 

puţinele straturi de caprele sălbatice. Dar mi-a spus 
îngerul Domnului, că acest leu peste trei ani are să 
mă mănânce pe mine! 

- Dar de ce nu fugi de aici, dacă o să te mănânce? 

- Nu! Ori unde m-aş duce, tot leul mă mănâncă. 

- Dar de ce? 

- Mi-a spus îngerul: „Când erai în lume erai 

păstor de oi. Erai cu o turmă şi aveai câini răi. Şi a 

venit un om care era trecător şi au sărit câinii, şi tu ai 

putut să-1 aperi şi nu te-ai dus. Şi până ai ajuns tu 

câinii l-au muşcat rău pe om şi omul acela n-a trăit 

mult şi a murit. Şi eşti dator cu o moarte, să fii şi tu 

muşcat şi mâncat de fiară. Şi peste trei ani acest leu, 

care te încălzeşte şi ţi-i slugă, te va mânca, ca să-ţi 

ierte Dumnezeu păcatul. Şi oriunde te duci, leul te 

mănâncă. Aceasta a rânduit Dumnezeu, ca să plăteşti 

cu moartea ta moartea acelui om pe care nu l-ai 

apărat de câini". 

Deci toate-s cu rânduială, frate Ioane! 

FILOSOFIA PĂIANJENULUI 

Am arătat, fraţii mei, câte taine şi câte minuni 
sunt în zidiri. Zidirea mărturiseşte despre slava lui 
Dumnezeu, căci a spus Duhul Sfanţ: Cerurile spun 
slava lui Dumnezeu... Ele vorbesc cu imensitatea lor, 
cu lărgimea lor, cu miliardele de corpuri cereşti şi 
minunile dintre ele. 

Sfanţul Vasile cel Mare o ia de la păianjen, de 
la furnică, de la albină şi merge până la astrcle 
cereşti, descriind minunile lui Dumnezeu din zidiri. 

Şi cu cât cunoşti mai mult minunile Iui Dumnezeu 
din zidiri, cu atât mai mult te aprinzi de dragostea 
faţă de Ziditorul lor şi te uneşti cu El. 

Auzi ce teologie face el, ce filosofie, ce artă în 
cuvânt la păianjen. Zice: „Mare filosof este păianje- 
nul!" Noi nici nu-1 băgăm în seamă. Vine femeia: 
„Dă-1 la boala de păianjen!" 

Ehei! Dacă ai şti ce ai de învăţat de la păianjen! 
Cine a auzit vreodată glasul păianjenului pe lume? 
(La greci erau două feluri de filosofi: ritori, care 
vorbeau, şi tăcuţi, cum era Diogene, care-1 face mare 
filosof al tăcerii pe păianjen). Vezi păianjenul. Dacă-i 
micuţ, îşi face şi el o pânzişoară acolo, după puterea 
lui. Dacă-i mare, face una mai mare. Dar de ce? Auzi 
ce spune Scriptura: Cel ce dă hrană la tot trupul, că 
în veac este mila Lui. 

Vedem în Cuvântul pentru pronie al Marelui 
Vasile cum se întinde pronia lui Dumnezeu, adică 
purtarea de grijă, până la păianjen. Păienjenelul cel 
mic după ce a (acut o plăsuţă se retrage: „Dă-mi, 
Doamne, mâncare! Eu mi-am făcut datoria!" Cel mai 
mare, tot aşa. Când îl vezi că stă, tace. L-ai auzit 
grăind? 

O muscă o auzi bâzâind; un ţânţar îl auzi, dar ai 
auzit păianjenul vreodată? Nu, el este filosof. El stă 
grămădit acolo şi aşteaptă ca Dumnezeu să-i trimită 
mâncare. Şi pronia lui Dumnezeu, la cel mic, nu-i 
trimite o muscă mare, Doamne fereşte! Dar de ce? 
Dac-ar fi mai mare, cum pânzuţa lui e prea subţire, i-o 
strică şi n-o poate prinde, şi el moare de foame. 
Dumnezeu, Care 1-a făcut, spune la Ecclesiast: Câte 
a făcut Dumnezeu, pe toate le iubeşte şi de toate 
poartă grijă. 

La cel mic îi dă o muscuţă mică. Şi el, stând 
ascuns, când vede că s-a încurcat, o prinde, o suge; 
da' mai are treabă până a doua zi, să repare înapoi 
acolo unde s-a rupt pânzişoară, pentru că-i trebuie şi 
mâine mâncare. La cel mare. Dumnezeu îi trimite o 
muscă mai mare, că are pântecele mai mare. Şi acela, 
după ce-a prins-o, iar se apucă de treabă. Dar nu zice 
nimic. L-ai auzit vorbind pe păianjen? Bâzâind? Nu. 
Tace. Numai ce-1 vezi că-i arhitect. întinde de colo, 
leagă de colo şi face. Nu zice nimic. îşi caută de 

treabă. 

Ce frumoasă artă face Sfântul Vasile aici! El 
zice: „La palatele împărăteşti stau santinelele să nu 
cumva să fie atentat contra împăratului: «Stai! Cine-i? 
Parola!» Dar păianjenul nostru nu dă parola nimănui, 
numai să nu măture femeile prin odăi. Numai ce-1 
vezi. N-a dat parola nimănui. El a intrat şi şi-a cătat 

de treabă. 

[Prin rânduiala lui Dumnezeu, chiar în acest 
moment al discuţiei, pe masa Părintelui Cleopa s-a 
ivit un păianjen. Şi cineva din cei de faţă a exclamat: 

-A venit la noi păianjenul, ia uitaţi! 

- Da, da, da! El aude că vorbim de el, săracul! 
zice Părintele Cleopa. Dă-i pace, mamă, că vorbim 

de dânsul, săracul! 

Şi toţi cei prezenţi au început să râdă]. 

El nu dă parola când intră în palatele împără- 
teşti, zice Sfântul Vasile. Iar Preasfântul Dumnezeu, 
care 1-a făcut şi pe el, are grijă în toată ziua şi-i 
trimite o musculiţă mică la acel mic; la cel mare, 
una mai mare. Dacă-s mai mulţi, mai multe muşte. 
Că Dumnezeu, dacă-i al Lui, îl hrăneşte, că el n-ar 
putea trăi. 

Dar zice cel necredincios: „Da... Eu nu-s păian- 
jen să trăiesc c-o musculiţă mică sau c-o muscă. Eu 
am femeie, eu am copii, eu am dări la stat, eu trebuie 
să mănânc mult, să fac...!" „O, răutatea ta, 
necredinciosule, zice Marele Vasile în Cuvântul 
pentru pronie din Hexaimeron, Dumnezeu, Care 
hrăneşte pe păianjenul cel mic cu o muscă mică şi pe 
cel mare cu o muscă mare, Acela hrăneşte şi pe 
carida şi verida - cei mai mari chiţi ai lumii care 
trăiesc în oceane (azi le spune balene albastre), şi 
care unul din ei mănâncă într-o zi cât două sate -, ca 
să-ţi arate ţie că El poartă grijă şi de cel ce mănâncă 
o muscă şi de cel ce mănâncă cât două sate într-o zi". 

Şi acestea când le înţelegi şi când le vezi în 
zidire, nu se poate să nu te aprinzi cu dragoste de 
Dumnezeu, când vezi atâta minune! 



DESPRE JUDECĂŢILE 
LUI DUMNEZEU 

Un pustnic de lângă cetatea Emesei, din Siria, 
avea mare dar şi lumea avea mare evlavie la el. însă 
el se gândea aşa: „Doamne, prea bun eşti Tu, că văd 
că la cei răi le merge bine, iar cei buni au necazuri şi 
scârbe. Cum, Doamne, de îngădui Tu aşa cu 
bunătatea Ta cea fără de margini?" 

Apoi şi-a zis: „Am să mă rog lui Dumnezeu 
să-mi arate cum sunt judecăţile Lui". Că sunt unii 
oameni care judecă împotriva proniei, a purtării de 
grijă a lui Dumnezeu: Cutare este rău, este păcătos, 

şi-i merge bine. Altul este bun, dar copiii sunt răi, 

femeia este bolnavă, iar el scapă de un necaz şi dă 

peste altul. 

Unul este rău şi trăieşte mult, iar altul este bun 

şi moare devreme. Uite, un creştin este bun, se roagă 
lui Dumnezeu, posteşte şi numai de scârbe dă, iar 
altu-i rău, înjură, bea, şi pe acela nu-1 pedepseşte 
Dumnezeu, cum zice la Proorocul Ieremia: Doamne, 
ce este, căci calea celor răi sporeşte şi calea celor 
drepţi totdeauna este în necaz? 

Şi din ziua aceea a început să se roage: 
„Doamne, arată-mi judecăţile Tale, ca să nu judec!" 
Rugându-se el aşa, odată a avut nevoie să se ducă la 
cetatea Emesei. Şi ducându-se el, i-a ieşit înainte un 

tânăr şi i-a zis: 

- Părinte, bagă de seamă, te duci la Emesa! 
Dumnezeu are să-ţi arate mari taine, dar să nu te 

sminteşti! 

- Unde, fiule? 

- Când ajungi la oraşul Emesa, oraş mare, 
frumos, să bagi de seamă că în marginea oraşului 
este o grădină mare, înconjurată cu copaci, cu 
garduri, grădină cu copaci roditori, o livadă. Şi să 
bagi de seamă că într-un loc s-a rupt oleacă gardul şi 
este un copac cu o scorbură mare. 

Să bagi de seamă că acolo alături de grădină, 
unde-i copacul cel cu scorbură, este o fantâniţă. Şi 
lângă fântână este o cărare care trece, iar dincolo 
este drumul mare. Să te duci în grădina aceea şi să 
intri în scorbura copacului. Să stai acolo ascuns şi 
să te uiţi spre fântână. Şi ce-i vedea acolo, ai să te 
foloseşti mult. 



102 



NE VORBEŞTI-; 



Pe urmă tânărul a dispărut. Pustnicul, când a 
ajuns la cetatea Emesei, a văzut fântâna, a văzut 
copacul acela cu scorbură mare în dreptul fântânii, a 
văzut şi gardul unde era rupt. A intrat acolo, s-a 
băgat în scorbură şi se ruga la Dumnezeu. Şi, stând 
el acolo şi rugându-se, vede că vine un boier călare 
pe un cal frumos. Boierul avea la dânsul un toporaş 
şi avea o tăşcuţă frumoasă. A venit la fântână, s-a dat 
jos de pe cal şi a dat drumul la cal să pască. Şi el a 
stat, a băut apă şi a scos din tăşcuţa de piele 150 de 
galbeni de aur. I-a numărat şi pe urma s-a culcat şi s-a 
odihnit. Dar el în loc să-i pună în buzunar, i-a pus 
alăturea. 

Când s-a trezit el, prima grijă era calul. îi 
dăduse drumul să pască. Calul se depărtase mai 
încolo, dar păştea. Şi el a fugit, a ajuns calul, dar 
punga cu galbeni i-a căzut şi a rămas la fântână. El 
n-a observat că i-au căzut banii acolo. S-a suit pe cal 
şi s-a dus înainte. 

Părintele pândea din scorbură. După ce a plecat 
boierul, vine un om. Acesta a făcut cruce, a băut apă 
şi a văzut punga aceea. Şi când a văzut că într-însa e 
aur, a luat-o şi nu s-a mai dus pe cărare, şi nici pe 
drum înapoi, ci s-a dus de-a dreptul şi a fugit cu 
punga de aur. 

în urma acestuia care a luat punga şi a fugit, 
vine un bătrân sărac cu doi desagi în spate, cu opinci 
rupte, haine vechi, obosit. Şi a stat acolo, a scos nişte 
pesmeţi din desagă şi apă din fântână, şi a mâncat. Şi 
a mulţumit Iui Dumnezeu şi pe urmă s-a culcat 
oleacă. 

în timpul acesta boierul şi-a dat seama că nu 
are banii la el, că i-au căzut la fântână, şi s-a întors 
înapoi. Şi găseşte pe bătrânul ăsta. 

- Moşule, n-ai găsit aici o pungă cu galbeni? 
Ăsta nu ştia nimic: 

- N-am găsit nimic. 

- Moşule, scoate banii! Unde i-ai pus? 

- Cucoane, n-am găsit nici un galben! 

- Ei! Scoate banii că te omor! 

- Cucoane, nu ştiu nimic! 

Boierul a crezut că a ascuns banii şi minte. A 
scos baltagul şi i-a dat în cap şi 1-a omorât. A luat şi 
a scos toate din desagi, a căutat prin hainele lui şi n-a 

găsit banii. 

Dacă a văzut boierul că 1-a omorât pe ăsta şi 

nici banii nu i-a găsit, s-a suit pe cal şi a plecat 

dându-şi palme şi văitându-se că a omorât om 

nevinovat. Şi s-a dus călare bătându-se. 

Atunci părintele care pândea din scorbură a zis: 

„Ia uite măi, câtă nedreptate s-a făcut la fântâna asta! 

Cine a pierdut banii, cine i-a găsit şi pe cine a 

omorât? Vai de mine, mare nedreptate a făcut 

Dumnezeu aici! Boierul a omorât pe bătrânul ăsta 

nevinovat şi celălalt a luat banii şi s-a dus în lumea 

lui". 

Şi cum se gândea el aşa, a venit din nou îngerul 

Domnului în chip de tânăr. 

- Părinte, părinte, ieşi din scorbura asta şi hai 

să stăm de vorbă! 

A ieşit părintele şi îngerul 1-a întrebat: 

- Ce ai văzut şi cum ţi s-a părut? 

- Doamne, dar aici la fântâna asia numai 
nedreptăţi a făcut Dumnezeu. Cine a pierdut banii, 
cine i-a găsit şi cine a fost omorât! 

- Părinte, mata ai vrut să ştii judecăţile lui 
Dumnezeu. Află că la fântâna asta, numai dreptăţi a 
făcut Dumnezeu. Ştii dumneata pe boierul acela cel 
tânăr? El are curţi mari. Şi ştii unde-i curtea lui? 
Alăturea cu cel ce-a găsit banii. Şi la acela săracul, 
într-o noapte i-a murit şi mama şi soţia, şi el s-a dus la 
boier să-i împrumute nişte bani. Boierul de mult voia 
să-i ia grădina lui, că avea o grădină cu pomi roditori, 
foarte frumoasă, chiar lângă grădina boierului. 

Şi a venit săracul la el, zicând: 

- Cucoane, dă-mi nişte bani împrumut să în- 
grop pe mama şi pe soţia, că ţi-oi prăşi la vară, ţi-oi 
cosi, voi secera pe lan. 

Şi boierul şi-a zis: „Acum îi momentul, că-i 
sărac!" 

-Dă-mi livada ta! 

- Cucoane, am muncit de mic, am plantat 
copaci, am răsădit şi nu pot să ţi-o dau! 

- Cât să-ţi dau pe livadă? 
Dar acela a spus aşa: 

- Să-mi dai 300 de galbeni, că de nevoie o dau, 
că n-am cu ce face înmormântarea. 

Dar boierul, văzându-1 pe acela necăjit, că are 
doi morţi, nu i-a dat mai mult de 150 de galbeni. 

- Cucoane, Dumnezeu să facă dreptate. Eu n-am 
cerut prea mult. Grădina mea face 300 de galbeni. 

Şi săracul s-a dus plângând acasă, cu 150 de 
galbeni, pentru că de nevoie a dat grădina. Dar a zis: 
„Dumnezeu să facă dreptate". 

Şi acum Dumnezeu a făcut dreptate. I-a găsit 
tocmai acesta care stătea lângă dânsul. 150 de 
galbeni i-a dat boierul de bunăvoie şi 150 i-a uitat la 
fântână. Dumnezeu a făcut dreptate la fântână, că el 
când i-a dat numai 150 a zis: „Dumnezeu să facă 
dreptate cu banii! Nu mi-ai plătit grădina". 

Şi iată Dumnezeu cel preadrept i-a întors banii 
acum la fântână. I-a plătit grădina. 

- Bine, la ăsta i-a făcut dreptate. Dar bătrânul 
care a fost omorât, cu ce era vinovat? 

- Ai văzut cum i-a dat cu muchia în cap şi 1-a 
omorât? L-a întrebat de bani şi bătrânul nu ştia 
nimic. Bătrânul acesta - i-a spus îngerul -, când era 
tânăr de 25 de ani, era cu carul cu boi pe marginea 
unui râu. Şi un om a vrut să treacă râul acela şi, când 
era la mijlocul râului, l-a dovedit apa. Şi tot striga la 
el: „Măi, frate, nu mă lăsa, că mor! Mă înec, nu mă 
lăsa!" 

Şi el în loc să sară să-1 scoată pe acela, a dat un 
bici în boi şi a zis: „Aşa îţi trebuie, cine te-a băgat 
acolo". Şi acela s-a mai luptat oleacă cu apa şi s-a 
înecat. Săracul acesta avea multe fapte bune, dar 
pentru acel păcat, că n-a sărit să-1 scoată pe acela din 
apă, se ducea în iad. Şi lui Dumnezeu i-a fost milă şi 
a vrut să-i plătească în lumea aceasta, pentru că a 
avut greşeala aceea din tinereţe, când nu a vrut să-1 
scoată pe acela din apă. El l-a omorât pe acela că nu 
l-a scos din apă atunci, şi acum l-a omorât pe el 
nevinovat boierul ăsta. Dumnezeu a făcut foarte 
bine, că prin moartea asta, îl duce la bucurie şi la rai 
în vecii vecilor pe sărac. 

- Dar boierul? 

— L-ai văzut pe boier cum se bătea cu palma 
peste cap? Mai încolo 1-a mustrat cugetul că 1-a 
omorât pe bătrân. A întâlnit un om şi i-a dat calul de 
pomană, şi a întâlnit altul şi i-a dat hainele lui şi a 
luat nişte haine vechi de la un om şi s-a dus la o 
mănăstire să se facă călugăr. Şi după 40 de ani cât o 
să se pocăiască acolo, o să-1 ierte Dumnezeu că a 
omorât un om nevinovat. Şi cu ocazia asta şi boierul 
se mărturiseşte şi face canon şi se mântuieşte. 

Şi tu ai zis că la fântâna asta s-au făcut trei 
lucruri nedrepte, dar Dumnezeu a făcut trei lucruri 
drepte şi bune. Că judecăţile lui Dumnezeu nu suni 
ajunse de mintea omenească. 

N-ai auzit pe Isaia Proorocul? Pe cât este mai 
înalt cerul decât pământul, pe cât este mai departe 
răsăritul de apus, pe atât sunt mai departe judecăţile 
Mele de judecăţile voastre şi gândurile Mele de 
gândurile voastre, fiii oamenilor. 

N-ai auzit pe Solomon ce spune? Pe cele mai 
grele decât tine nu le ridica, şi pe cele mai adânci 
decât tine, nu le cerca, ca să nu mori! 

N-ai auzit pe David Proorocul care zice: 
Judecăţile Domnului sunt adânc mult? 

Cum ai îndrăznit tu un om, să ştii judecăţile lui 
Dumnezeu, pe care nici îngerii, nici serafimii, nici 
heruvimii nu le ştiu? Dar Dumnezeu m-a trimis pe 
mine, părinte, să-ţi arăt că judecăţile lui Dumnezeu 
nu sunt ca ale oamenilor. 

Şi tu ai judecat ceva, dar judecăţile lui 
Dumnezeu n-au fost ca ale tale, că ele au fost bune 
foarte! Deci de acum înainte să nu mai judeci pe 

nimeni şi orice vei vedea să zici: Doamne, Tu toate 
le ştii! Eu nu cunosc judecăţile Tale! 

Dar, fiindcă eşti om. Dumnezeu te-a iertat, însă 
m-a trimis să te înţelepţesc să nu mai îndrăzneşti să 
iscodeşti judecăţile Lui, că judecăţile lui Dumnezeu 
sunt adânc mult şi nu le poate şti nimeni, nici îngerii 

din ceruri. 

* 

Aşadar să ţinem minte din această povestire, că 
tot ce ni se pare nouă în lumea asta că-i strâmb şi 
rău, de multe ori ne înşelăm! Că nu cunoaştem jude- 
căţile lui Dumnezeu cele ascunse şi necuprinse. 

Nu cerca cele necercate şi nu voi să ajungi cele 
neajunse! Amin. 



| ÎNDOIALA ÎN CREDINŢA 

| Credinţa vine din auz şi auzul prin cuvântul lui 

Dumnezeu, spune Sfânta Carte. Credinţa vine din 
cuvânt. Credinţa noastră în Dumnezeu ne vine şi se 
întăreşte în noi din predica preotului la biserică, din 
sfaturile date de bătrâni, din citirea cărţilor sfinte şi 
mai ales din cuvintele şi învăţăturile pe care le auzim 
şi le citim zilnic din Sfânta Evanghelie. 

Dar în Sfânta Scriptură auzim că unii sfinţi, din 
Vechiul şi Noul Testament, s-au îndoit în credinţă. 

Aşa s-a îndoit Avraam. Căci atunci când i-a zis 
Domnul: Eu sunt Domnul Care te-a scos din Vrui 
Caldeii, ca să-ţi dau pământul acesta de moştenire..., 
a zis Avraam: Stăpâne Doamne, pe ce voi cunoaşte 

că-l voi moşteni?... Atunci a zis Domnul către 
Avraam: Să ştii bine că urmaşii tăi vor fi pribegi în 
pământ străin, unde vor fi robiţi şi apăsaţi patru sute 
de ani (Facere 15, 7, 13). Şi au stat în robie 430 de 
ani. De aceea a întrebat Moise: „De ce. Doamne, au 
trecut cei 400 de ani, că s-au împlinit anii?" Şi a zis 
Dumnezeu: „Anii s-au împlinit, dar canonul pentru 
păcatele poporului, nu". Deci, în loc de 400 de ani, 
le-a dat canon de stat în robie 430 de ani. 

De ce n-a murit Moise în pământul făgăduinţei, 
ci a murit la muntele Nebo? Căci Moise, care a 
condus poporul acela, a fost cel mai blând om de pe 
faţa pământului, cum se spune la Numerii: Moise 
însă era omul cel mai blând dintre toţi oamenii de pe 
pământ (Numerii 12, 3). Pentru o greşeală nu a intrat 
în pământul făgăduinţei. Pentru o greşeală 1-a 
pedepsit Dumnezeu să nu treacă Iordanul: pentru că 
3-a îndoit la stânca Rafidim. Că Dumnezeu i-a spus: 
Ia toiagul şi adună obştea, tu şi Aaron, fratele tău, şi 
grăiţi stâncii înaintea lor şi ea vă va da apă; şi le 
veţi scoate apă din stâncă şi veţi adăpa obştea şi 
dobitoacele ei. 

A luat deci Moise toiagul din fata Domnului, 
cum poruncise Domnul. Şi a adunat Moise şi Aaron 
obştea la stâncă şi a zis către obşte: Ascultaţi, 
îndărătnicilor, au doară din stânca aceasta vă vom 
scoate apă? Apoi şi-a ridicat Moise mâna şi a lovit 
în stâncă cu toiagul său de două ori şi a ieşit apă 
multă şi a băut obştea şi dobitoacele ei. Atunci a zis 
Domnul către Moise şi Aaron: Pentru că nu M-aţi 
crezut, ca să arătaţi sfinţenia Mea înaintea ochilor 

fiilor lui Israel, de aceea nu veţi duce voi adunarea 
aceasta în pământul pe care am să /-/ dau (Numerii 
20, 8-12). Pentru îndoiala aceasta, Moise n-a văzut 
pământul făgăduinţei. 

De ce a suferit Sfântul Simeon Bătrânul 283 de 
ani, câţi ani au fost de la faraonul Ptolomeu Filadelf 
până la Hristos? Pentru că s-a îndoit. N-a crezut că 
Hristos Se poate naşte dintr-o fecioară. Şi i-a dat 
Dumnezeu canon să mai trăiască 283 de ani ca să 
vadă pe Cel născut din Fecioară. 

Aşa s-a îndoit şi Toma la învierea lui Hristos şi 

a trebuit să fie mustrat oarecum de Hristos: Fiindcă 

M-ai văzut, Tomo, ai crezut, ferice de cei ce n-au 

văzut şi au crezut. Hristos a pus astfel fericirea a 

zecea după înviere, ca să întărească credinţa celor ce 

nu văd dar cred, precum suntem noi, şi cum trebuie 

să fie toţi creştinii până la sfârşit. Ce spune 

Apostolul Iacov: Bărbatul îndoielnic este nestatornic 

în toate căile sale (Iacov 1, 8). Omul îndoielnic care 

zice: „Oare este sau nu Dumnezeu? Oare este iad sau 

nu este?" este ca un nor pe care îl poartă satana cum 

vrea, căci el nu crede cu fermitate, cu tărie, în 

existenţa lui Dumnezeu. De aceea satana îl duce 

oriunde. 

Să vă dau o pildă. A venit un moşneag deunăzi 

şi a zis: 

- Părinte, în ziua de Sfanţul Vasile am văzut la 

restaurant multă lume. Vor merge toţi aceia în iad? 
Eu cred că nu vor merge toţi. 
I-am răspuns: 

- Nu crezi dumneata, dar Duhul Sfânt ne spune 
în psalmi prin gura Sfântului Prooroc David: Că Tu 

eşti Dumnezeu care nu voieşti fărădelegea, nici va 
locui lângă Tine cel ce vicleneşte. Nu vor sta 
călcătorii de lege în preajma ochilor Tăi. Urât-ai pe 
toţi cei ce lucrează fărădelege (Psalmi 5, 4-5). Nu 
crezi dumneata că Dumnezeu nu-i părtaş la 
fărădelegile noastre? Ce spune Scriptura? Pentru ce 
ai aşezat aşezământul de lege al Meu prin gura Ta, 
iar tu ai urat învăţătura şi ai lepădat cuvintele Mele 
înapoia ta? (Psalm 49, 17-18). Şi mai zice în psalmi: 
Pune-voi fărădelegea ta înaintea ta şi te voi mustra. 

Hristos a spus: Intraţi pe poarta cea strâmtă, 
că largă este poarta şi lată este calea care duce la 
pieire şi mulţi sunt cei care o află. Şi strâmtă este 
poarta şi îngustă este calea care duce la viaţă şi 
puţini sunt care o află (Matei 7, 1 3-14). 

Deci nu te mira ca merg mulţi la joc sau că cei 
care merg Ia bine pe cărarea cea strâmtă sunt puţini. 
Tot lucrul bun este rar. Deci nu vă îndoiţi de 
cuvintele Mântuitorului. Nu sta la îndoială când e 
vorba de a împlini porunca lui Hristos şi de a te feri 
de păcate. 

Dacă n-a cruţat Dumnezeu pe Avraam şi pe 
Moise pentru îndoială, dacă nu 1-a cruţat pe Toma şi 
pe alţii care s-au îndoit, nu ne va cruţa nici pe noi. 
Aceia au fost sfinţi şi Dumnezeu i-a pedepsit în 
această viaţă ca să nu se muncească în veşnicie. 

Oare câţi dintre creştinii de azi nu se îndoiesc 
în credinţa în Dumnezeu? Câţi nu caută dovezi şi 
zic: „Nu cred până nu văd!" Câţi nu caută să pipăie 
rănile şi coasta Mântuitorului, căutând dovezi ale 
existenţei lui Dumnezeu. Credinţa vine din auz, iar 
nu din pipăire şi vedere. 

Câţi dintre creştinii botezaţi nu zic: „Aici este 
raiul şi iadul! Aici pe pământ este totul!" Şi nici când 
se văd bolnavi, în faţa primejdiei, a sărăciei, a morţii 
şi nici măcar la bătrâneţe nu se întorc la Dumnezeu 
ca să plângă cu amar, ca Petru, viaţa lor din tinereţe, 
cheltuită în desfrânări, în răutăţi şi în necredinţă. 
Puţini sunt cei ce se pocăiesc de păcate Ia bătrâneţe. 
Cei mai mulţi mor aşa cum au trăit, în îndoială, 
necredinţă şi nepocăinţă, spre a lor veşnică osândă. 

Cu adevărat mare este credinţa în Dumnezeu, 
însoţită de fapte bune! Dar cei ce zac în îndoială, cad 
din dreapta credinţă apostolică în tot felul de secte şi 
grupări religioase. Mulţi din cej îndoielnici se 
smintesc de Biserica întemeiată de însuşi Hristos; se 
smintesc de Maica Domnului, de Sfânta Cruce, de 
sfintele icoane şi de preoţi; se smintesc de sfinţi şi de 
cinstea dată lor. Se smintesc de Tainele întemeiate 
de Hristos, de învăţăturile Sfintei Scripturi, pe care o 
răstălmăcesc după mintea lor, spre a lor osândă şi 

amăgirea multora. 

Să stăm dar neclintiţi în dreapta credinţă şi să ne 

bucurăm că suntem fii ai Bisericii lui Hristos de două 
mii de ani. Necredincioşii se leapădă şi caută să vadă 
pe Dumnezeu cu ochi trupeşti; îndoielnicii vor să 
pipăie rănile Domnului; cei slabi în credinţă caută 
minuni; sectele părăsesc Biserica, răstălmăcesc 
dogmele credinţei şi vestesc altă Evanghelie; cei 
robiţi de patimi amână pocăinţa, iar noi, fiii învierii şi 
fiii lui Dumnezeu după har, să-I rămânem credincioşi 
până la sfârşit, ştiind că cel ce va răbda toate până la 
sfârşit, acela se va mântui. Amin. 



DESPRE RUGĂCIUNE 

Am vorbit cândva despre cele şapte trepte ale 
rugăciunii, trei universale şi patru intermediare, şi 
am arătat care este rugăciunea cea mai înaltă, 
contemplativă, cea duhovnicească, care după Sfinţii 
Părinţi nu mai este rugăciune, este mai presus de 
hotarul rugăciunii. Aceea se cheamă vedere 
dumnezeiască. Cu aceea s-a înălţat Pavel la cer. 

Şi am arătat aşadar acolo treptele rugăciunii, 
începând cu rugăciunea buzelor. Zice Apostolul 
Pavel: Aduceţi Domnului roadă buzelor voastre. 
Rugăciunea cu buzele. Zice proorocul: Şi L-am înălţat 
pe El sub limba mea. Rugăciunea limbii o arată. în 
altă parte: Bine voi cuvânta pe Domnul în toată 
vremea, pururea lauda Lui în gura mea; rugăciunea 
gurii. în altă parte: Cu glasul meu către Domnul am 
strigat, cu glasul meu către Domnul m-am rugat; 
rugăciunea glasului. 

Acestea patru până aici, după Sfântul Grigorie 
de Nyssa, sunt treapta cea mai de jos în scara 
rugăciunii, când ne rugăm cu buzele, cu limba, cu 
gura şi cu glasul, şi graniţa cea mai îndepărtată a 
rugăciunii. Dacă ne-om mulţumi să ne rugăm cu 
limba şi cu gura, şi vom face o căruţă de acatiste şi 
de psaltiri şi vom crede că cine ştie ce-am făcut, are 

să ne mustre Proorocul Isaia, care zice: Aproape eşti 
Tu, Doamne, de gura lor, dar departe de inima lor - 
când credem că rugăciunea gurii ne ridică la cer. 

Nu. Asta se cheamă rugăciune de cantitate. 
Facem mult, nu de calitate. Dar Sfinţii Părinţi ne 
sfătuiesc să nu o părăsim nici pe asta, că şi acestea 
sunt trepte, dar în scara rugăciunii ea este treapta cea 
mai de jos. Dar nimeni nu se suie pe treapta de sus, 
fără să nu treacă prin asta, că aşa învăţăm să ne 
rugăm: cu buzele, cu limba, cu gura. Şi Dumnezeu, 
văzând osteneala noastră în treptele acestea, încet- 
încet începe să ne dea câte o linguriţă de rugăciune 
curată. Şi atunci vedem noi: „Asta-i rugăciune, măi! 
Până acum am pierdut vremea degeaba". 

Căci Sfanţul loan Scărarul zice: „Să nu 
părăseşti cantitatea, pentru că cantitatea te duce la 
calitate". Adică să zicem rugăciune cât mai multă şi 
să facem metanii, că Dumnezeu, văzând sufletul că 
se sârguieşte la rugăciunile astea, apoi îl înalţă pe 

treptele celelalte. 

Ai văzut Sfântul Macarie Egipteanul în Omilii: 
„Eu ştiu că nu ştii să te rogi, dar îţi dau un sfat: 
roagă-te, omule, cum poţi, dar roagă-te adeseori". 

Cum poţi tu. 

Viaţa noastră nu este numai într-un fel plăcută 

lui Dumnezeu. Faptele bune trebuie să le lucrăm. De 
rugat trebuie să ne rugăm. De ascultat cuvântul lui 
Dumnezeu suntem datori. 

Iată ce! Vă spun când vă rugaţi acasă, la 
Psaltire sau când citiţi acatiste, să nu vrei numaidecât 
să pui atâtea acatiste sau atâtea catisme la Psaltire, că 
te înşeală vrăjmaşul. 

Auzi ce spune mai departe Sfântul Ioan 
Scărarul: „Părăseşte, omule, cantitatea, când vine la 
tine darul Iui Dumnezeu!" Nu trebuie să o părăseşti 
de tot, căci cantitatea este pricina calităţii. Adică cea 
dintâi este pricina celei de-a doua. 

La rugăciune, dacă ai tăcut atâtea catisme la 
Psaltire, atâtea canoane, atâtea acatiste, atâtea 
paraclise şi pe urmă te vezi că eşti pustiu cu sufletul 
şi încă n-ai simţit dulceaţa rugăciunii, atunci îi 
bucuroasă Marta. Marta zice mult şi rău, dar Măria 
plânge, că ea n-a stat la picioarele Domnului deloc. 

Rugăciunea cea de cantitate multă îi partea 
Martei, este rugăciune externă; iar cealaltă, care o 
simţi cu inima, e partea Măriei. înţelegi? 

Şi când faci multă rugăciune, se laudă Marta: 
„Măi, da am făcut trei ceasuri de rugăciune". Dar se 
poate întâmpla că în acele trei ceasuri tu n-ai simţit 
rugăciunea nici trei secunde. Dacă nu te-ai rugat cu 
lacrimi şi cu zdrobirea inimii măcar trei minute, tu ai 
făcut o rugăciune, cum o fac şi eu, numai de cantitate 
şi cu răspândire. 

Scopul nostru, dacă ar ajuta mila Domnului şi 
puterea Lui, este acesta: să ajungem la o rugăciune 
de calitate, nu de cantitate. 

Dar ai să spui aşa: „Bine, părinte, dacă trebuie 
să ajung la o rugăciune de calitate, nu trebuie să mai 
fac cantitatea?" Ba da. Să ştii că cantitatea te duce 
spre calitate. Cantitatea te duce spre calitatea rugă- 
ciunii. Numai cantitatea. Pentru ce? Pentru că cea 
dintâi, adică cantitatea, spune Sfântul Ioan Scărarul, 
este născătoarea celei de-a doua. Nimeni nu s-a rugat 

deodată cu calitate. Nimeni n-a ajuns pe treptele 
rugăciunii aşa uşor, până ce n-a întrebuinţat canti- 
tatea - zile, săptămâni, luni, ani şi zeci de am. Deci 
nu trebuie lăsată nici cantitatea. 

Călugărul care nu-şi face pravila toată, ca pe un 
mort îl socoteşte Dumnezeu. Ori să-ţi faci pravila la 
chilie, ori la biserică, ori şi la biserică şi la chilie, că 
dacă nu, rămâi pustiu de darul lui Dumnezeu. Şi 
făcând noi rugăciunea cea de cantitate şi pravila 
rânduită şi ascultarea şi supunerea şi tăierea voij şi 
înfrânarea, începe mila lui Dumnezeu cea negrăită să 
ne împărtăşească pe noi din timp în timp, periodic 
aşa, şi de momente ale rugăciunii celei de calitate. 

Vreau să vă spun acest lucru. Pentru ce? Dacă 
ne-om lenevi şi n-om face nici rugăciunea cea de 
cantitate, să nu aşteptăm pe cea de calitate, că nu 
vine aceea dormind. 

La rugăciunea cea de cantitate se mai întâmpla 
ceva. Făcând noi rugăciunea noastră obişnuită, atâtea 
acatiste, paraclise, atâtea închinăciuni, atâtea metanii, 
se întâmplă cum am spus mai înainte ca, atingându-se 
darul lui Dumnezeu de mintea şi de inima noastră, să 
gustăm momente de rugăciune curată. Şi poate 
tocmai în momentul acela eram la mijlocul pravilei, 
adică mai aveam de spus Acatistul Mântuitorului, al 
Maicii Domnului, sau alte catisme. 

în clipa când te-a cercetat darul lui Dumnezeu, 
trebuie să rămâi acolo. Nu te mai arunca la margine. 
Nu trece mai departe. 

O maică scria Sfântului Teofan Zăvorâtul - 
marele pustnic, sihastru şi arhiereu; el a stat douăzeci 

şi doi de ani şi pe un gemuşor îl îngrijea un diacon -, 
că ea face Vecernia, dar chiar dacă-i vine umilinţă, 
ea nu poate lăsa să nu termine Vecernia, apoi 
Pavecerniţa şi ce mai are. „Eu nu pot până nu fac 
până la capăt". Şi îi spune acest sfânt: 

- Acel "până la capăt", care-1 spui tu, este 
blestemat. Câtă vreme faci tu Vecernia? 

- Cam două ceasuri. 

- Iată cum să procedezi de acum înainte. Dacă 
eu am ajuns, să zicem aşa, la Vecernie, la Psalmul 
103: Binecuvintează, suflete al meu, pe Domnul! 
Doamne, Dumnezeul meu, măritu-Te-ai foarte! întru 
strălucire şi în mare podoabă Te-ai îmbrăcat şi 
celelalte. Cela ce Te îmbraci cu lumina ca şi cu o 
haină; Cela ce întinzi cerul ca un cort; Cela ce 
acoperi cu ape cele mai de deasupra ale lui... Şi 
dacă, începând a spune despre zidirea lumii - că aici 
osie despre facerea lumii, în psalmul acesta -, eu 
m-am umilit acolo: Făcut-ai luna spre vremi, 
soarele şi-a cunoscut apusul său şi m-am gândit la 
Hristos, care a apus pentru mântuirea mea, atunci 
acolo mă opresc. 

Când vezi că te-a cercetat Dumnezeu cu lacrimi 
şi cu umilinţă în vremea rugăciunii, nu căuta cu 
mintea cuvinte mai departe, că ai pierdut atenţia din 
faţa lui Iisus, Mântuitorul, şi ai pierdut toată 
rugăciunea odată cu ea. Rămâi la acelea şi zi mereu. 

Sau la alt stih, am meditat repede la minunile 
lui Dumnezeu din acest psalm şi am început să mă 
rog. Sau poate sunt la Psaltire şi am ajuns la psalmul 
37. Şi l-am început de la capăt: Doamne, nu cu 







mânia Ta să mă mustri... şi am ajuns acolo unde 
scrie aşa: ...Nu mă lăsa pe mine, Doamne, Dumnezeul 
meu, nu te depărta de la mine; ia aminte spre 
ajutorul meu. Doamne al mântuirii mele, şi tocmai 
acolo ţi-a venit umilinţa, să nu mergi mai departe. 

Deci ce s-a întâmplat? Eu am ajuns la stihul 
acesta şi, dacă în acest timp, cugetând mai adânc la 
puterea acestor cuvinte, eu m-am umilit şi m-a 
cercetat Dumnezeu cu lacrimi, cu rugăciunea cea de 
foc, cu căldura duhului, atunci rămân la acestea. Ai 
văzut că ai lacrimi, s-a încălzit inima ta, ochii tăi 
izvorăsc lacrimi, s-a aprins dragostea lui Iisus în 
inima ta, atunci zi acest stih două ceasuri, fiindcă 
sunt cuvinte mai puţine, nu cumva să pierzi atenţia 
căutând alte cuvinte din pravilă. 

Şi dacă zic două ceasuri numai stihul acesta, pe 
urmă gata, mi-am făcut Vecernia. Nu mai citesc 
restul Vecerniei, nu Pavecerniţa, nu canonul Maicii 
Domnului, nimic. Dacă l-am zis pe acesta cu lacrimi 
două ore, eu mi-am făcut pravila. Şi dacă stăruie 
darul lui Dumnezeu, pot să zic şi trei ore şi fac şi 
Utrenia tot numai cu acest stih. Deci scopul nostru în 
rugăciune, după Sfântul Nicodim Aghioritul, este să 
ne unim cu Dumnezeu. Şi dacă ai ajuns sfârşitul, de 

ce mai cauţi mijlocul? 

Scopul meu a fost să ajung aici, să mă rog cu 
lacrimi şi cu foc lui Dumnezeu, şi am ajuns 
momentul ăsta nu când terminam pravila, ci când 
eram la începutul ei. Eu stărui în acest stih pentru că 
m-am întâlnit cu Dumnezeu şi nu mai am nevoie de 
restul pravilei. Că Dumnezeu nu se uită la cantitate, 
ci la calitate. 

Asta când eşti singur. în biserică nu pot să 
înceteze cele şapte laude, că sunt aşezate de Duhul 
Sfânt tocmai de Ia Apostoli. Asta spun pentru 
rugăciunea particulară în chilie, acasă, fie că eşti 
călugăr sau că eşti mirean. Amin. 



CUVÂNT LA ÎNMORMÂNTAREA 

PĂRINTELUI AMBROZIE DOGARU 

(t 15 aprilie 1996) 

Prea Cuvioase Părinte stareţ, Prea Cuvioşi 
părinţi şi fraţi şi iubiţi credincioşi. 

Am venit de ascultare, că mi-a trimis părintele 
stareţ poruncă să vin puţin aici să vorbesc ceva la 
acest fiu duhovnicesc, Părintele Ambrozie. S-a 
născut în anul 1924 în comuna Vânători -Neamţ. A 
venit la mănăstire în anul 1951. L-am primit şi l-am 
crescut la Mănăstirea Slatina şi tot acolo l-am şi 
călugărit foi anul 1953. 

Eram aici stareţ şi am fost chemat la Bucureşti 
de Patriarhul Justinian. Şi a spus: „Ia repede 30 de 
călugări şi fugi şi ocupă Mănăstirea Slatina că ne-o 
ia statul să facă spital", că a mai fost acolo spital cu 
70 de ani înainte de primul război mondial. 

Am pus o priveghere a Maicii Domnului şi am 
ales - că ei voiau să meargă mai mulţi; am luat 30 şi 
i-am lăsat aici 80 Părintelui Ioil. Şi am plecat şi l-am 
luat şi pe bietul Ambrozie, el era frate aici. Şi acolo 
am avut pe capul meu opt mănăstiri: şase de călugări 

şi două de maici - Vatra Moldoviţei şi Raşca - 
doisprezece ani şi jumătate. 

Bietul Ambrozie a fost un suflet ales de 
Dumnezeu. A zis consiliul de acolo să cumpărăm o 
sută de oi, că aveam moşie, dar nu aveam oi. Şi am 
cumpărat şi am făcut stână. Cel dintâi el a fost care a 
făcut stână şi cu Meletie care este în Sfanţul Munte 
şi care a fost deunăzi pe aici. 

Trei părinţi i-am dat la oi, şi bietul Ambrozie a 
stat vreo trei ani de zile la oi până am găsit alţi 
ciobani. Şi apoi l-am trimis la vie. Aveam şapte 
hectare de vie la Cotnari. Via de la Domeniul 
Coroanei, că noi am dat un deal acolo de a făcut un 
palat prinţul Nicolae şi ne-au dat via lor, şaple 
hectare puse pe spalier. 

L-am trimis la vie, săracul, a muncit acolo cu 
călugării, şi apoi a venit la mănăstire şi l-am pus 
chelar. Foarte sincer, a muncit cu chelăria, că noi 
aveam atâtea mii de litri de vin şi am pus să se vândă 
că-mi trebuiau în alte cheltuieli. 

El era sincer. A făcut ascultare, săracul. Prin 
anul 1953 am călugărit în Joia Mare 10 călugări 
aprobaţi de mitropolit, între care a fost şi el. Şi după 
aceea n-a trecut mult şi l-am făcut preot şi duhovnic. 

A fost de mare folos. 

Şi când am venit eu aici, a venit şi el, săracul. 
Apoi, când a venit decretul acela şi a scos tineretul 
din mănăstiri, 1-a scos şi pe el şi el s-a dus la oile 
Mănăstirii Neamţ să fie cioban acolo. Şi când am 
venit eu aici de prin păduri, a venit şi el imediat aici. 
A fost eclesiarh mare al mănăstirii aproape 20 de ani. 

Vai, săracul, tare mai avea grijă de curăţenia 
bisericii, de slujbe, de pomelnicele poporului. Avea 
grijă de schimbat preoţii la vreme, diaconii, slujbele. 
Vinerea trecută l-am mărturisit după rânduiala 
mănăstirii - el la mine se mărturisea de zeci de ani -, 
în Joia Mare s-a împărtăşit odată cu mine, aici, iar 
acum, când s-a simţit mai slab, a venit la mine cu o 
zi înainte de moarte, vineri, şi a citit îndreptarul de 
spovedanie de când era copil. Toate, toate. S-a 
mărturisit curat şi sâmbătă s-a dus să facă învierea la 
cer. A fost cum 1-a făcut mama. N-a ştiut de lume, de 
prostii, de nebunii. 

Şi i-am zis: „Ai mai fost o dată cu acel 
îndreptar şi ai mai citit o dată". „Da, zice, dar acum 
l-am citit pentru ultima oară, că mă simt slăbit". 

S-a dus, săracul! Aducea un braţ de veşminte 
de la veşmântărie aici la biserica asta, că s-a mutat 
din paraclis şi a căzut cu ele jos, şi nişte femei au zis: 
„Părinte, ai căzut jos!" „Nu mai pot!" L-au ridicat 
bietele femei şi a venit cu veşmintele aici. Şi apoi 
ceilalţi ştiu cum a murit, eu nu eram aici. 

Dar a fost un om ales de Dumnezeu. A murit pe 
drumul ascultării, ascultare nu până la prăşit, ci până 
la sfârşit. Nu demult a vrut să-1 schimbe din 
ascultare, săracul, şi părintele stareţ i-a spus: „Stai! 
Când m-oi schimba eu, te-oi schimba şi pe tine". 

Şi a stat săracul la ascultarea lui sfântă până a 
căzut. A murit pe drumul ascultării ca un sfânt, ca un 
apostol, ca un mucenic. Sperăm la mila cea negrăită 
B lui Dumnezeu şi a Maicii Domnului, că a f5cut 







învierea cu îngerii în ceruri, nu a mai apucat-o cu 
noi, câteva ceasuri mai erau. S-a dus la cer, săracul. 

Mi-a plăcut cum a făcut slujba înmormântării 
părintele stareţ cu toţi părinţii de aici. Şi eu sunt 
bătrân, am păşit pe 85 de ani, am patru operaţii, sufăr 
cu inima, şi ca mâine plec şi eu. Mâine, poimâine 
„Veşnica pomenire" şi pentru mine. 

Dar fiindcă m-a chemat părintele stareţ să 
vorbesc ceva, că mi-a fost fiu duhovnicesc 30 de ani 
sau mai mulţi de când l-am primit întâi în mănăstire, 
am venit. Nu-s stăpân pe picioare, a trimis doi părinţi 
de m-au adus, că-s slăbit de picioare. 

Dar ferice de el că a răbdat după Evanghelie nu 
până la prăşit, ci până la sfârşit. S-a dus la bucuria 
cea fără margini. Cu îngerii lui Dumnezeu este 
acolo. Ce vede el acum, ce aude el, ce miroase el, ce 
înţelege el, suntem străini cu totul de a înţelege noi. 
Că-i cu îngerii lui Dumnezeu în ceruri. Părintele 
duhovnic Protosinghel Ambrozie. 

A venit la mine plângând un cârd de oameni 
care-i mărturisea el: „Părinte, a murit duhovnicul 
nostru!" L-a luat Domnul, că şi-a terminat drumul 
crucii, care a avut să-1 facă în lumea asta. 

De aceea nu vă ţin mult, vă spun că aţi luat 
parte la înmormântarea unui om ales al lui 
Dumnezeu, şi să fie mila Preasflntei Treimi şi a 
Maicii Domnului şi a tuturor sfinţilor cu sufletul lui 
şi cu toţi pe care i-a mângâiat şi i-a mărturisit el, şi 
sa fie îndurarea Domnului şi noi să avem sfârşitul cel 
bun şi să mergem cu dânsul la rai. Amin. 

Părintele stareţ !-a visat pe Părintele Ambrozie 
la vreo trei zile. Era singur pe o câmpie verde, 
frumoasă. 

- Părinte Ambrozie, dar n-ai murit? 

- N-am murit! 

- Dar cum n-ai murit, nu te-am îngropat eu?... 

* 

După câteva zile, un alt părinte 1-a visat că a 
venit la chilie şi 1-a întrebat: 

- Părinte Ambrozie, dar noi am crezut că ai 
murit şi părintele stareţ a dat chilia părintelui 
Ciprian. Unde ai fost până acum? 

- Am fost la Ierusalim!... 



SFATURI DUHOVNICEŞTI 

- Părinte Cleopa, unde se mântuieşte omul? 
în viaţa de sine, idioritmică, în chinovie sau în 
lume, în oraş, în sat? 

- Omul se mântuieşte şi aici şi în oraş şi în sat 
şi oriunde, dacă are trei fapte bune: credinţa dreaptă 
în Iisus Hristos, faptele bune şi smerenia. Se 
mântuieşte oriunde dacă are astea trei lucruri. Iar 
cine nu le are acestea nu se mântuieşte nicăieri. 

- Până unde trebuie să meargă ascultarea în 
mănăstire? 

- Am să fac ascultare până voi merge în 
genunchi. Hristos a dus crucea pe umeri şi eu vreau 

să duc ascultarea pentru Hristos. In măsura în care ai 
să te biruieşti pe sine şi în măsura în care ai să fugi 
invers, nu de la durere spre plăcere, ci de la plăcere 
spre durere, în măsura aceea ai să fii un ostaş al lui 
Iisus Hristos, care ai să răstigneşti trupul; şi ai să te 
răstigneşti cu Hristos şi ai să poţi zice ca Pavel: Cu 
Hristos m-am răstignit şi trăiesc. Dar nu mai trăiesc 
eu, ci Hristos trăieşte în mine. 

- Părinte, dacă cineva e oprit de la împărtă- 
şanie, poate să ia anaforă? 

- Poate, cum să nu. Cine a zis că nu se poate? 

- Am auzit că nu-i voie să iei anaforă, dacă 
eşti oprit de la împărtăşanie. Deci poate lua ana- 
foră? 

- întâi aghiasmă mare şi apoi anaforă. De câte 
ori se spovedeşte poate lua aghiasmă mare, jumătate 
de împărtăşire. Dar şi anaforă întotdeauna, numai 
când e într-o ispitire ceva, nu are voie. 

- Când nu se poate lua sfânta anaforă? 

• Nu mai poţi lua anaforă daca după miezul 
nopţii ai luat o lingură de apă sau o fărmătură de 
pâine, gata! Că ziua începe de la miezul nopţii; 

• Nu pot lua anaforă femeile care sunt în 

rânduiala firii, opt zile; 

• Nu pot lua anaforă bărbaţii care se ispitesc 

noaptea prin somn; 

• Nu pot lua anafura cei care sunt sfădiţi şi nu 

se împacă; 

• Nu pot lua anaforă şi nu pot săruta sfintele 
icoane, nici mâna preotului, nici să stea să-i pună 

potirul pe cap, bărbatul şi soţia dacă au fost împre- 
ună; 

• Nu pot lua anaforă cei ce nu sunt vrednici 
să li se primească darurile la biserică, din pricina 
păcatelor publice. Aşa spune cartea. 

- Părinte, în Biblie nu scrie că nu-i bine să se 
mănânce carne. 

- Da tu cauţi în Biblie? Dar noi nu avem 
Dreptul Canonic? Pidalionul l-ai citit mata? Pravila 
Mare a Bisericii ai citit-o? Pravila mică? Noi avem 
canoanele Bisericii de Răsărit, nu în Biblie. Noi 
avem patru posturi peste an, rânduite de Sfinţii 
Apostoli, de Hristos. Hristos n-a postit 40 de zile şi 
40 de nopţi? 

- Dar pentru călugării care mănâncă 
întotdeauna fără carne? 

- Călugării n-au voie să mănânce carne. Auzi 
ce spune Sfântul Calinic, care are sfintele moaşte Ia 
Cernica: „Călugării sau călugăriţele care vor mânca 
carne în mănăstire sau când se duc acasă pe la 
neamuri sau în oraş, doi ani oprire de împărtăşanie, 
39 de gârbace la spate, să-I blesteme tot soborul şi 
să-I zvârle afară din mănăstire". 

Pe voi, mirenii, nu vă leagă să nu mâncaţi. Pe 
noi, călugării, da. Pentru că monahii trebuie să 
păzească fecioria, cum i-a făcut mama lor, până la 
moarte. Dacă te-ai îmbuibat cu cărnuri şi cu cârnaţi 
şi ai băut vin, te duce dracul după muieri şi te-ai 
prăpădit în veacul veacului. 

Călugărul trebuie să puie frâu calului. Nu auzi 
ce spune Apostolul Pavel? In toate zilele îmi chinu- 

iese trupul şi îl robesc, nu cumva altora propovă- 
duind, să ajung eu de sminteală. 

Zic Sfinţii Părinţi că trupul este fiară. Să nu-1 
îngrijeşti mai mult decât trebuie. Trupul este vrăj- 
maş. Zice Sfanţul Isihie: „Până la moarte să nu te 
încrezi în trupul tău". Cel mai mare duşman al 
mântuirii este trupul, că-i firea stricată din rai. Şi tot 
timpul el trage la pământ şi la iad. 

- Pe cine să trecem la pomelnic? 

- Când faci, mamă, pomelnic pentru ai matale, 
la Liturghie, pune şi unul sau doi săraci, sau o vă- 
duvă pe care nu are cine o pomeni şi a murit, săraca. 
Este mare pomană. Asta se cheamă milostenie 
duhovnicească. Este mai mare decât aceea când îi dai 
o haină sau o mâncare omului, că-1 ajuţi dincolo, în 

veşnicie. 

- Părinte Cleopa, pentru morţi ce slujbe se 
pot face? Parastase, Liturghii? De exemplu, câte 
parastase se pot face? 

- Părintele meu, pentru morţi şi pentru vii cea 
mai puternică slujbă este Sfânta Liturghie, care este 
jertfa şi răscumpărarea Mântuitorului. Dacă a murit 
cineva, este bine să pornească patruzeci de liturghii 
(că la Liturghie se scot părticele şi are comuniune cu 
Hristos în Sfântul Potir prin părticele) şi patruzeci de 
panahide. Acolo se fac dezlegările, că la o panahidă 
sunt nouă dezlegări: şapte dezlegări mici făcute de 
preot, atunci când zice: „Dumnezeul duhurilor şi a 
tot trupul...", şi două mari, pe care trebuie să le zică 
episcopul sau preotul. Deci 360 de dezlegări are un 

suflet în şase săptămâni la panahidă. Deci poţi să pui 
patruzeci de liturghii şi patruzeci de panahide în şase 
săptămâni. 

- Şi dacă nu ştim dacă a murit spovedit sau 
împărtăşit, poate a murit de mai mulţi ani, putem 
să-l punem Ia pomelnic? 

- Numai dacă moare sinucis. Doamne fereşte, 
pe acela nu-1 mai poţi pune. 

- Dar dacă moare de moarte normală? 

- Da, oricum ar fi. Că zice Apostolul: omul 
murind a încetat de la păcat, nu mai face păcatul. îl 
poţi pune, e fiu al Bisericii. Iată pe cine nu poţi pune 
la Liturghie: 

• Nu se pot pune întâi sectanţii, că fac păcat 
împotriva Duhului Sfânt, cum arată Sfanţul Efrem; 

• Nu se pot pune cei sinucişi; 

• Nu se pot pune cei ce au trăit necununaţi; 

• Nu se pot pune cei ce au murit în duel; 

• Nu se pot pune cei ce au refuzat Sfintele 
Taine la moarte. Nu vor să primească preotul, n-ai 
voie să-i pui la slujbe; 

• Nu-i poţi pune pe cei ce au înjurat de 
lucruri sfinte; 

• Nu se pot pune la Liturghie cei ce s-au luat 
neamuri în căsătorie, de la spiţa a şasea în jos. Spiţa 
a şasea sunt veri de gradul doi. Spiţa a patra sunt veri 
întâi; 

Astea sunt pricinile pentru care nu-i poţi pune 
la Liturghie. Iar la Psaltire numai sinucigaşii şi 
ereticii nu se pot pune. Ceilalţi se pot pune fără 



PĂRINTELE CLEOPA 



127 



părticele la Psaltire. Dar să scrii pe pomelnic: fără 
părticele. N-are comuniune la Sfânta Liturghie. 

- Poţi să mergi la cei care sunt necununaţi? 

- Dacă ai mâncat în casă la un om necununat, 
patruzeci de zile trebuie să faci canon, căci masa lor 
este spurcată. 

- Şi ce canon trebuie să faci? Câte metanii 
trebuie să faci? 

- Trebuie să faci canon de cincizeci de metanii 
în zi cu psalmul 50, timp de 40 de zile. Nu-i voie, 
frate, să trăiască ca dobitoacele aşa. 

- Ce se poate face, când vor să se căsăto- 
rească doi tineri de credinţe diferite? 

- Când vei vedea că a luat un ortodox pe o ca- 
tolică sau o protestantă sau o evreică sau o turcoaică, 
astea se cheamă căsătorii mixte. Totdeauna femeia 
trebuie să treacă de partea bărbatului. Dacă bărbatul 
este ortodox, ea trebuie să devină ortodoxă. Dacă nu 
vrea să treacă de partea bărbatului, atunci să se 
despartă. „Nu merg după tine, că eşti catolică, dacă 
nu te faci ortodoxă". 

- Dacă un catolic trece Ia ortodocşi, ce 
rânduială trebuie să i se facă? 

- Gata! Acum nu i se mai face botezul. II 
miruieşte pe frunte de trei ori cu sfântul şi marele 
mir şi-i citeşte dezlegarea rânduită şi gata! 

- Dar dacă un ortodox trece la catolici, ce se 
întâmplă? 

- Care trece la catolici primeşte botezul 
papistaş. Se face catolic, dar îşi pierde sufletul. Cu 
catolicii încă nu am ajuns la unire. Au cedat ei în 
favoarea noastră până acum vreo 13 puncte, dar mai 
sunt zece puncte care ne despart. 

- Dar dacă trece la iehovişti? 

- Martorii lui Iehova sunt draci fără coarne. 
Când veţi auzi de martorii lui Iehova, asta este sectă 
alimentată de evreii din America cu miliarde de 
dolari, ca să despartă lumea de Hristos şi de Biserică. 

- Am o rudă care a trăit 60 de ani şi a murit 
aşa, fără veste, fără spovedanie. Ce pot să-i fac? 

- Foarte greu, dacă a fost nespovedit. Când 
moare nespovedit, ca şi cum ar muri nebotezat. 
Ferească Dumnezeu! Numai, Doamne fereşte, dacă 
moare în război, dacă moare accidentat. 

-Nu era spovedit din tinereţe. 

- De atâta vreme nespovedit? Şi cum a putut 
trăi atât?... 

- Părinte Cleopa, ce să fac că nu reuşesc 
să-mi găsesc un duhovnic? 

- Tu să-1 găseşti? El să te găsească pe tine! 

- Părinte, se spune că vin vremuri grele. Ce 
putem face? 

- Tata-i la cârmă! Voi nu auziţi ce spune Proo- 
rocul David în Psalmul 32? Domnul risipeşte sfatu- 
ri/e neamurilor, leapădă gândurile popoarelor şi 




defăima sfatul boierilor. Iar sfatul Domnului rămâne 
in veac şi gândurile inimii Lui, din neam în neam. 

Nu vă tulburaţi şi nu vă temeţi, că nu va fi cum 
vor ei. Ehei, câte vor ei să facă! Voi nu vă temeţi! 
Rugaţi-vă şi faceţi Sfânta Cruce cu credinţă şi fug 
toţi dracii! 

- Mamele care îşi omoară pruncii se mai 
mântuiesc sau nu? 

- Pentru avorturi, dumnezeieştile Canoane 
opresc 20 de ani de la Sfânta împărtăşanie, dacă 1-a 
făcut cu voia. Dacă 1-a pierdut &ă voie, numai doi 
ani. 

- Dar femeile care se feresc să rămână 
însărcinate, ce canon primesc? 

- Care se păzesc să nu facă copii, sunt oprite de 
Sfânta împărtăşanie nouă ani. Dacă încetează şi face 
canon, îl aduci la doi ani aproape de Sfânta împăr- 
tăşanie. Dacă nu, intră la canonul celor care fac 
avort. 

- Dacă se întâmplă ca preotul să verse din 
Cinstitele Daruri, ce canon primeşte? La o sfântă 
biserică un preot bătrân s-a împiedicat de o 

persoană care stătea să treacă peste ea. 

- Mare păcat au persoanele care stau în calea 
preotului bătrân, când el iese cu Cinstitele Daruri, 
căci le poate vărsa. S-a întâmplat la mai mulţi preoţi 
bătrâni. Cinstitele Taine încă nu-s sfinţite, dar 
preotul pentru asta este oprit un timp de Sfânta 
Liturghie, iar cel care a fost piedică preotului, este 
oprit trei ani de la Sfânta împărtăşanie. 

Dacă ar fi darurile sfinţite şi s-ar vărsa din 
Sfântul Potir, atunci preotul nu mai poate sluji un 
timp şi trebuie să-i dea arhiereul canon. 

- La noi Ia biserică lumea se îngrămădeşte 
în faţă să le pună potirul pe cap, când iese la 
sfârşit cu Sfintele Daruri. 

- Ei, lumea! Câte capete, atâtea minţi. Sunt 
biserici în ţară unde nu se pune Ia nimeni. Preotul, 
dacă poate să pună puţin sfanţul potir, să-1 atingă de 
capul omului, bine, dacă nu, nu are nici o obligaţie. 
Ăsta-i un obicei local, nu este general. 

- Părinte, soţul meu nu vrea să meargă pe 
calea credinţei şi mă lupt cu el, dar nu-1 pot 
convinge. 

- Stai oleacă! Nu-1 poţi face sfanţ dintr-o dată! 
Ce vreau să spun? Sfanţul Teodor Studitul spune: 
„Femeie, nu încerca să-1 faci pe bărbat sfanţ dintr-o 
dată, că nu poţi! Câte puţin, câte puţin se îmbogă- 
ţeşte cineva şi la cele trupeşti şi la cele duhovni- 
ceşti". 

„Hai să ţinem azi post, că este sfânta vineri!" 
„Nu pot, că eu am treabă!" „Hai să ţinem până la 
amiază!" Dă-i cu linguriţa! 

„Hai să facem milostenie!" „Nu am de unde 
da!" „Hai să dăm măcar o pâine în numele Domnu- 
lui. Un pahar de apă în numele Domnului!" 

„Lasă înjuratul!" „Nu pot, că sunt obişnuit!" 
„Uite ce! Lasă-1 măcar o zi! Ia luptă-te tu o zi, să 
vezi că n-ai să mori!" La toată fapta bună ia-1 câte 
oleacă! Şi aşa încetul cu încetul vede el că a avansat; 
şi apoi începe şi el să pună voinţă mai tare. Dar nu 

deodată: „Măi, că nu faci aşa! Că nu umbli aşa!" 
Dacă ai să faci aşa, dai cu toporul unde-i aţa slabă şi 
se rupe. 

îmi povestea o femeie aici: „Părinte, mă lupt cu 
el de zece ani de zile să păstrăm oleacă de curăţie în 
posturi, la zile mari. N-am reuşit în nici un chip. Am 
zis: «Doamne, aş vrea şi eu să mă împărtăşesc!»". Că 
din cauza lui nici ea nu putea primi Sfintele Taine. 

Şi-i spune: „Măi, uite ce-i! Te rog, pentru 
dragostea Iui Iisus Hristos, lasă-mă să fiu curată în 
Săptămâna Mare, să postesc şi eu, să mă pot 
împărtăşi!" Că preotul i-a spus: „Dacă poţi să ţii o 
săptămână măcar, te împărtăşesc". Că dacă nu ţine 
curăţia, poate să ţină tot postul şi tot nu se poate 
împărtăşi. Ea postea până la Paşti postul, dar din 
cauza lui nu se putea împărtăşi, că nu păzea curăţia 
în familie. Şi el zice: „îi cam mult o săptămână!" 

Dar a învăţat-o o rudă de-a ei bătrână: „Fată, ia 
ţine tu trei zile de post negru şi ai să vezi ce-o să facă 
Dumnezeu cu dânsul!" Trei zile n-a gustat nici apă, 
nimic. La trei zile i-a dat Dumnezeu o boală şi a 
zăcut până la Paşti. Nu i-a mai trebuit nimic! Trecuse 
Pastele! I-a spus femeia: „Acum ce zici? Ai să ţii de 
acum posturile?" „De acum ţin toată viaţa, că era să 
mor! Nu-mi mai trebuie nimic!" a zis el. 

L-a biruit femeia cu postul şi cu rugăciunea. 

- Părinte, ce înseamnă anatema? 

-Trei pedepse are Biserica! Afurisenia, pe care 
o dezleagă duhovnicul la spovedanie; caterisirea, la 
persoane sfinţite - diaconi şi preoţi -, pe care o poate 

dezlega episcopul; iar anatema o poate dezlega, cu 
mare greutate. Sfântul Sinod. Anatema înseamnă 
pogorâre de viu în iad cu dracii şi tăiere de la 
Trupul tainic al Bisericii lui Iisus Hristos. Sectari 
sunt daţi anatema, pentru că s-au rupt de la Trupul 
lui Hristos, care este Biserica. 

— Părinte, ce reprezintă metaniile pe care le 
avem drept canon? 

- Câtă frumuseţeşi câtă armonie este între cele 
patru stihii ale pământului: apă, aer, pământ şi foc; 
cele patru zidiri lucrează între ele unite şi amestecate 
şi neamestecate. Două sunt grele şi două uşoare. 

în om se văd aceste patru stihii, când face 
metanii: două stihii îl trag în jos, către pământ; şi 
două îl ridică în sus, către Dumnezeu. Focul şi aerul 
îl ridică; pământul şi apa mereu îl trag în jos. 

Omul este sâmburele universului. Grecii au zis 
că omul este o lume mică în cea mare, adică micro- 
cosmos în macrocosmos, iar Sfântul Grigorie Bogos- 
lovul a zis invers: lume mare în cea mică, macro- 
cosmos în microcosmos. 

Omul, când se închină lui Dumnezeu cu toată 
inima şi cu toate puterile sufleteşti ale lui şi cu cele 
fireşti, aduce mereu lui Dumnezeu cerul şi pământul, 
pe care le conţine el într-însul. 

Omul are din cele patru lumi: lumea minerală, 
lumea vegetală, lumea animală şi lumea duhurilor, şi 
mai presus de ea, are minte, cuvânt şi duh; duhul 
fiind în chip de raze de lumină în mijlocul inimii, 
cum arată preaîndumnezeitul la minte Grigorie 
Palama. 

Ce este duhul cel de viaţă făcător, care este în 
chip de raze în mijlocul inimii, cu care omul este mai 
mare decât îngerii? Este un dor gânditor care stă 
între minte şi între cuvânt şi care circumscrie în 
sine şi pe cuvânt şi pe minte. 

Precum Duhul Sfanţ în sânul Sfintei Treimi 
cuprinde şi pe Tatăl şi pe Fiul, aşa acest duh de viaţă 
cuprinde mintea şi cuvântul omului, arătând astfel că 
omul este făcut după chipul şi asemănarea Sfintei 
Treimi şi este icoană vie a lui Dumnezeu pe pământ. 

- Părinte, ce ne puteţi spune despre sfârşitul 
lumii? 

- Pe noi nu ne interesează când va fi sfârşitul 
lumii. Asta ne interesează: „Cum am să termin eu 
viaţa?" Că Mântuitorul a spus; Iar despre ziua şi 
ceasul acela, nimeni nu ştie; nici îngerii din cer, nici 

Fiul ca om, ci numai Tatăl. 

Dar eu de ce să mă gândesc la sfârşitul lumii, 
dacă eu mor mâine? Ce dacă va mai ţine lumea asta 
o mie de ani? Cu ce mă duc eu de aici şi ce-am pus 
eu în traistă, asta mă interesează. Că Mântuitorul a 
spus: Privegheaţi şi vă rugaţi, că nu ştiţi ziua, nici 
ceasul! 



MESAJE DUHOVNICEŞTI 

ALE MARILOR PĂRINŢI 

transmise pe bandă magnetică 

(I) 



PĂRINTELE CLEOPA CĂTRE 
PĂRINTELE ARSENIE PAPACIOC 

(1979) 



De n-ar păzi Domnul casa sufletului, în zadar 
am priveghea. Iar acoperindu-ne sufletul, nimeni nu 
va strica cetatea noastră. Acesta-i antifonul pe care-1 
cântă Biserica. Eu sunt păcătos şi nevrednic de mila 
şi acoperământul lui Dumnezeu. Dar nădăjduiesc la 
mila Lui, că Hristos pentru cei păcătoşi a murit. 

Spune-i Preacuviosului părinte duhovnic Arse- 
nie, marele stareţ de la Techirghiol, să se roage 
pentru mine păcătosul, că ştiu că este un suflet activ, 
credincios, sfătuitor, răbdător, iscusit, şi-i împodobit 
cu toate bunătăţile. 

Şi eu nici una nu am. Eu sunt leneş, nerăbdător, 
neiscusit, somnoros, împrăştiat cu mintea, fără evla- 
vie, fără vegherea minţii, şi n-am nimic bun. Să se 
roage pentru mine, păcătosul, să pun şi eu început 

bun. îi doresc la mulţi şi fericiţi ani de sfintele sărbă- 
tori. Şi să dea Preasfântul şi Bunul Dumnezeu să ne 
întâlnim cu toţii la rai. 



PĂRINTELE CLEOPA CĂTRE 

PĂRINTELE ILARION ARGATU 

(!979) 

Spune-i Părintelui Arhimandrit Ilarion Argatu 
smerite închinăciuni, cu toată dragostea în Iisus 
Hristos. Să se roage pentru mine, păcătosul, ca să-ini 
ajute Preasfântul Dumnezeu să pun început bun la 
fapta bună şi să am răbdare, că n-am nici răbdare, 
n-am nici smerenie, n-am nici înfrânare, n-am nici 
priveghere, n-am nici rugăciune, sunt sărac de toate. 
Şi poate, cu rugăciunile înalt Preacuvioşiei sale, să 
pun şi eu, păcătosul, început bun. Şi să-i spuneţi la 
mulţi şi fericiţi ani, să se roage pentru mine, păcă- 
tosul, lui Dumnezeu şi Maicii Domnului. Amin. 



PĂRINTELE CLEOPA CĂTRE 
PĂRINTELE PAISIE OLARU 

(Vineri, 1 August 1980) 



Blagosloveşte, Preacuvioase Părinte Paisie! 

Iată, prin fratele Petru putem vorbi câteva 
cuvinte. Eu la ora asta am terminat cu spovedania 
soborului. Este ora aproape două (14). Am fost la 
Piatra Neamţ, mi-am scos aproape toţi dinţii din 
partea de sus. Numai doi au mai rămas. Am tăiat 

îmbrăcămintea veche de pe dinţi. O măsea de jos mă 
doare. Nu pot vorbi bine. Vorbesc fonfăit. 

Am oră la doctor marţi, în ajunul Schimbării la 
Fată. La ora şapte trebuie să fiu la Piatra Neamţ. Nu 
ştiu dacă am să mă pot duce la hram. Doar dacă oi 
trimite doctorului răspuns prin cineva că renunţ să 
mă duc marţi. Trebuie să-mi ia măsură şi să-mi 
fixeze, că de-acuma pun o placă mobilă, o proteză, 
ceva, că nu mai are cu ce-mi face legătură. 

Aici lumea nu mă mai lasă zi şi noapte. îi ca în 
Gara de Nord! îmi pare rău că n-am plecat la Sfântul 
Munte de tot, cum aranjasem acuma. Ca acolo să 
scap de oameni, că aicea nu mai scap. Dacă te-i ruga 
sfinţia ta, poate, poate... şi mi-a trece măseaua asta 
care mă doare, poate să mă duc luni la deal, dacă oi 
renunţa să mă duc la doctor. Dacă nu te-i ruga cu 
credinţă, n-o să mă fac sănătos, şi atunci nu mă duc. 

M-aş fi dus de luni seara, luni adică după 
slujbă, să stau acolo că am nevoie şi de spovedanie, 
şi dacă a ajuta mila lui Dumnezeu, poate să şi 
slujesc. Nu ştiu cu predica cum va fi, fiindcă nu pot 
vorbi bine. Aşa este. 

Aici am avut musafiri mari, trei episcopi: 
episcopul de la Râmnicu-Vâlcea, episcopul de la 
Roman şi episcopul de la Ungro-Vlahia, Preasfinţi- 
tul Roman, care a venit cu directorul Institutului 
Biblic, părintele Anania, care-mi corectează lucrarea 
mea ca să o dea la editură. 

Suntem ocupaţi până în gât. Şi obosiţi şi 
bolnavi. Şi nu mai pot! Ştiu că şi sfinţia ta eşti 
ocupat. îmi dau seama şi mai ales la vârsta sfinţiei 

tale, dar la noi aicea vin cu autobuzele şi se duc 

permanent. 

Acuma era vorba să mai sosească o delegaţie 
de prin America. îi venită la Iaşi. Dacă va ajunge şi 
pe aici sau nu, nu ştiu. Aşa că, dacă a fi voia 
Domnului şi am să pot şi oi vedea că mă pot bizui, 
că acum urmez nişte tratament, iau nişte tetraciclină, 
iaca de vreo două zile şi încă am să mai iau, voi veni. 
Văd că oleacă mi-a mai trecut măseaua, poate a 
îngădui ca să mă pot bizui să mă urc acolo la deal. 
Blagosloviţi şi mă iertaţi şi vă rugaţi pentru mine, 
păcătosul. 



RĂSPUNSUL PĂRINTELUI PAISIE 
PENTRU PĂRINTELE CLEOPA 

(Sâmbătă, 2 August 1980) 

Blagosloveşte, Preacuvioase Părinte Cleopa! 
Am primit veste prin fratele Petru, corespondentul 
nostru, despre starea sfinţiei voastre în care vă aflaţi 
şi dorinţa de a veni la noi. Suntem bucuroşi de aceasta. 

Să renunţaţi la doctor cu dinţii, vă veţi duce 
altădată, că doctorul îl poţi găsi oricând, iar ziua 
Schimbării la Faţă o dată în an. Şi dacă dă 
Dumnezeu şi e vreme bună, încă o dată aş vrea să vă 
aud vocea, predica, pe care aveţi sfinţia voastră 
obicei ca să o spuneţi. 

Aici e vreme frumoasă. Are să fie slujbă afară, 
cum a mai fost. Despre Sfântul Munte, că tot amin- 
tiţi, nu aveţi blagoslovenie de la noi! Din altă parte 
dacă veţi căpăta blagoslovenie, dar de la noi nu aveţi 

blagoslovenie să plecaţi cu totul la Sfanţul Munte. 
Aşadar poate ar trebui să ne mulţumim la aşa cum 
suntem în ţara noastră românească şi să ne păzim 
biserica strămoşească a noastră, nu în alte părţi. 

Este pornit şi Părintele Chirii (Roşu) cu gândul 
şi poate este aproape şi pregătit să plece. Nu mă po) 
certa cu dânsul. I-am stat în opoziţie câtăva vreme, şi 
acuma am zis: „Mergi sănătos. Părinte Chirii, şi te 
roagă şi pentru noi", dar încă nu a plecat. 

Aşadar vă aşteptăm să veniţi, aşa cum o-ţi 
fonfai, veţi spune oleacă de predică. Eu fonfaiesc de 
vreo zece ani, şi care are urechi bune, mă aude, care 
nu, pot să vorbesc cât de tare la urechea lui. 

Aşadar mulţumesc fratelui Petru că ne-aduce 
veşti bune şi îmbucurătoare şi de pe la fratele nostru, 
Părintele Arsenic, de la maici de la Râmeţ, şi rămâ- 
nem în aşteptare ca să veniţi de luni seara sau marţi 
dimineaţa, când veţi putea. 

Dumnezeu să vă dea sănătate şi putere ca să 
puteţi îndeplini şi ascultarea asta încă o dată în an. 
Doamne ajută! Blagosloviţi şi mă iertaţi! Amin. 



PĂRINTELE CLEOPA 
CĂTRE PĂRINTELE ARSENIE 

(Vineri, 1 Augusl 1980) 



Blagosloveşte, preacuvioase părinte Arsenie! 

Iată, prin mijlocirea lui Dumnezeu şi a Maicii 
Domnului, şi prin mijlocirea fratelui Petru, iar putem 
să vorbim câteva cuvinte de la mare distanţă. 

Eu îmi dau seama că pronia lui Dumnezeu v-a 
rânduit acolo, pentru că sfinţia voastră sunteţi un 
suflet activ, care vă place să vă ocupaţi şi de mântui- 
rea altora. Şi acolo ca în nici un alt Ioc mai mult 
puteţi să aveţi legătură cu multe feluri de persoane 
care se duc acolo la odihnă, la băi. Eu nu ştiu cum 
este acolo. Dar ştiu că sunteţi activ şi vă interesaţi şi 
luptaţi pe toate căile pentru mântuirea sufletelor 
omeneşti. 

Şi la noi aici nu-i puţin de lucru. Este foarte, 
foarte mult. Rar când se întâmplă să am un ceas pe zi 
liber sau două. Poate în zile de lucru aşa, dar în 
sărbători suntem peste măsură. 

Am înţeles că o călugăriţă de acolo mi-a bătut 
la maşină o carte de predici. Dacă a fi voia Domnu- 
lui, am să vă trimit şi altă carte, dar întâi după ce oi 
primi-o pe asta. Cât a costa de bătut la maşină şi de 
legat eu plătesc la maica care s-o ostenit. Şi după 
aceea am să vă dau altă carte, că am terminat acum 
cartea Predici pentru monahi. 

Da, şi sectologia, care acum îi facem ultima 
corectură pentru tipar, că s-a aprobat şi de înalt 
Preafericitul Patriarh şi de stat. A fost părintele 
Bartolomeu Anania aici ieri cu episcopul de la 
Ungro-Vlahia, cu Preasfmţitul Roman, şi mi-a spus 
că-i aprobată şi speră că prin octombrie-noiembrie se 
va tipări. Această carte se cheamă Călăuză spre 
cunoaşterea şi apărarea credinţei strămoşeşti. Am 
lucrat la dânsa câţiva ani pe apucate, aşa. 

Acuma lucrez, dacă a fî mila Domnului, la 
altceva, care mai târziu vă voi spune. Da-s foarte 

puţin liber ca să mai pot să mă mai ocup şi de asta. 
Iaca, chiar la ora când vă vorbesc, am venit de la 
spovedania călugărilor, de vale. De dimineaţa până 
acuma, e ora aproape două (14), am avut spovedania 
părinţilor. 

îs bolnav, mi-o chicat dinţii din partea de sus; 
jos mai am câteva măsele îmbrăcate, mă dor şi 
acelea. Vorbesc greu. Vine groapa, vine mormântul, 
nu m-am pregătit cu nimic şi mă duc sărac din lumea 
asta. N-am făcut nimic bun. Vă rog să vă rugaţi 
pentru mine, păcătosul. 

A venit pe aici înalt Preasfînţitul Antim de la 
Galaţi cu părintele Teofil Pândele. A venit şi Prea- 
sfînţitul Epifanie de la Constanţa, acu de curând. Şi 
au stăruit şi unul şi altul să mă duc în Dobrogea să le 
vizitez mănăstirile. O zis că-mi dă maşina, merg ei 
cu mine. 

N-am prea promis că nu am timp, suntem 
împărţiţi în chipuri şi feluri. Dar s-ar putea după 
Sântă Mărie, după Adormirea Maicii Domnului, 
totuşi să merg până la Galaţi, că acolo mănăstirea a 
turnat un clopot mare la o turnătorie de stat, un 
clopot de 2300 de kilograme. Şi spunea stareţul că cu 
orice preţ vrea să mă ia şi pe mine la recepţia 
clopotului şi a stăruit mult părintele Teofil, care a 
venit acum a doua oară - Teofil, dacă-I ştii, care a 
fost director în Ministerul Cultelor. E un mare ctitor 
la noi, mare binevoitor pentru mănăstirea noastră. 

Şi dacă cumva ajută mila Domnului şi mă duc 
pe acolo şi îi vreme bună, s-ar putea întâmpla să 
ajung şi până la Preacuvioşia voastră, că aş dori să 
ne mai vedem în viaţa asta faţă către faţă, că mi-e 



dor de sfinţia voastră. Nu se ştie viaţa. Eu sufăr şi cu 
inima şi mă simt obosit tare. Am vrea ca înainte de a 
ne despărţi cu trupurile să ne mai vedem o dată, dacă 
a fi voia Domnului şi a Maicii Domnului. 

Vă rog să mă iertaţi şi să vă rugaţi pentru mine, 
păcătosul. Am auzit că pe acolo e timpul frumos, 
recolta o mers bine. Pe la noi pe la munţi plouă şi iar 
plouă. Azi avem o zi frumoasă. Dar a plouat multă 
vreme. Aşa-i la munte, după cum ştiţi, totdeauna. 
Iertaţi-mă şi să ajute mila Domnului să ne mai 
vedem. Dumnezeu să ne miluiască. Amin. 



PĂRINTELE PAISIE 

CĂTRE PĂRINTELE ARSENIE 
(Sâmbătă, 2 August 1980) 

Blagosloveşte, Părinte Arsenie! Să vă găsească 
fratele Petru în sporire duhovnicească şi bucuros. Vă 
mulţumim pentru atenţie că nu ne-aţi dat uitării, 
precum şi noi, la nevrednicele noastre rugăciuni, vă 
pomenim. Ne bucurăm că măcar aşa, prin veştile 
care se pot aduce de pe-acolo, ne mai bucurăm unul 
de altul. Vă rog să mă iertaţi. Eu sunt tot la Sihla. 

Sunt în aşteptare. 

Ai văzut, şi asta din carte. Un bătrân a trimes 
ucenicul la târg. Şi sta în uşă şi-1 aştepta şi tot dădea 
din cap: „Oare care ucenic va veni întâi? Cel de sus 
sau cel de jos?" Aşa şi eu stau în aşteptare, să vedem 

care ucenic va veni! 

Vă rog să mă iertaţi că sunt cam bolnav, ocupat 
trupeşte şi cu grija vieţii. Blagosloviţi! Dumnezeu să 

vă ajute, ca să prisosiţi faptele şi cuvintele şi pre- 
dicile pe care le daţi poporului şi maicilor care sunt 
acolo. 

Dumnezeu să ne ajute! Dacă nu ne vom putea 
întâlni aici în lumea asta, să ne facă Domnul şi 
Măicuţa Domnului parte să ne întâlnim dincolo. 
Acolo unde nu sunt scârbe, nici întristare, nici 
suspinare, ci viaţă bucuroasă şi fără de sfârşit. Amin. 

